
Diacon  NICOLAE  MLADIN 

Dacă  ne-ar  cere  cineva  să  exprimăm  succint  ceea  ce 
lisus  Hristos  a  dăruit  lumii,  cred  că  n’am  greşi  de  i-am 
răspunde:  lisus  Hristos  a  dăruit  lumii  pe  Duhul  Sfânt,  El 
l-a  trimis  sfinţilor  Apostoli  şi  prin  sfânta  Sa  Biserică  El  îl 
revarsă  mereu  valuri-valuri  peste  toate  sufletele,  peste 
toate  veacurile,  peste  toate  neamurile.  Şi  prin  Duhul  sfânt 
a  săltat  viaţa  omenească  de  pe  pământ  la  cer,  a  făcut  din 
oameni  trupeşti  —  oameni  duhovniceşti,  din  oameni  ai  pă¬ 
catului  şi  ai  morţii  —  oameni  ai  luminii  şi  ai  vieţii,  din 
oameni  pieritori  —  oameni  nepieritori,  din  oameni  ai  ro¬ 
biei  —  oameni  ai  libertăţii,  din  oameni  ai  neputinţei  — 
eroi  şi  mucenici  ai  bîruinţii,  Prin  Duhul  Sfânt  iubirea  lui 
Dumnezeu  s'a  sălăşluit  în  inimile  noastre  şi  nu  mai  suntem 
fii  ai  mâniei  ci  fii  ai  dragostei  şi  fraţi  după  har  cu  lisus 
Hristos, 

O,  minunat  este  darul  acesta  al  Duhului  Sfânt!  Prin 
el  cerurile  s'au  deschis  şi  omul  s’a  coborît  şi  istoria  a  de¬ 
venit  un  incendiu;  prin  el  viaţa  omenească  nu  mai  stă 
aplecată  sub  blestem,  ci  se  înalţă  luminoasă  către  zările 
nemărginite  ale  Dumnezeirîi ;  prin  el  toate  s’au  umplut  de 
lumină,  toate  se  curăţă,  toate  se  împlinesc,  toate  se  întăresc 
şi  valurile  de  luptă  şi  suferinţă  ale  vieţii  pământeşti  se 
revarsă  în  marele  ocean  al  Veşniciei,,. 

Cu  toate  acestea  există  şi  astăzi  oameni  cari  recunosc : 
e  adevărat,  viaţa  spirituală,  viaţa  în  Duhul  Sfânt  este  un 
dar  al  creştinismului,  dar  continuă:  este  un  dar  de  care 
nu  mai  avem  nevoie.  Atena  a  dat  lumii:  arta  şi  filosofia; 
Roma  i-a  lăsat  moştenire:  ordinea  şi  justiţia;  creştinismul 
a  revărsat  peste  istorie  torentele  Duhului.  Noi  vom  da 
lumii  ceva  cu  totul  nou:  un  omagiu  la  conştiinţa  deplină 
a  naturii  sale.  Căci  duhul  creştin  a  început  să  ne  plicti¬ 
sească:  e  ceva  foarte  incomod,  un  oaspe  care  se  anunţă 
in  toate  şi  unde  îţi  place  şi  unde  nu-ţi  place.  Duhul  — 
zic  aceştia  —  e  duşmanul  vieţii :  el  e  în  permanentă  luptă 
cu  viaţa,  el  subjugă  viaţa,  el  o  distruge.  Viaţa  duhovni¬ 
cească  e  o  floare  rară  care  pretinde  ca  toate  ale  lumii  să 
le  socotim  frumoase  pentru  ca  ea  să  înflorească,  Duhul  e 
focul  ce  consumă  făptura  trupului  în  dogorite  lui,  aşa  cum 
arde  o  bucată  de  lemn  în  flăcările  din  vatră.  El  a  introdus 
tragedia  în  lume :  drama  lăuntrică,  drama  luptei  dintre 
trup  şi  spirit,  drama  renunţărilor  jertfelnice...  De  aceea 
n’avem  nevoie  de  el:  vrem  să  ne  trăim  viaţa  fără  el,  fără 
prezenţa  Iui  tulburătoare,  fără  arderile  lui  dureroase,  fără 
disciplina  lui  supărătoare.  Noi  vrem  să  ne  dăruim  vieţii, 
să  credem  şi  să  mărturisim  că  omul  este  numai  trup,  un 
trup  peste  care  arta  aruncă  porfira  unei  frumuseţi  min¬ 
cinoase,  care  însă  nu  e  altceva  decât  vier  mutre  de  pofte 
şi  plăceri.  Cât  mai  multă  plăcere,  cât  mai  multă  distracţie. 
Lăsaţi-ne  să  ne  trăim  viaţa  din  plin,  fără  frânele  spiritului, 
fără  fantomele  duhului. 

Iată  un  fel  de-a  cugeta  şî  a  trăi  care  are  astăzi,  ca 
şi  altădată  de  altfel,  destui  aderenţi:  oameni  fără  spirit, 
oameni  cari  nu  vor  să  audă  de  viaţa  duhovnicească.  Ei 
vor  să  fie  „liberi",  eliberaţi  de  „tirania"  Duhului  ce  se 
luptă  împotriva  patimilor  firii.  Ei  vor  să  redevină  păgâni, 
să  se  recunoască  numai  în  perspectivă  biologică. 

Să-i  lăsăm  pe  treapta  biologică  pe  care  le  place  să  se 
identifice  şi  sa  ne  întrebăm:  mai  poate  oare  omul  să  re¬ 
nunţe  la  spirit?  —  Noi  credem  că  nu.  O  întoarcere  la 
păgânismul  antic  sau  la  starea  „primară"  de  animalitate 
este  imposibilă.  De  altfel,  aceasta  nici  n’o  cere  nimeni :  omul 

modern  crede  in  evoluţie,  Faptic,  acest  om  se  mărgineşte 
la  o  viaţă  rudimentară:  mănâncă,  munceşte,  doarme  şi  se 
distrează.  —  Cu  toate  acestea,  flăcările  Duhului  Sfânt  nu 
vor  putea  fi  stinse.  Odată  focul  Duhului  sălăşluit  in  lume, 
istoria  toată  este  un  incendiu  care  atinge  cu  pălălăile  lui  veş¬ 
nicia  şi  nu  există  forţă  omenească  în  stare  să-l  înăbuşe.  E  za¬ 
darnică  şi  ridicolă  revolta  împotriva  spiritului :  el  constitue 
înşişi  rădăcinile  vieţii  omeneşti :  e  nebunească  răsvrătirea 
împotriva  Duhului  Sfânt:  fără  el  nu  există  om,  nu  există 
omenie,  nu  există  umanitate,  viaţa  lipsită  de  puterile  lui 
e  o  viaţă  de  un  nivel  coborît,  de  sbucium  şi  fatalitate 
dură.  Nu  spiritul  a  introdus  tragedia  în  lume,  ci  revolta 
împotriva  lui... 

Dar  oare  într'adevăr  Duhul  e  duşmanul  vieţii,  e  ruina 
trupului,  o  distrugere  a  bucuriei  şi  a  libertăţii?  —  Nici 
odată.  Duhul  e  duşmanul  păcatului  ce  generează  morala, 
e  ruina  perversităţii  ce  pustieşte  trupul,  e  nimicirea  tam- 
tamului  şi  sclaviei  poftelor  ce  falsifică  bucuros  şi  libertatea. 
Duşmanul  vieţii,  al  trupului,  al  bucuriei,  al  libertăţii  nu 
este  Duhul,  ci  păcatul,  pe  care  societatea  modernă  îl  ido¬ 
latrizează.  Viaţa  întru  Duhul  Sfânt  este  viaţă  întru  adevăr, 
pe  când  viaţa  împotriva  lui  e  viaţă  întru  minciună :  sus  e 
sănătate,  cealaltă  boală ;  una  este  plinire,  cealaltă  distrugere ; 
una  e  iubire,  cealaltă  ură,  una  a  pace,  cealaltă  turburare ; 
una  e  plină  de  sens,  cealaltă  e  superficială  şi  deşartă. 
Puterea  Duhului  sfânt  e  singura  putere  formativă  a  vieţii 
omeneşti  in  totalitatea  ei,  aşa  cum  lumina  soarelui  e  sin¬ 
gura  lumină  ce  generează  viaţa.  Viaţa  pământului  nu  ger¬ 
minează  sub  lumina  uzinelor  electrice,  ci  sub  căldura  şi  lu¬ 
mina  soarelui ;  viaţa  omenească  nu  este  spre  desăvârşire 
sub  lumina  slabă  a  diferitelor  ideologii,  ci  numai  prin  lu¬ 
mina  şi  căldura  Duhului  Sfânt.  Singur  Duhul  Sfânt  e  prin¬ 
cipiul  existenţii,  viabilităţii  şi  desăvârşirii  adevăratei  vieţi 
omeneşti;  fără  el  nu  există  viaţă  umană... 

Spre  a  înţelege  aceasta  mai  bine,  să  zăbovim  puţin 
asupra  unei  comparaţii :  Duhul  Sfânt  a  fost  asemănat  şi  cu 
apa  cea  vie,  care  astâmpără  setea  sufletului  şi  dă  viaţă 
care  purifică  şi  întăreşte.  Ce  funcţie  îndeplineşte  apa  pentru 
trup  aceea  o  împlineşte  duhul  pentru  suflet.  Şi-acum:  ce 

ar  zice  societatea  modernă  de  un  grup  de  oameni  care 
s’ar  revolta  împotriva  preceptelor  igienice  de-a  face  baie 
şi  a  se  spăla  în  fiecare  zi:  a  te  spăla  zilnic  e  o  tiranie, 
a  te  îmbăia  e  o  osteneală  şi  o  năduşeală  încordată  —  să 
lăsăm  organismul  să  crească  în  voie,  să  se  curăţească  singur, 
să  se  bălăcească  în  toate  noroaiele!  Noi  vrem  libertate 
deplină!  Desigur  toţi  i-ar  socoti  pe  aceşti  exaltaţi  ai  ,,li- 
bertăţii",  nişte  nebuni,  şi  i-ar  închide  la  balamuc.  Cu  toate 
acestea  nu  altă  figură  fac  cei  ce  se  revoltă  împotriva  du¬ 
hului.  Lozincile  lor  sunt  asemănătoare:  navem  nevoie  de 
igiena  sufletului,  n'avem  nevoie  de  apa  Duhului  cea  puri¬ 
ficatoare,  ca  sa  te  rogi  în  fiecare  zi,  să  mergi  la  Biserică, 
să  te  spovedeşti,  să  te  împărtăşeşti ;  noi  ne  simţim  bine  în 
gunoaiele  plăcerilor  şi  păcătoşaniei  omeneşti.  Aceasta  e  ri¬ 
dicola  afirmaţie  o  omului  modern  —  celui  atât  de  simţitor 
ia  igiena  trupului.  EI  nu-şi  dă  seama  că  nu-i  destul  să-ţi 
speli  trupul  spre  a  fi  curat,  ci  trebue  să  curăţi  blidul  şi 
pe  dinlăuntru,  să-ţi  învălui  toată  făptura  în  apele  pure  ale 
Duhului,  spre  a  fi  cu  adevărat  curat,  fără  pată,  fără  pri¬ 
hană. 

Lupta  vremilor  noastre,  ca  dealtfel  a  tuturor  vremilor, 
se  dă  între  omul  duhovnicesc  şi  omul  trupesc,  între  omul 
stăpânit  de  fervorile  Duhului  şi  omul  robit  de  pătimirile 
trupului.  Noi,  cei  ce  mărturisim  puterile  Duhului  în  lume, 
trebue  să  ne  lăsăm  covârşiţi  în  propria-ne  viaţă  de  do- 
gorile  lui  de  viaţă  dătătoare.  Dar  Iisus  Hristos  a  venit  în 
lume  mai  ales  „ca  să  mântuiască  pe  cel  pierdut".  Glasul 
acesta  de  chemare  din  beznă  la  lumină,  din  robie  la  liber¬ 
tate,  din  animalitate  la  viaţa  duhovnicească  trebue  să  fie 
ca  o  sabie  de  foc  în  veacul  acesta  atât  de  tuburat,  dar  şi 
atât  de  însetat  de  dreptate  şi  adevăr.  Să  fim  propovedui- 
torii  lui.  Ca  în  felul  acesta  să  lăţim  pe  pământ  hotarele 
împărăţiei  unde  luminează  puterile  Duhului  Sfânt:  Duhul 
Adevărului,  Duhul  libertăţii.  Duhul  bucuriei  şi  al  păcii. 


SENSUL  SPIRITUAL  AL  POSTULUI 

de 

Preot  Dr.  CQRNELIU  SÂRBU 

Conferenţiar  la  Academia  teologica  „Andreiană*1 

ÎNVIEREA  DOMNULUI  Şl  TINEREŢEA 

Ne  mai  desparte  puţină  vreme  de  marele  Praznic  al 
învierii  Domnului,  învierii  Mântuitorului  —  reactualizată 
în  mod  tainic  dar  real  prin  cea  mai  mare  sărbătoare  a 
creştinismului :  sf.  Paşti  —  trebue  să-i  corespundă  reînvierea 
sufletească  a  creştinului,  adecă  ridicarea  lui  din  mormântul 
păcatului  şi  îmbrăţişarea  unei  vieţi  neprihănite  şi  sfinte. 1 
Căci  integrarea  noastră  în  planul  şi  duhul  de  viaţă  trans¬ 
cendentală  al  sărbătorii  învierii  Domnului,  se  face  numai 
printr’o  potenţare  maximă  a  persoanei  noastre,  printr’o 
ridicare  Ia  o  trăire  spirituală  maximă ,  printr  o  respiraţie 
duhovnicească  demnă  de  Mântuitorul, 2 

Dacă  tinereţea  autentic  umană  este  setea  de  ideal  şi 
de  dăruire,  atunci  capacitatea  ei  de  avânt  şi  de  jertfă 
trebue  să  păşească  pe  urmele  de  sacrificiu  şi  înviere  ale 
Domnului.  Căci  nu  există  desnodământ  mai  fericit  al  sbu- 
ciumatei  drame  a  tlnereţei  şi  nici  ipostază  mai  demnă 
pentru  un  tânăr,  decât  hlamida  biruinţii  vieţii  neprihănite 
asupra  morţii  păcatului,  înnoirea  în  duhul  învierii  lui  Hristos. 
Adevărata  înnoire  a  tineretului,  adevărata  lui  înviere  sufle¬ 
tească ,  este  participarea  la  învierea  lui  Hristos. 

LUPTA  DINTRE  CARNE  Şl  SPIRIT 

Dar  la  Hristos  cel  înviat  se  ajunge  numai  prin  Hristos 
cel  răstignit.  Precum  Mântuitorul  a  ajuns  la  înviere  numai 
pe  drumul  de  lacrimi  şi  sânge  al  Golgotei,  tot  aşa  şi  noi 

'  Sârba  Cornellu;  Primatul  spiritual  ai  postului,  in  „Telegraful  Român*1,  Nr,  9 
<iia  27  Febr,  1944,  p,  i. 

1  Cf,  Idem:  Natura  şi  valoarea  timpului,  Sibiu  1943,  p,  103, 

ucenicii  Lui  ajungem  la  învierea  sufletească  numai  prin 
purtarea  crucii  noastre,  potrivit  chemării  Sale ;  „Cel  ce 
vrea  să  vină  după  mine,  să  se  lapede  de  sine,  să-şi  ia 
crucea  sa  şi  să-mi  urmeze  mie",  (Luca  9,  23).  Iar  crucea 
însemnează  suferinţă,  luptă  şi  moarte. 

Pe  drumul  ce  duce  la  viaţa  cea  adevărată,  la  viaţa  în 
Hristos,  întâlnim  o  piedică  puternică,  care  provine  dela 
poftele  şi  patimile  trupeşti,  ce  se  războesc  împotriva  spiri¬ 
tului  (Cf.  I  Petru  2,  11). 

Adevărata  viaţă  umană,  capabilă  a  asigura  omului 
actualizarea  tuturor  forţelor  sale  creatoare  şi  împlinirea  lui 
totală,  este  participarea  la  însăşi  viaţa  lui  Dumnezeu.  Dar 
prin  păcatul  strămoşesc  omul  s’a  desprins  de  comuniunea 
vitală  ca  izvorul  vieţii  celei  adevărate:  Dumnezeu.  Această 
emancipare  de  sub  tutela  Cerului,  a  avut  o  gravă  reper¬ 
cusiune  asupra  naturii  umane :  raţiunea  s’a  întunecat,  voinţa 
s'a  înrăutăţit,  simţământul  s’a  ataşat  la  cele  pământeşti  şi 
odată  cu  acestea  întreg  omul  s’a  pervertit.  Totodată  s’a 
produs  —  ceeace  antropologia  uită  de  obiceiu  să  accen¬ 
tueze  —  disarmonia  dintre  cele  două  elemente  constitutive 
ale  naturii  umane :  trupul  şi  sufletul,  prin  sfărâmarea  uni¬ 
tăţii  armonice  dintre  acestea ,  Trupul,  în  loc  să  rămână 
tovarăşul  şi  instrumentul  de  manifestare  al  sufletului,  îşi 
trădează  grav  misiunea  şi  se  abate  dela  viaţa  cea  adevă¬ 
rată,  Prin  această  abatere  se  începe  drama  lăuntrică  din 
viaţa  omului :  o  luptă  necurmată,  de  al  cărei  final  depinde 
însuşi  destinul  nostru. 

Elementul  acestei  drame  interioare  este  antagonismul 
dintre  trup  şi  suflet. 

Cele  două  principii  antagoniste  nu  sunt  propriu  zis 
trupul  şi  sufletul,  ci  opoziţia  se  desfăşoară  între  ceeace 
Iisus  numeşte  carne  şi  spirit:  „spiritul  este  —  zice  Domnul 
—  osârduitor,  iar  carnea  neputincioasă"  (Mat.  26,  41).  Căci 
în  accepţiunea  creştină  cuvintele  carne  şi  spirit  nu  sunt 
riguros  sinonime  cu  cuvintele  trup  şi  suflet.  Ele  se  referă 
de  obiceiu  nu  la  viaţa  fizică  şi  psihică  a  omului,  ci  la  viaţa 
iui  religios-morală. A  Spiritul  desemnează  partea  cea  mai 


1  Cf,  Chevrot :  La  vie  de  rhouiine  nouveau,  Paris  fDesclee)  1939,  p,  î5S. 


revista  îEoiddicA 


â7i 

superioara  din  sufletul  omenesc1  scânteia  divină  din  el, 
prin  care  Dumnezeu  face  legătura  cu  întreg  omul;  iar 
carnea  desemnează  natura  umană  pervertită  prin  păcat  şi 
aservită  puterii  instinctelor  josnice,  adică  fiinţa  noastră 
întreagă  —  după  trup  şi  suflet  —  întrucât  e  robită  pati¬ 
milor-  Ele  ajung  inevitabil  în  luptă,  pentrucă  spiritul  tinde 
spre  cer,  iar  carnea  caută  plăcerea  simţuală.  Chinuită  de 
această  luptă  dramatică,  omenirea  strigă  prin  gura  sf.  Ap. 
Pavel:  „Văd  în  mădularele  mele  altă  lege,  care  se  luptă 
împotriva  minţii  mele  şi  mă  face  rob  legii  păcatului,  cea  din 
mădularele  mele.  Om  nenorocit  ce  sunt !  Cine  mă  va  izbăvi 
de  trupul  morţii  acesteia",  (Rom.  7,23 — 24).  Minunat  înfă¬ 
ţişează  această  dramă  interioară  şi  Pascal:  „Există  —  zice 
el  —  o  luptă  lăuntrică  în  om  între  raţiune  şi  pasiuni.  El 
ar  putea  să  se  bucure  de  o  oarecare  pace  dacă  n'ar  avea 
decât  raţiunea  fără  pasiuni,  sau  dacă  n'ar  avea  decât  pasi¬ 
unile  fără  raţiune.  Insă  având  şi  pe  una  şi  pe  cealaltă,  el 
nu  poate  exista  fără  luptă ...  El  este  totdeauna  divizat  şi 
contrar  lui  însuşi ", 1 

Stârnită,  înteţită  şi  alimentată  mereu  de  ispita  lumii 
înconjurătoare  şi  a  diavolului,  care  „răcnind  ca  un  leu, 
umblă  căutând  pe  cine  să  înghită"  (I  Petru  V,  8),  pofta 
trupească :  această  iubire  desordonată  faţă  de  plăcerea  sen- 
suală,  cade  în  exces,  din  exces  în  abuz,  iar  din  abuz  în 
vicii,  care  robesc  voinţa  şi  sfârşesc  în  pasiuni,  care  instau¬ 
rează  tirania  poftelor.  Ceeace  măreşte  pericolul,  e  faptul 
ca  toate  poftele  simţuale  se  întărită  reciproc.  Ele  devin  cu 
atât  mai  periculoase,  când  inundă  întreg  trupul.*  Atunci  ele 
dau  naştere  „omului  trupesc  sau  carnal ",  în  care  plăcerea  tru¬ 
pească  se  revarsă  asupra  sufletului  şi-l  face  rob  al  patimilor. 

DECĂDEREA  TINEREŢII 

De  această  robie  cruntă  a  patimilor  nu  scapă  nici 
tineretul.  Indisciplina  actuală  a  moravurilor  moştenită  dela 
un  veac  ireligios,  şi  influenţa  unor  nefaşti  „apostoli  moderni 

*  Pensees,  (Edltion  de  1670).  Paris  (E.  Flamraarion)  1926,  p.  115. 

2  Cf.  Tanquerey  Ad.:  Grundriss  der  aszetischen  und  mystischen  Theologie, 
In‘s  Deutsche  ubertrageu  von  P,  Johannes  Sternaux.  Paris  (Desclec  et  Cie)  1935. 
p.  105  sq. 

ai  plăcerilor  sensuale",  cari  au  lansat  deviza  că  omul  satis¬ 
făcând  fără  rezervă  toate  poftele  naturii  sale,  nu  face  decât 
să  „consimtă  la  viaţă"  şi  cari  au  degradat  cuvântul  „a  trăi" 
folosindu-1  pentru  a  ascunde  mediocritatea  şi  excesele  de¬ 
testabile  ale  „omului  de  petrecere  şi  desfrâu",  —  au  ucis 
în  tinerime  dorul  după  puritatea  spiritului  şi  curăţenia 
inimii  şi  au  orientat-o  spre  predominarea  energiilor  bio¬ 
logice  asupra  energiilor  spirituale.  Şi  astfel  asistăm  cu 
durere  la  tragedia  tinereţii  moderne ,  care  în  loc  să  urmeze 
chemărilor  a  ceeace  e  mai  esenţial,  mai  nobil  şi  mai  au¬ 
tentic  în  fiinţa  sa,  închide  spiritul  în  cătuşele  patimilor  şi-l 
poartă  în  toate  noroaiele  vieţii.  Tinereţea  de  azi  e  —  de 
cele  mai  multe  ori  —  risipire  nesocotită  de  energie,  rosto¬ 
golire  oarbă  în  genuna  păcatului,  frenezie  fără  sens  şi  fără 
lumină.  E  umblare  nestăvilită  în  umbra  deşertăciunii,  des- 
amăgirii  şi  desgustului.  E  renunţare  ruşinoasă  la  orizontul 
adevărat  al  tinereţii,  ofilirea  tinereţii  spiritului  prin  robire 
patimilor,  prin  prăvălire  în  descompunere  şi  prin  îmbă¬ 
trânire  fără  de  vreme.  Ea  cade  astfel  sub  rigorile  drasticei 
dojane  din  Apocalips :  „Ştiu  faptele  tale,,,,  că  trăieşti  şi  eşti 
mort ",  (î,  3),  ceeace-1  tot  una  cu  a  fi  cadavru  ambulant. 

ÎNFRÂNARE  Şi  MORTIFICARE 

Aşa  fiind,  se  pune  acut  marea  întrebare;  Care  este 
remediul  de  vindecare  a  acestei  stări?  Desrobirea  din  înlăn¬ 
ţuirea  patimilor  se  dobândeşte  numai  prin  forţa  spiritului. 
Găci  numai  spiritul  poate  birui  carnea.  Fireşte,  nu  ignorăm 
utilitatea  secundară  a  altor  remedii,  cum  sunt:  igiena, 
cultura  fizică  şi  sportul,  care  contribuesc  în  largă  măsură 
la  echilibrul  înţelept  al  trupului  uman.  Dar  educaţia  fizică, 
dacă-i  lipsită  de  orice  ajutor  moral,  degenerează  în  exal¬ 
tarea  forţei  şi  în  cultul  materialist  al  rasei.  Puterea  muş¬ 
chilor  nu-i  energie  morală,  iar  violenţa  nu-i  o  garanţie  a 
castităţii.  Iar  dacă  pentru  a  elibera  pe  om  de  idolatria 
cărnii,  l-am  încovoia  în  faţa  mitului  sângelui,  n'am  face 
altceva  decât  să  schimbăm  eroarea.  Căci  omul  nu  trebue 
să  fie  dominat  nici  de  carne  şi  nici  de  sânge.  El  nu-i  stăpân 
pe  sine  decât  dacă  se  lasă  condus  de  spirit.  Drept  aceea, 
desrobirea  de  patimi  se  face  prin  restabilirea  unităţii  armo - 

nice  dintre  trup  şi  suflet  şi  reaşezarea  trupului  sub  imperiul 
comendamentelor  superioare  ale  spiritului,  care  e  chemat  să 
dirijeze  şi  disciplineze  forţele  vitale  ale  omului.  Ceeace  e 
tot  una  cu  omorîrea  patimilor  şi  înduhovnicirea  trupului 
prin  asceză,  piatra  unghiulară  a  vieţii  spirituale. 

Temelia  pe  care  se  zideşte  purificarea  de  pofte  şi 
patimi,  este  înfrânarea.  Negativ,  mortificarea  patimilor 
constă  în  renunţare,  în  desfacere  de  bunurile  exterioare  şi 
negarea  propriului  eu  păcătos,  pentru  a  putea  urma  numai 
lui  Hristos.  Ori,  aceasta  nu  se  poate  face  decât  printr’un 
regim  îndelungat  de  înfrânare  trupească  şi  sufletească,  de 
stăvilire  a  tuturor  pornirilor  pătimaşe  ale  trupului  şi  sufle¬ 
tului,  pentru  a  slăbi  corpul  păcatului,  înfrânarea  este  arun¬ 
carea  prin  voinţă  a  întregei  noastre  fiinţe  păcătoase  într'o 
totală  nefuncţionare,  oprirea  vieţii  întregei  noastre  fiinţe 
pătimaşe,  disciplinarea  tuturor  poftelor  şi  pasiunilor  trupeşti 
şi  sufleteşti. 

Marele  rol  de  funcţiune  terapeutică  spirituală  al  înfrâ- 
nârii,  l-au  sesizat  încă  moraliştii  vechi  şi  au  practicat-o  pe 
o  scară  întinsă,  Xenofon  ne  istoriseşte  —  în  Amintirile  sale 
despre  Socrate  —  că  acesta,  ori  de  câte  ori  era  înfierbântat 
de  zăduful  zilei,  scotea  o  găleată  de  apă  din  fântână,  o 
golia  încet  pe  toată  şi  abia  după  aceea  scotea  alta  şi  bea. 
Iar  Plutarh  —  în  dialogul  său:  Cum  să  ne  vindecăm  de 
mânie  —  ne  spune  că  acelaşi  Socrate,  „de  câte  ori  sîmţia 
că  e  cuprins  de  o  supărare  mai  mare  împotriva  vreunuia 
din  prieteni  —  înaintea  furtunii,  retrăgându-se  spre  un  cap 
maritim  —  îşi  îndulcea  glasul,  îşi  lua  un  chip  surâzător  şi 
o  privire  mai  blajină,  nelăsându-se  biruit  de  patimă  şi  îm- 
potrivindu-se  ei,  tocmai  prin  aceea  că  lua  o  direcţie  con¬ 
trară  acestei  patimi.1  După  acelaşi  Plutarh,  marele  filosof 
Plato,  făcând  odată  sclavul  său  o  trăsnaie  straşnică,  pentru 
care  oricare  altul  i-ar  fi  administrat  o  corecţie  riguroasă, 
i-a  zîs  acestuia :  „Acuma  nu  te  bat,  pentrucă  sunt  prea 
mâniat Iată,  acum  şi  reţeta  de  care  s'a  folosit  însuşi 
Plutarh  spre  a  se  vindeca  de  mânie :  ,,Mai  întâi  m’am 
hotărît  să  mă  abţin  câteva  zile  dela  orice  izbucnire  de 

'  Plutarh:  Despre  tnânie,  Liniştea  sufletească.  Despre  limbujie,  Traducere  diD 
limba  elenă  de  Ştefan  Bessdechi.  Sibiu,  1943,  p,  31. 

mânie,  ca  şi  cum  m’aşi  fi  înfrânat  dela  vin  sau  băutură. 
Apoi,  timp  de  o  lună  sau  două,  încercându-mă  pe  mine 
însumi,  încetul  cu  încetul,  am  progresat,  cu  vremea,  însu- 
şindu-mi  răbdarea,  cu  tărie  luând  seama  şi  păzindu-mă  de 
cuvinte  ameninţătoare,  înfrânându-mă  dela  orice  vorbe  şi 
fapte  nesăbuite  şi  dela  patimi V 

Desăvârşirea  înfrânărîi  se  face  prin  mortificarea  propriu- 
zisă,  prin  lupta  continuă  de  suprimare  totală  a  tuturor  pof¬ 
telor  şi  pasiunilor  trupeşti  şi  sufleteşti.  Totalitate  de  virtuţi 
şi  temelie  a  tuturor  virtuţilor,  mortificarea  este  slobozirea 
firii  de  puterea  nimicitoare  a  păcatului  şi  redarea  ei,  vieţii. 
Crucificare  durabilă  a  cărnii  şi  îngropare  a  omului  vechiu 
al  păcatului,  mortificarea  se  urcă  până  la  sublimarea  pati¬ 
milor  şi  convertirea  acestora  în  funcţiuni  de  spiritualizare  şi 
înobilare  a  omului ,  Ca  atare,  ea  este  mijloc  de  educaţie 
desăvârşită  a  voinţii  şi  de  orientare  a  ei  spre  unirea  cu 
Dumnezeu,  de  spiritualizare  a  fiinţei  umane  prin  îmbră- 
carea  ei  în  chipul  de  lumina  al  omului  nou  sau  duhovni¬ 
cesc.  La  acest  proces  de  renunţare  dureroasă,  de  luptă 
crucificatoare  întru  răstignirea  tuturor  poftelor  şi  patimilor 
din  noi,  ne  obligă  însăşi  îndatoririle  morale  ce  le-am  luat 
asupră-ne  la  Botez.  Căci  întreita  cufundare  însemnează 
c’am  murit  păcatului  împreună  cu  Hristos,  iar  ieşirea  din 
apă  reprezintă  participarea  la  viaţa  lui  Hristos  cel  înviat, 
potrivit  învăţăturii  pauline:  „Dacă  am  murit  păcatului, 
cum  vom  mai  trăi  în  el?  Sau  nu  ştiţi,  că  ori  câţi  ne-am 
botezat  în  Iisus  Hristos,  în  moartea  iui  ne-am  botezat? 
Căci  ne-am  îngropat  prin  Botez  împreună  cu  el  în  moarte, 
pentru  ca  aşa  cum  Hristos  s'a  sculat  din  morţi  prin  mă¬ 
rirea  Tatălui,  aşa  să  umblăm  şi  noi  întru  înnoirea  vieţii ", 
(Rom.  VI,  2 — 4). 

Tinereţea  spirituală :  simplitatea  spiritului  şi  puritatea 
inimii,  aşa  cum  a  răsărit  neprihănită  ca  un  crin  din  apele 
de  renaştere  ale  sf.  Botez,  este  unitatea  de  măsură  după 
care  se  judecă  viaţa  omenească,  e  culmea  spre  care  sus¬ 
pină  toate  dorurile  noastre  şi  se  trudesc  toate  eforturile 
noastre.  Pentru  păstrarea  şi  actualizarea  ei  deplină  până 
la  măsura  vârstei  plinirii  lui  Hristos,  se  cere  luptă  necon- 


1  Idem,  ibidem,  p.  14  sq. 

tcnită,  viligenţă  continuă  şi  efort  mereu  înnoit.  Iar  cine  a 
pierdut-o  prin  robirea  firii  sale,  patimilor,  trebue  să  accepte 
moartea  „trupului  păcatului**,  a  omului  celui  vechiu,  cru¬ 
cificarea  pornirilor  pătimaşe,  să  accepte  crucea  şi  suferinţele. 

Drept  aceea,  şi  tineretul  poate  participa  la  învierea 
Domnului,  numai  prin  participarea  la  crucificarea  Lui. 

POSTUL 

Un  mijloc  minunat  de  despătimire,  de  spiritualizare 
şi  de  reînviere  a  fiinţei  umane,  este  postul. 

Postul  este  abţinerea  vremelnică  —  totală  sau  parţială 
—  dela  mâncare  şi  băutura,  din  motive  morale,  îmbinată  cu 
o  radicală  schimbare  a  felului  de  viaţă  şi  cu  o  intensă  trăire 
spirituală.  Fiind  o  deosebită  manifestare  a  virtuţilor  absti¬ 
nenţei  şi  cumpătării,1  esenţa  lui  se  defineşte  în  comparaţie 
cu  acestea. 

Abstinenţa  este  în  general  orice  stăpânire  de  sine  sau 
înfrânare,  în  direcţia  dublă  a  virtuţii  cardinale  a  cum¬ 
pătării  :  a)  cumpătarea  în  mâncare  şi  băutură,  în  special 
abţinerea  dela  mâncări  de  carne  în  zilele  de  post  şi  abţi¬ 
nerea  dela  băuturi  spirtoase,  impusă  de  mişcarea  anti* 
alcoolică  din  motive  igienice  şi  sociale ;  b)  abstinenţa  sexuală 
ca  cerinţă  a  castităţii  înainte  şi  în  timpul  căsătoriei.2 

înrudită  strâns  cu  abstinenţa  dar  mai  largă  în  cadrul 
ei  de  manifestare,  virtutea  cardinală  a  cumpătării  este 
dexteritatea  spiritului  de  a  ordona  poftele  şi  clocotirile  sen¬ 
zuale  după  legile  raţiunii.  E  disciplinarea  întregei  sensibi¬ 
lităţi,  o  stare  de  echilibru  sufletesc,  adecă  o  stare  in  care 
toate  înclinările,  poftele  şi  pasiunile  sunt  ţinute  în  frâu  şi 
satisfăcute  raţional. 

însăşi  abstinenţa  şi  cumpătarea  în  desfăşurare  intensi¬ 
ficată,  postul  respiră  prin  plămânii  acestor  virtuţi,  dar  le 
depăşeşte  în  sensul  că  le  desăvârşeşte  până  la  supri¬ 
marea  sensualităţii  din  noi  şi  ne  ridică  la  starea  con- 

1  Cf.  Waldmann  M, :  Fastei).  In  „Lexikon  fur  Theologie  und  Kirche".  Fr,  j,  Br, 
(Herder)  1931,  Iii,  B.,  col.  963. 

2  Baamgariner  G.:  EnthaHsamkelt.  în  „Lexikon  fiir  Theoîogîe  und  Kircbe“i 
UI.  B,r  col.  697, 

templativă  a  spiritului  ascetic,  dând  aripi  acestuia  in 
lupta  activă  cu  carnea.  Ca  atare,  el  aparţine  unei  legi 
a  firii  umane. 

POSTUL  CERINŢĂ  NATURALĂ 

In  sprijinul  acestei  afirmaţii,  stâ  însăşi  vechimea  şi 
practica  generală  a  postului.  Deşi  n'o  avem  încă  completă, 
istoria  postului  ne  arată  că  deja  la  popoarele  naturale 
americane  ambii  părinţi  postiau  pentru  a  preveni  de  ne¬ 
norocire  copilul  aşteptat,  iar  cei  ce  rămâneau  acasă  postiau 
în  favorul  luptătorilor  sau  pescarilor  plecaţi  de  acasă.  înşişi 
luptătorii  şi  vânătorii  postiau,  spre  a  le  reuşi  acţiunea  în¬ 
treprinsă,  Dar  nu  se  practica  numai  ca  mijloc  eficace 
pentru  obţinerea  de  putere,  ci  mai  târziu  postul  apare 
ca  mijloc  igienic  şi  de  pregătire  a  curăţeniei  cultice 
(de  pildă :  la  intrarea  în  grupurile  totemice  sau  în  cultul 
misteriilor),  de  obţinere  a  stărilor  vizionare,  precum  şi  ca 
mijloc  de  căinţă,  ca  faptă  plăcută  lui  Dumnezeu  şi  ca  ac¬ 
ţiune  fiziologică  de  potenţare  psihică  şi  adâncire  lăuntrică. 
Odată  cu  înjghebarea  primelor  comunităţi  sociale,  postul 
apare  organizat  în  anumite  timpuri  de  post.  Prezent  şi  în 
anumite  şcoli  filozofice  (de  ex. :  la  Pitagoreî,  Stoici  ş.  a,), 
îl  găsim  aproape  peste  tot  in  istoria  religiunilor :  Deşi  Budha 
nu  găseşte  mântuire  pe  calea  postului,  totuşi  în  budhismul 
de  mai  târziu  postul  este  o  regulă  de  viaţă;  în  maniheism 
cultul  constă  în  special  din  post  şi  din  rugăciune;  moha- 
medanismul  rândueşte  o  lună  specială  pentru  post:  Ra- 
madhan,  în  care  ajunarea  totală  dela  revărsatul  zorilor  şi 
până  la  apusul  soarelui,  e  obligatorie;  iar  religiunile  mo- 
nahice  îl  exagerează. 1  Această  amplă  şi  străveche  prac¬ 
tică  este  cea  mai  solidă  motivare  a  postului,  întrucât 
11  arată  vădit  ca  pe  o  cerinţă  firească  a  vieţii  umane. 
Şi  legitimarea  prin  viaţă  spulberă  orice  contestare  ra¬ 
ţională,  care  —  în  cazul  acesta  —  ignorează  sau  des¬ 
figurează  realitatea  vie. 

Cu  toate  acestea  în  mintea  multora  mai  stărue  încă 
opinia  că  postul  distruge  fiinţa  umană,  o  împuţinează,  îi 

1  SchmiJt :  Fasten,  în  „Religion  iii  GeschicMe  und  Gegeuwart'1.  2.  Aufl,  Tii- 
bingen  [Mohr)  19 29.  III,  B.  col,  518  sq. ;  Waldmann  M. :  0.  c.  col,  96J, 

comprimă  vitalitatea  şi-i  ştirbeşte  integritatea.  Aşa  încât, 
silinţele  postelnice  sunt  —  după  ei  —  a  se  taxa  drept  nişte 
cazne  dăunătoare  omului. 

Această  obîecţiune  nu  trebue  să  intimideze  pe  nimeni, 
ci  cel  mult  să  desguste  pe  adevăratul  scrutător  al  realităţii 
faptice.  Căci  în  realitate  postul  este  un  factor  de  eliminare 
a  boalelor,  de  spălare  a  fiinţei  noastre  şi  de  întărire  a  ei. 
Şi  cine  desfigurează  realitatea  de  dragul  de  a-şi  camufla 
—  zadarnic!  —  patima  pântecului  sau  de  a-şi  justifica 
iluzorie  o  anumită  comoditate  rău  înţeleasă,  acela  nu  face 
ştiinţă  ci  o  gravă  pseudo-ştiinţă,  postându-se  într'o  atitu¬ 
dine  nedemnă  de  numele  adevărat  de  om  cult. 

In  sprijinul  afirmaţiunîlor  noastre  stau  şi  experienţele 
recente  ale  omului ,  precum  şi  constatările  ştiinţei  medicale 
actuale.  Organismul  uman  fiinţează  fiziologic  prin  procesul 
de  metabolism:  de  asimilare  şi  desasimilare  a  alimentelor. 
Starea  lui  de  sănătate  depinde  de  echilibrul  dintre  aceste 
două  funcţiuni.  O  alimentaţie  ce  conţine  făinoase  şi  legu¬ 
minoase  dă  o  cantitate  relativ  redusă  de  produşi  de  des¬ 
asimilare.  Absolut  contrarul  se  produce  în  cazul  unei  ali¬ 
mentaţii  bogate  în  carne  şi  în  grăsimi  animale,  Rinichiul, 
organul  principal  de  epuraţie,  şi  celelalte  organe  ce  susţin 
respectiva  funcţiune,  sunt  obligate  la  o  muncă  dispropor¬ 
ţionată,  cu  atât  mai  mare  cu  cât  alimentaţia  e  mai  excesiv 
carnivoră.  In  consecinţă,  excesul  de  alimentaţie  şi  mai  ales 
alimentaţia  carnivoră,  produce  obosirea,  slăbirea  diferitelor 
organe  şi  determină  o  serie  întreagă  de  boli  de  nutriţie,  ca : 
obezitatea,  diabetul,  guta,  unele  feluri  de  reumatism,  iper- 
tensiunea  arterială  şi  în  general  toate  boalele  de  ficat. 
Singurul  lor  remediu  este  înfrânarea  şi  postul,  în  termen 
medical:  dieta.  De  fapt,  aşa  numita  „cură  de  post“,  prac¬ 
ticată  pe  o  scară  întinsă  de  medicina  ultimilor  10  ani,  a 
dat  rezultate  nebănuite,  acolo  unde  întrebuinţarea  celor 
mai  bune  medicamente  a  eşuat.  De  pildă,  la  ipertensiune 
arterială  regimul  Vollhard  impune  o  consumaţie  exclusivă 
de  fructe  7 — 8  zile.  Legea  cumpătării  în  mâncare  se  do¬ 
vedeşte  aşa  de  riguros  necesară,  încât  nici  în  aşa  numitele 
boli  consumptive  (ca  de  ex. :  tuberculoza  pulmonară)  cari 
impun  o  supraalimentaţie,  organismul  nu  suportă  o  alimen- 

iaţie  prea  încărcată .  Aşa  încât,  se  impune  un  post  al  vâr¬ 
stelor'.  Dacă  la  omul  tânăr  respectarea  unor  zile  de  post 
evita  boalele  şi  asigura  buna  funcţionare  a  organismului  pe 
un  timp  îndelungat  şi  înlătură  periclitarea  viitorului  său  sa¬ 
nitar,  deci  apare  ca  o  necesitate  preventivă,  la  omul  trecut 
de  45  de  ani  postul  este  o  necesitate  de  viaţă.  Prin  urmare, 
însăşi  ştiinţa  medicală  recentă  confirmă  adevărul  că  struc¬ 
tura  fiinfei  umane  este  astfel  alcătuită  de  Dumnezeu,  încât 
in  frânarea  şi  postul  nu-i  sunt  numai  prielnice  ci  absolut 
necesare.  Căci  prin  consumaţie  fără  măsură,  organismul  se 
uzează,  oboseşte  şi  slăbeşte,  mai  mult  îşi  consumă  energia 
decât  şi-o  sporeşte.  Luxul,  desfrâul  relaxează  puterile 
psiho-fizice  ale  omului,  fapt  care  întăreşte  afirmaţia  lui 
.4.  Cartel:  Confortul  omoară  viaţa.  Deci,  prin  instituirea 
postului  creştinismul  nu  aşează  o  practică  împotriva 
naturii,  ci  consfinţeşte  prin  sancţiune  divină  o  cerinţă 
firească  a  naturii  umane,  potenţându-o  la  calitatea  de 
factor  de  desăvârşire  a  omului. 

Fără  îndoială,  postul  este  o  caznă.  Pentrucâ  atât  de 
adânc  a  pătruns  —  ca  un  ghimpe  —  patima  în  fiinţa  noastră, 
încât  par 'că  sunt  o  singură  realitate.  Scoaterea  ei  din  fiinţa 
noastră  se  face  cu  o  atât  de  mare  durere  şi  cere  o  aşa 
grea  luptă  crucîficatoare,  încât  omul  ocoleşte  cât  poate 
acest  lucru,  aşa  cum  bolnavul  evită  scoaterea  prin  operaţie 
a  unui  corp  strică cios  crescut  în  organism.  De  aceea,  inte¬ 
lectualii  —  deşi  au  devenit,  după  veacuri  întregi  de  des¬ 
considerare  şi  de  ridiculizare  a  lui,  cei  mai  fervenţi  apo- 
logeţi  ai  postului,  fireşte  numai  din  motive  medicale  şi 
numai  în  teorie  —  practică  postul  numai  atunci  când  sunt 
forţaţi  de  boală.  Insă  dieta  nu-i  post,  pentrucâ  se  practică 
din  necesitate.  Ori,  postul  este  o  acţiune  de  voinţă  liberă, 
care  îşi  impune  înfrânarea  din  motive  morale,  fără  să 
fie  constrânsă  fizic.  Numai  astfel  practicat,  postul  devine 
o  suferinţă  purificatoare,  o  crucificare  mântuitoare. 

Prin  impunerea  postului,  creştinismul  nu  adoptă  o  ati¬ 
tudine  negativistă  faţă  de  trup.  Pentrucâ  creştinismul  este 
valorificarea  pozitivă  a  omului  întreg,  ca  fiinţă  psiho-fizică. 
Singurul  duşman  al  creştinismului  nu  este  trupul  ci  patima, 
pofta  pătimaşe.  Orice  patimă  este  ruină  trupească  şi  sufle- 

tească.  E  pervertire  a  energiilor  trupeşti  şi  sufleteşi,  îndo¬ 
bitocire,  degradare  şi  arvună  morţii.  In  schimb,  orice  des- 
pătimire  a  firii  este  împrimăvărare  a  trupului  şi  a  sufletului. 
Desrobirea  din  patimi  produce  funcţionarea  pură  şi  ne¬ 
întinată  a  tuturor  puterilor  psiho-fizice,  spiritualizare ,  înăl¬ 
ţare,  întinerire  şi  constitue  o  arvună  a  vieţii. 1  Postul,  ca 
cel  mai  eficace  medicament  ascetic  de  despătimire,  nu 
distruge  firea  ci  o  purifică,  o  aduce  din  boală  la  să¬ 
nătate,  din  pervertire  la  starea  ei  naturală,  din  patimă 
la  înviere.  Dovadă  e  faptul  că  postul,  simţit  la  început  ca 
o  greutate,  pe  măsură  ce  ne  curăţeşte  de  tina  păcatului  şi 
ne  inundă  cu  lumina  şi  atmosfera  de  liberă  respiraţie  spi¬ 
rituală,  apare  ca  o  operaţie  tot  mai  uşoară  şi  mai  plăcută. 
De  aceea,  şi  postului  îi  revine  din  plin  excelenta  apre¬ 
ciere  a  ascezei  creştine  acordată  de  filozoful  Max  Scheler : 
„Asceza  creştină  n’are  de  scop  de  a  comprima,  încă  şi  mai 
puţin  de  a  desrădăcina  instinctele  naturale,  ci  de  a  le 
înfrâna  şi  domina,  şi  de  a  le  pătrunde  puţin  câte  puţin 
de  suflet  şi  de  spirit".2 

SENSUL  SPIRITUAL  AL  POSTULUI 

încercând  acum  să  descifrăm  şi  prezentăm  mai  reliefat 
funcţiunea  şi  sensul  spiritual  al  postului,  pornim  dela  pre¬ 
cizarea  următoare :  Strădania  omului  de  a  se  mântui  şi  uni 
cu  Dumnezeu,  se  desfăşoară  în  doua  forme:  pozitiv,  prin 
rugăciune  şi  fapte  bune,  iar  negativ  prin  mortificarea  pa¬ 
timilor  trupeşti  şi  sufleteşti.  Aceste  două  acţiuni  trebue  sâ 
progreseze  în  îmbinare  organică,  pentrucă  neglijarea  com¬ 
baterii  patimilor  subminează  toată  strădania  de  înălţare 
spre  Dumnezeu,  iar  crucificarea  poftelor  nu  poate  ii  do¬ 
bândită  efectiv  fără  chemarea  continuă  a  ajutorului  lui 
Dumnezeu. 

Lupta  cu  patimile  trebue  să  fie  neîntreruptă,  dar  din 
când  în  când  această  luptă  trebue  să  devină  mai  intensă. 
Răstimpurile  de  înteţire  a  acestei  lupte  sunt  tocmai  posturile 
aşezate  de  Biserică.  Cea  mai  aprigă  luptă  cu  patimile  a 


1  Mladin  N.:  Tinereţe  şi  Înviere.  Sibiu,  1944,  p,  18  sq. 

2  Citat  Ia  Chevrot :  0,  c,  p.  172, 

rânduit-o  Biserica  în  postul  sf.  Paşti,  In  cursul  lui,  suntem 
chemaţi  la  înviere  prin  răstignire! 

Moartea  Domnului  pe  crucea  Golgotei  reprezintă 
moartea  trupurilor  noastre  robite  păcatului.  Iar  moartea 
aceasta  a  venit  ca  o  culminare  a  unei  pregătiri  anterioare 
îndelungate.  Şi  precum  Hristos  s'a  identificat  cu  noi  toţi 
în  primirea  morţii  şi  în  pregătirea  pentru  ea,  tot  aşa  trebue 
să  ne  identificăm  şi  noi  cu  El,  absorbind  în  noi  acţiunea 
aceasta  a  Lui, 1 

Păcatul  nu  dispare  din  trupul  nostru,  dacă  nu  ne  vom 
impropria  moartea  lui  Iisus,  care  a  fost  moartea  noastră. 
Moartea  cu  care  eram  noi  datori,  trecută  dela  noi  la  El  şi 
suportată  de  El,  trebue  să  se  întoarcă  iar  la  noi,  pentru  a 
o  suporta  în  chip  tainic  şi  nesângeros.  Dacă  am  fost  scutiţi 
prin  Hristos  de  înspăimântătoarea  moarte  sângeroasă,  ni  se 
cere  ca  măcar  cu  duhul  să  facem  să  se  producă  în  noi 
omorîrea  făpturii  vechi,  experienţa  dureroasă  a  morţii 
fiinţei  noastre  păcătoase  de  până  acum.  Mortificarea 
trupului  păcatului  se  realizează  zi  de  zi  prin  trudă  extra¬ 
ordinară.  Dar  mai  ales  în  postul  sf.  Paşti  trebue  să  pro¬ 
gresăm  atât  de  mult  în  această  trudă,  încât  în  Vinerea 
morţii  pe  cruce  a  Domnului  să  experiem  şi  noi  moartea 
totală  şi  profunda  a  fiinţei  noastre  celei  vechi,  pentruca 
a  treia  zi  când  învie  Hristos  să  simţim  şi  noi  c’am 
înviat  ca  o  făptură  nouă.  Căci  de  nu  va  muri  fiinţa 
noastră  veche,  nu  va  învia  cea  nouă.2 

Postul  este  medicamentul,  a  cărui  funcţiune  constă  în 
crucificarea  fiinţei  noastre  păcătoase,  în  luminarea  fiinţei 
noastre  prin  topirea  poftelor  şi  patimilor  ce  ne  tiranizează 
şi  ne  întunecă. 

El  trebue  să  îmbrăţişeze  în  flacăra  lui  purificatoare 
pe  întreg  omul:  atât  patimile  trupului  cât  şi  pe  cele  ale 
sufletului.  Căci  —  contrar  spiritualismului  apusean  şi  comod 
—  nu  ajunge  numai  postul  cu  gândul.  Pentrucă  dacă  nu 
înfrânăm  trupul,  atunci  poftele  lui  crescute  tot  mai  mari, 
nu  dau  odihnă  sufletului .  Lupta  trebue  începută  dela  cele 

1  Stăniloae  D, :  La  începutul  Postului  mare.  în  „Telegraful  RomSn“,  55  Febr. 
1942  p.  1. 

s  Stănitoae  D,:  O.  c.  p,  i. 

trupeşti,  nu  numai  pentrucă  până  n’ai  trecut  peste  faza 
aceasta,  nu  cunoşti  încă  adevărata  urâţenie  a  spiritului,  ci 
şi  pentru  că  prin  aceasta  trupul  dobândeşte  supleţea  unui 
instrument  adecvat  spontaneităţii  creatoare  a  spiritului. 
Dar  pe  măsură  ce  omul  îşi  struneşte  trupul  prin  biruirea 
poftelor  lui,  trebue  să-şi  concentreze  atenţia  şi  lupta  spre 
patimile  spirituale.  Căci  vrăjmaşul  omului,  fugărit  din  la- 
turea  trupească,  se  strecoară  pe  portiţa  mai  ascunsă  a  su¬ 
fletului,  născând  acolo  patimi.  Numai  prin  smulgerea  tuturor 
rădăcinilor  acestor  patimi,  omul  devine  mort  cu  trupul  şi 
înviat  cu  duhul,  se  toarnă  într’ânsul  făptura  cea  nouă,  care 
îl  face  să  se  simtă  ca  un  nou  născut.1 

Sensul  postului  este  eminamente  spiritual.  Factor 
de  crucificare  a  omului  păcatului  şi  de  ridicare  birui¬ 
toare  a  spiritului  în  lupta  activă  cu  carnea,  postul  ne 
transfigurează  şi  ne  ridică  la  înălţimea  păşirii  pe  ur¬ 
mele  Mântuitorului,  turnând  în  noi  făptura  cea  nouă. 
Prin  aceasta,  el  este  factor  de  spiritualizare,  desăvârşire 
şi  mântuire  a  naturii  umane.  Sensul  acesta  spiritual  se 
desprinde  şi  din  minunatele  imnuri  liturgice  din  timpul 
postului:  „Să  ne  răstignim  mădulările  prin  postire...  şi  să 
vieţuim  pe  urmele  celui  ce  a  pătimit". 

Sensul  spiritual  al  postului  se  reliefează  şi  prin  înso¬ 
ţirea  lui  cu  rugăciunea  şi  cu  milostenia:  încă  in  V.  T.  se 
spune :  „Bună  este  rugăciunea  cu  post  şi  cu  milostenie*' 
(Tobie  XII,  8),  iar  predica  de  pe  munte  a  Mântuitorului 
îl  încadrează  în  trinitatea  faptelor  bune :  milostenia,  rugă¬ 
ciunea  şî  postul,  (Cf.  Mat,  VI). 

Alături  de  rugăciune,  căinţă  şi  milostenie,  postul  este 
scara  care  ne  urcă  fiinţa  spre  lumină  prin  topirea 
patimilor  din  noi  şi  prin  transformarea  fiinţei  noastre 
în  potir  curat  pentru  cuminecarea  cu  Hristos  cel  eu¬ 
haristie,  ultima  treaptă  în  urcuşul  nostru  spre  cer.  Şi 
precum  nu  poţi  sări  dintr'o  dată  pe  ultima  treaptă,  tot 
aşa  nu  poţi  să  te  cumineci  întru  învierea  lui  Hristos  în 
tine,  fără  încordarea  în  post,  rugăciune  şî  căinţă.  Postul, 
rugăciunea,  pocăinţa  în  frunte  cu  cuminecarea,  sunt  în- 

1  Idtrn  ibidem,  p.  1. 

tregul  care  constitue  păşirea  noastră  tot  înainte  spre 
existenţa  cca  întru  lumină,  adevăr  şi  veşnicie, 1 

Element  de  asemănare  cu  Hristos  care  a  postit,  de 
participare  la  moartea  Domnului  şi  de  doliu  —  iluminat 
de  viziunea  învierii  —  pentru  pătimirile  Lui,  de  ispăşire 
a  păcatelor  noastre,  postul  face  din  fiinţa  noastră  o  jertfă 
vie  de  evlavie,  supunere  şi  adorare  a  lui  Dumnezeu,  de 
ardere  spirituală  pe  altarul  inimii  cinstitoare  a  Divinităţii. 
Iar  ca  leac  de  ucidere  a  egoismului  şi  de  revărsare  a  eului 
in  dăruire  milostivă  pentru  semeni,  postul  este  şi  un  mijloc 
dc  educare  a  noastră  in  dragoste  şi  comuniune  prin  în- 
frânare,  devenind  un  factor  principal  de  soluţionare  eficace 
a  acutei  probleme  sociale  a  repartiţiei  bunurilor, 

POSTUL  Şi  TINERETUL 

Postul  ţine  de  condiţia  vieţii  umane  in  orice  vârstă  şi 
de  demnitatea  ei,  Cine-1  detestă,  cade  sub  nivelul  vieţii 
umane :  în  animalitate.  De  aceea,  renunţarea  tineretului  la 
post  şi  înfrânate,  e  tot  una  cu  uciderea  adevăratei  tinereţi, 
e  renunţare  la  sensul  autentic  al  tinereţii. 

Adevărata  ştiinţă  duce  la  cunoaşterea  lui  Dumnezeu, 
la  apropierea  de  El  şi  la  preamărirea  Lui,  De  aceea,  viaţa 
de  studiu  impune  o  anumită  asceză  de  post  şi  rugăciune, 
care  îl  ţine  pe  tânăr  sănătos,  treaz,  integru  şi  cu  facultăţile 
mereu  active.  Căci  de  puritatea  cunoştinţei  te  apropii 
numai  prin  neprihana  spiritului.  Acum  10  ani  venia  — 
printr'un  ziar  —  Ia  noi  ştirea  că  „Studenţii  americani  dela 
Chicago  şi  Michigan,  au  descoperit  că  înainte  de  a  se  pre¬ 
zenta  la  examene,  este  bine  să  observe  un  post  de  mai 
multe  zile.  Regimul  acesta  pare  să  aibă  o  influenţă  extra¬ 
ordinară  asupra  memoriei  şi  a  fost  adoptat  de  întregul 
tineret  al  celor  două  universităţi  în  urma  strălucitelor 
succese  obţinute".2 

Postul  cuprinde  în  sine  şi  cumpătarea  raţiunii ,  adecă 
echilibrarea  cugetării  şi  înfrânarea  nâvalei  ereziilor,  cari 
desfigurează  faţa  realităţii  şi  sensul  adevărat  al  vieţii.  Im- 

'  Stănttoae  D.:  Post  şi  lumina  taborică.  In  „Tel.  Român",  î.  III.  1942,  p.  1. 

‘  Paschia  Gh.  Pr.  :  Tineri  biruifori.  Bucureşti  1939,  p,  83. 

bînă  această  infrânare  intelectuală  cu  principiul:  Supune 
activitatea  ta  intelectuala  cerinţelor  morale  /*  „Toata  dem¬ 
nitatea  noastră  constă  —  zice  Pascal  —  în  cugetare , . .  Să 
lucrăm  deci  bine  cugetând.  Iată  principiul  moralei'*.3 

Dacă  tinereţea  e  o  izbucnire  năvalnică  de  energii 
biologice  şi  spirituale,  atunci  fericita  coordonare  şi  orien¬ 
tare  a  acestor  energii,  se  dobândeşte  prin  post  şi  rugăciune. 
Postul  nu  este  împuţinarea  sau  stânjenirea  tinereţii,  ci 
spiritualizarea ,  potenţarea  şi  ridicarea  —  prin  victoria  spi¬ 
ritului  asupra  materiei  —  ei  la  suprema  împlinire.  La  înăl¬ 
ţimile  ameţitoare  ajunse  prin  post  şi  rugăciune,  se  zămislesc 
marile  deliberări  şi  realizări  ale  tinereţii  creatoare.  Dacă 
viaţa  adevărată  însemnează  descătuşarea  duhului  din  lan¬ 
ţurile  patimilor  şi  dacă  adevărata  nostalgie  a  tinereţii  e 
dorul  după  puritatea  spiritului,  atunci  rugăciunea  şi  postul 
sunt  pârghiile  pe  care  tinereţea  se  ridică  la  puritate.  Numai 
prin  asceza  rugăciunii,  a  postului  şi  a  pocăinţei,  fecundată 
de  har,  tinereţea  devine  participare  la  tinereţea  veşnică  a 
lui  Hristos,  neprihana  tinereţii ,  participare  la  divina  Lui  ne¬ 
prihănire,  învierea  tinereţii  participare  la  învierea  Lui.  Căci 
„fără  Iisus  Hristos  —  zice  acelaşi  Pascal  —  trebue  ca  omul 
să  fie  în  viciu  şi  în  mizerie ;  cu  Iisus  Hristos  omul  c  lipsit 
de  viciu  şi  de  mizerie.  In  El  e  toată  fericirea  noastră, 
virtutea  noastră,  viaţa  noastră,  lumina  noastră,  nă¬ 
dejdea  noastră;  şi  în  afară  de  El  nu  există  decât  viciu, 
mizerie,  întunecimi  şi  desnădejde". 3 


1  CI.  Solovîetf  Vladimir:  Despre  post.  Un  capitol  din  ca? tea  (  „Bazele  spiri¬ 
tuale  ale  vieţii*1.  Tradus  de  pâr.  Beris  Babcenco.  In  rev.  „Fântâna  Darurilor",  Au. 
VIU,  Nr.  1,  Ian  1936,  p,  14., 

*  O.  c.  p.  1V5. 

3  O,  c,  p,  176, 

FIL0S0F1A  TOMISTĂ  Şl  FILOSOFIA 

MODERNĂ 

—  PUNCTUL  DE  VEDERE  ORTODOX 
INTR'O  DISCUŢIE*  - 

î 

de 

Diacon  Dr,  EMILIAN  VASILESCU 

Profesor  la  Academia  teologica  „  Andreiaiîâ’ 

Am  primit  bucuros  invitaţia  FOR-nlui  studenţesc,  de 
a  lua  parte  la  discuţia  purtată  aici  intre  un  adept  al  fi- 
losofiei  tomiste  şi  un  apărător  al  filosofici  moderne.  Din 
capul  locului  mi-am  dat  seama  însă,  că  amestecul  meu  într’o 
astfel  de  discuţie  poate  fi  socotit  ca  inoportun.  Căci,  în 
fond,  ar  însemna  să  devin  arbitru  între  cele  două  părţi. 
Lucru,  de  sigur,  nu  tocmai  comod  şi  destul  de  delicat. 
Mi-am  zis  însă  că  pot  ieşi  din  încurcătură  printr’o  vite¬ 
jească,.,  retragere  din  discuţia  însăşi,  prezentând  în  schimb 
atitudinea  ortodoxă  atât  faţă  de  filosofia  tomistă  cât  şi  faţă 
de  filosofia  modernă,  pentru  ca  astfel  ascultătorii,  instruiţi 
măcar  în  chip  indirect  prin  spusele  noastre,  să-şi  dea  ver¬ 
dictul  în  mai  multă  cunoştinţă  de  cauză,  într'un  proces 
care  nu  este  al  nostru,  nu  este  al  ortodoxiei,  ci  al  romano- 
catolicîsmului  şi  al  filosofiei  moderne. 

Nu  e  prima  oară  câ  întâlnesc  pe  părintele  profesor 
Ioan  Miclea,  zelosul  apărător  al  filosofiei  tomiste,  care  acum 

1  Părintele  Ioan  Micle?,  profesor  greco-catolic  din  Blaj.  a  ţinut  Duminecă, 
27  Mai  1945,  la  Universitatea  Regele  Ferdinand  I  din  Cluj-Sibiu,  o  conferinţă  intitu¬ 
lată:  Filosofia  tomistă  şi  filosofia  modernă.  Conferinţa  aceasta  a  fost  organizată  de 
Asociaţia  Studenţilor  Români  Uniţi  (ASTRU).  O  săptămâna  mai  târziu,  dl.  Petre 
Hossu,  doctorand  in  filosofie,  a  ţinut  şi  d-sa,  în  acelaşi  loc  şi  la  aceeaşi  oră,  o  con- 
ferinţă-răspuns,  întitulată  la  fel  cu  cea  de  mai  sus.  Răspunzând  invitaţiei  studenţilor 
organizaţi  tn  secţie  specială  a  Frăţiei  Ortodoxe  Române  (FORS),  am  înfăţişat,  în 
Dumineca  următoare  (10  Iunie  1945),  in  acelaşi  loc,  punctul  de  vedere  ortodox,  Citi¬ 
torii  găsesc  aici  textul  neschimbat  al  acestei  conferinţa. 

două  săptămâni  a  perorat  aici  timp  de  o  oră,  solicitând 
bunăvoinţa  şi  înţelegerea  noastră  pentru  filosofia  tomistă. 
Pe  părintele  Miclea  l-am  mai  întâlnit  acum  câţiva  ani,  într'o 
polemică  prin  reviste,  în  care  d-sa  susţinea  cu  tărie  că 
tomismul  nu  este  o  „lilosofie  creştină",  ci  „filosofia  creştină", 
„singura"  şi  „adevărata"  filosofie  creştină.  Discuţia  dintre 
noi  pornise  atunci  dela  o  serie  de  articole,  publicate  de 
d-sa  în  revista  Cultura  creştină  din  Blaj  şi  reproduse  apoi 
în  volum  sub  titlul:  Tangente  româneşti  la  filosofia  creştina.1 
In  acele  articole,  d-sa  ţinea  să  arate  ca  binevoitori  faţă 
de  filosofia  tomistă  pe  mai  mulţi  dintre  gânditorii  români, 
pe  care  noi  îi  ştiam  ca  străini  sau  chiar  adversari  ai  cuge¬ 
tării  tomiste,  cum  am  şi  dovedit  cu  citate  din  operele 
acelor  gânditori.  In  cursul  discuţiei  însă,  am  spus  că  filo¬ 
sofia  tomistă  este  cel  mult  „filosofie  creştină"  —  atât  cât 
se  poate  vorbi  despre  o  filosofie  creştină  —  dar  nu  „filo¬ 
sofia  creştină",  cum  afirma  stăruitor  părintele  Miclea,  care 
totdeauna  când  era  vorba  de  filosofia  tomistă  întrebuinţa 
termenul  „filosofia  creştină",  ignorând,  cu  sau  fără  intenţie, 
existenţa  altor  filosofii  creştine.  M’air,  crezut  atunci  dator 
să  arăt,  într’un  articol  special,  că  adevărata  şi  marea  tra¬ 
diţie  a  cugetării  creştine  nu  este  aceea  care  se  inspiră  din 
naturalismul  aristotelic,  având  ca  mare  reprezentant  în  evul 
mediu  pe  Toma  de  Aquino,  ci  aceea  care  se  foloseşte  de  spi¬ 
ritualismul  platonic  şi  de  misticismul  plotinian,  dominând 
întreaga  epocă  patristică,  în  frunte  cu  fericitul  Augustin, 
şi  prelungindu-se  până  astăzi,  în  Răsărit  prin  aproape  toţi 
gânditorii  creştini  mai  noui,  iar  în  Apus  prin  puternicul 
curent  augustinian,  Am  arătat  cum  această  mare  tradiţie 
de  filosofie  creştină  îşi  are  temeiul  în  Sf,  Scriptură  şi  se 
continuă  prin  Sf.  Iustin  Martirul  şi  Filosoful,  Athenagora 
Athenianul,  Clement  Alexandrinul,  Origen,  marii  Cappado- 
cieni,  în  deosebi  Sfinţii  Grigore  Teologul  şi  Grigore  de 
Nissa,  prin  Eusebiu  de  Cezareea,  Dionisie  Pseudo-Areopa- 
gitul  şi  Sf.  Maxim  Mărturisitorul,  în  parte  prin  Sf.  Ioan 
Damaschin,  prin  Mihail  Psellos  şi  Sf.  Grigore  Palama  în 
evul  mediu  ortodox,  iar  mai  de  curând  prin  marii  gândi¬ 
tori  ruşi  creştini :  Kîreievski,  Khomiakov,  Vladimir  Solo- 


Blaj  1942,  in-8.  94  p. 

view,  Serghie  şi  Eugeniu  Trubetzkoi,  N.  Lossky,  Paveî  Flo¬ 
re  nsky,  Nicoîae  Berdiaev,  Sergiu  Bulgakov,  Simon  Frank, 
Gh.  Florovsky  şi  alţii.  De  asemenea  am  arătat  cum  în 
Apus  curentul  augustinian  este  reprezentat  în  deosebi  prin 
Ioan  Scotus  Eriugena,  prin  Anselm  de  Canterbury,  Bernard 
de  Clairvaux,  Şcoala  din  Chartres,  Hugo  şi  Richard  de 
Saint  Victor,  mai  ales  prin  Bonaventura,  prin  Nikolaus  Cu- 
sanus,  Blaise  Pascal  şi  Şcoala  dela  Port  Royal,  prin  Male- 
branche,  Bossuet,  Fenelon,  de  Bonald,  Lamennais,  Gratry, 
chiar  prin  Mâine  de  Biran,  Olle-Laprune,  Lucien  Labert- 
honniere,  Maurice  Blondei,  Max  Scheler  şi  atâţia  alţii. 
Am  arătat  şi  motivele  pentru  care  Sfinţii  Părinţi  ai  Bise¬ 
ricii  au  preferat  să  folosească  în  sistematizările  lor  teologice 
mai  degrabă  cugetarea  lui  Platon,  care  pentru  ei  era  „filo¬ 
soful"  şi  „cel  mai  teolog  dintre  toţi  Grecii",  în  vreme  ce 
Aristotel  era  „fizicianul",  ba  chiar  şi  „ateul".  In  sfârşit, 
am  arătat  rezistenţa  pe  care  a  întâmpinat-o  filosofia  tomistă, 
la  apariţia  ei,  din  partea  filosofiei  creştine  tradiţionale, 
augustiniene,  şi  am  rugat  pe  părintele  Miclea  să  ne  slă¬ 
bească  pe  noi,  creştinii  ortodocşi,  cu  insistenţele  de  a  îm¬ 
brăţişa  filosofia  tomistă,  care  nu  se  potriveşte  nicidecum 
cu  duhul  creştin  răsăritean. 

Cum  era  şi  de  aşteptat  însă,  părintele  Miclea  nu  s'a 
lăsat  deloc  convins  de  argumentările  noastre  şi  a  pornit  o 
nouă  serie  de  articole  în  aceeaşi  revistă,  pentru  a  dovedi 
că  totuşi  tomismul  este  „filosofia  creştină",  nu  augustinismul 
sau  vreo  altă  filosofie  creştină.  Şi  aceste  articole  au  fost 
adunate  apoi  într'un  volumaş  special,  sub  titlul:  „Filoso- 
fîile  şi  Filosofia  creştină.  Pentru  ce  este  tomismul  filosofia 
creştină  ?“  1  Volumaşul  acesta,  din  care  părintele  Miclea  îşi 
făcea  citaţiile  în  conferinţa  de  acum  două  săptămâni,  cu¬ 
prinde  aproape  tot  ce  a  spus  d-sa  în  conferinţa  amintită, 
stăruind  fireşte  în  deosebi  asupra  chestiunii  în  litigiu,  anume 
aceea  dacă  tomismul  este  sau  nu  este  „filosofia  creştină". 

Şi  iată  cum  argumenta  d-sa:  „Tomismul  este  filosofia 
creştină,  fiindcă  filosofii  creştini  au  văzut  şi  văd  în  ea  tipul 
acestei  filosofii".’  Dar  o  afirmaţie  ca  aceasta  nu  are  altă 


1  Blaj  1943,  iu-8.  54  p, 

■  Filosofttle  şt  Filai (i fia  creştină,  p.  27. 

valoare  decât  aceea  că  tomîsraul  este  filosofia  creştină 
pentrucă  filosofii  tomişti  o  socotesc  ca  atare.  Căci  filo¬ 
sofii  pe  care  ii  citează  d-sa,  numindu-i  ,,cei  mai  compe¬ 
tenţi  filosofi  creştini", 1  nu  sunt  alţii  decât  Le  R,  P,  A.  D, 
Sertilîanges,  B,  Romeyer  S.  J.,  Joseph  Souilhe  S,  J.f  Regis 
Jovilet,  Etienne  Gilson  şi  Jacques  Maritain,  adică  frun¬ 
taşii  neotomismului  francez.  Alţi  filosofi  creştini  nu  citează, 
pentrucă  probabil  n'o  poate  face.  Dar  face  în  schimb  alt¬ 
ceva,  mai  puţin  an  abil.  Anume,  socoteşte  ca  „ignoranţi"  şi 
„duşmani  nu  numai  ai  catolicismului,  ci  ai  creştinismului  în 
general",2  pe  toţi  cei  care  nu  sunt  de  aceeaşi  părere  cu  d-sa. 
Dar,  dacă  părintele  Miclea  ar  fi  de  faţă,  i-  aş  pune  această 
întrebare:  Socoteşte  d-sa  printre  „ignoranţi"  sau  printre 
„duşmanii  creştinismului"  de  pildă  pe  un  Sergîu  Bulgakov 
sau  pe  Nicolae  Berdiaev,  fruntaşi  ai  fiiosofiei  creştine  ră¬ 
săritene  ?  Aceeaşi  întrebare  aş  repeta-o  pentru  Lucien 
Laberthonniere  şi  pentru  Maurice  Blondei,  fruntaşi  ai  cu¬ 
rentului  augustinian  francez.  Şi  dacă  ar  răspunde  că  nu-i 
socoteşte  ca  ignoranţi  în  problemele  fiiosofiei  creştine,  nici 
chiar  în  cele  ale  fiiosofiei  tomiste,  şi  cu  cât  mai  puţin  ca 
duşmani  ai  creştinismului,  l-aş  ruga  să  se  întrebe  de  ase¬ 
menea  de  ce  aceştia  nu  recunosc  tomismul  ca  „adevărata" 
şi  „singura"  filosofîe  creştină?  De  ce  nu-i  zic  „filosofia 
creştină",  cum  fac  tomiştii?  De  ce  dimpotrivă  combat  din 
răsputeri  intelectualismul  tomist  şi  stau  pe  poziţii  adverse 
faţă  de  filosofia  tomistă  în  cele  mai  de  seamă  probleme 
filosofice?  Părintele  Miclea  scria  cândva  că,  din  moment 
ce  un  gânditor  este  creştin,  trebue  să  aibă  simpatie  pentru 
filosofia  tomistă,3  Realitatea  se  arată  a  fi  însă  împotriva 
părerii  d-sale  şi  vom  vedea  mai  la  vale  pentru  ce.  Deocamdată 
ne  mulţumim  să  observăm  că  adepţii  fiiosofiei  tomiste  par  să 
se  simtă  atât  de  tari  pe  poziţiile  lor,  încât  nu  mai  simt  nevoia 
să  cerceteze  mai  de  aproape  întreaga  cugetare  filosofică  a 
lumii.  Ba  chiar  uneori  se  cred  îndreptăţiţi  s'o  trateze  cu 
un  suveran  dispreţ.  Căci  numai  aşa  s'ar  putea  explica  nişte 


1  Filosofiile  şi  Filosofia  creştină  ,p.  52. 

2  fbid.,  p.  52. 

3  Tangente  româneşti  la  Filosofia  creştină,  p,  85,  şi  In  Cultura  creştină,  ae, 
XXII,  1942,  nr.  1-3,  p.  123. 

afirmaţii  ca  acestea,  făcute  de  părintele  Miclea  în  cartea 
sa  Tangente  româneşti  Ia  fiîosofia  creştină:  „Tomismul  este 
cel  mai  cunoscut  dintre  toate  sistemele  filosofice  moderne,., 
Nu  este  gânditor  care  să  nu-şi  fi  spus  cuvântul,  bun  ori 
rău,  asupra  tomismului...  Toţi  marii  gânditori  contemporani 
spun  că  tomismul  este  adevărata  filosofie  creştină".,,1  Pentru 
ca  apoi  să  ne  dea  drept  pildă  de  mare  gânditor  contemporan, 
care  afirmă  că  tomismul  este  adevărata  filosofie  creştină 
—  pe  cine  credeţi?  —  pe  Jacques  Maritain... 

Al  doilea  argument  capital  al  părintelui  Miclea,  în  fa¬ 
voarea  tezei  că  tomismul  este  fiîosofia  creştină,  este  acesta: 
„Deşi  tomismul  nu  este  unica  filosofie  a  Bisericii,  totuşi  ea 
a  socotit-o  totdeauna  şi  o  socoteşte  şi  azi,  ca  modelul  filo- 
sofiei  creştine,  preferându-o  tuturor  celorlalte", 2  De  sigur,  aici 
cuvântul  Biserică  se  referă  la  romano- catolicism,  şi  încă  nu  la 
romano-catolicismuf  de  „totdeauna",  cum  spune  părintele 
Miclea,  ci  la  acela  dela  secolul  XIII  încoace,  deoarece  Toma 
de  Aquino  a  trăit,  cum  se  ştie,  la  mijlocul  acelui  secol,  iar  in¬ 
vazia  aristoteîismuîui  s'a  produs  in  lumea  creştină  occidentală, 
prin  Arabi  şi  Evrei,  spre  sfârşitul  secolului  XII.  Biserica  însă, 
fie  chiar  şi  numai  în  ramura  ei  occidentală,  n'a  fost  lipsită  de 
filosofie  creştină  până  în  secolul  XIII  şi  n’a  aşteptat  pe  Toma 
de  Aquino  ca  să  i-o  dea,  ci  dimpotrivă  a  avut,  după  părerea 
noastră,  adevărata  filosofie  creştină,  sau  cel  puţin  o  filosofie 
creştină  mai  apropiată  de  duhul  Evangheliei,  mai  pătrunsă 
de  duh  creştin,  A  avut  „singura  filosofie  apărută  pe  tărâm 
adevărat  creştin",  cum  se  exprimă  Rudolf  Eucken,  când 
vorbeşte  despre  fiîosofia  fericitului  Augustin.  *  Când  am 
arătat  adversitatea  pe  care  a  întâmpinat-o  fiîosofia  tomistă, 
la  apariţia  ei,  din  partea  filosofiei  creştine  tradiţionale, 
adică  a  filosofiei  augustiniene,  părintele  Miclea  a  recunoscut 
faptele  citate  de  noi  ca  „adevăruri  istorice",  dar  Ie-a  pus 
pe  seama  „prostiei",  „geloziei",  „invidiei"  şi  „rivalităţii  de 
tot  omeneşti"  a  unor  episcopi  romano-catolici,  dintre  care 

*  Tangente  româneşti  la  Fiîosofia  creştină,  p,  7, 

1  Filosofiile  şi  Fiîosofia  creştină,  p.  27. 

5  Dle  Lebensanschanungen  der  grosstn  Denker,  1902,  p.  210.  Citat  după  E. 
P o, talie,  ait.  Augustin  fSainil,  ia  Dictionnaire  de  Filial,  caihoiiqae,  t.  l-er,  Il-e  pârtie, 
col,  231S, 

unul  era  chiar  „svăpăiat  şi  uşuratic".1 2 3 4  Am  putea  acum  să 
mergem  ceva  mai  departe,  urmărind  dealungul  veacurilor 
luptele,  uneori  foarte  aprige,  dintre  franciscani  şi  domini- 
câni,  cei  dintâi  ca  reprezentanţi  ai  curentului  augustinian 
şi  cei  de  al  doilea  ca  reprezentanţi  ai  fiîosofiei  tomiste. 
De  asemenea,  am  putea  să  arătăm  cum,  în  Franţa  de  pildă, 
în  epoca  Restauraţiei,  când  augustinismul  conta  în  rându¬ 
rile  sale  personalităţi  ca  Joseph  de  Maistre,  De  Bonald  şi 
Lamennais,  tomismul  era  reprezentat  prin  figuri  şterse  ca 
Burier,  Rosset  şi  A.  Saure.a  Dar  chiar  şi  în  evul  mediu, 
înflorirea  tomismului  n'a  fost  de  lungă  durată,  ivindu-se 
personalităţi  filosofice  opuse  tomismului,  ca  Roger  Bacon, 
Duns  Scotus  şi  Occam,  „gânditori  mai  originali  şi  mai  vi- 
guroşi  decât  Sf.  Toma",  cum  spune  dl  prof.  D.  D.  Roşea,  * 
rezumând  de  altfel,  în  această  privinţă,  constatările  profe¬ 
sorului  Etienne  Gilson,  pe  care  şi  părintele  Miclea  îl  re¬ 
cunoaşte  ca  „cel  mai  adânc  cunoscător,  nu  numai  al  filo- 
sofiei  medievale,  ci  şi  al  celei  moderne"/ 

Nu  negăm  prin  aceasta  însemnătatea  operei  lui  Toma 
de  Aquino,  nici  nu  subestimăm  puterea  dominicanilor  şi  a 
iezuiţilor,  care  au  ştiut  să  impună  filosofia  tomistă  ori  de 
câte  ori  le-a  stat  în  putinţă.  Dar  trebue  să  recunoască 
oricine,  că  preferinţa  crescândă  a  romano- catolicismului 
pentru  filosofia  tomistă,  în  a  doua  jumătate  a  secolului 
trecut  —  culminând  în  decretarea  ei  ca  filosofie  oficială  a 
Bisericii  romano- catolice  —  se  datoreşte  în  mare  măsură 
împrejurărilor  speciale  în  care  se  găsea  Biserica  romano- 
catolică  la  acea  epocă.  Lovită  crunt  din  afară,  politiceşte 
şi  materialiceşte,  prin  revoluţiile  dela  1789  şi  1848,  şi  ră¬ 
scolită  adânc  înlăuntru  prin  puternice  curente  înnoitoare, 
atât  în  ordinea  cugetării  cât  şi  în  aceea  a  acţiunii,  Bise¬ 
rica  romano-catolică  trecea  prin  frământări  cum  nu  mai 
cunoscuse  de  pe  vremea  reformei.  Lăsând  de  o  parte  di¬ 
ficultăţile  de  ordin  politic  şi  social  din  Franţa,  unde  ten- 


1  Filozofiile  şi  Filosofia  creştină,  p.  47, 

2  V.:  I.  Didilescu,  Neotomismul  francez,  în  Istoria  filozofiei  moderne,  voi,  IV, 
Bucureşti,  Soc,  Rom.  de  Filosofic,  1939,  p.  420, 

3  Puncte  de  sprijin,  Sibiu  1913,  p.  171. 

4  Filosofiile  şi  Filozofia  creştină,  p,  32, 

dinţele  inovatoare  au  dus  la  condamnarea  lor  prin  enci¬ 
clica  Mirări  vos ,  să  ne  gândim  un  moment  la  turburarea 
produsă  în  Germania  de  mişcarea  hermesianâ  şi  de  pre- 
tenţiunile  lui  A.  Gunther  de  a  raţionaliza  dogmele,  negând 
totuşi  valoarea  scolasticei.  Ca  urmare,  s'a  ajuns  la  con¬ 
damnările  din  1835  şi  1851.  Să  ne  mai  gândim  şi  la  tur¬ 
burarea  produsă  de  curentul  ontologist,  atât  în  Italia,  pa¬ 
tria  sa  de  origină,  cât  şi  in  Belgia  şi  in  Franţa.  Corifeii 
ontologismului,  Gioberti  şi  mai  ales  Rosminî  —  acesta  din 
urmă,  condamnat  de  papa  Leon  XlII-iea  în  1875,  fusese 
declarat  in  1854  de  acord  cu  catolicismul 1  —  propove- 
duiau,  împotriva  tomismuîui,  cunoaşterea  imediată  a  ade¬ 
vărului  prin  contemplarea  în  Dumnezeu  a  ideilor  eterne. 
Deci  cam  în  felul  lui  Malebranche,  care  şi  el  fusese  re¬ 
spins  de  Biserică  pe  tema  aceasta.  „Socotind  scolastica 
sterilă,  spune  un  comentator,  ontologismul  e  unul  dintre 
curentele  care  au  determinat,  prin  reacţiunea  stârnită  in 
sânul  oficialităţii  eclesiastice,  revenirea  la  tomism1'. 2  Şi, 
deşi  mişcarea  modernistă  nu  s'a  oprit  nici  prin  Syllabus- ul 
papei  Pius  aî  IX-lea,  nici  prin  enciclica  Aeterni  Patris  a 
papei  Leon  al  XlII-lea,  este  totuşi  adevărat  că  aceasta  din 
urmă,  lansată  la  4  August  1879  şi  oficializând  tomismul 
impotriva  ontologismului  şi  curentelor  pietiste,  a  stârnit  o 
mare  mişcare  filosofică  de  întoarcere  la  Toma  de  Aquino. 
Dacă  s'a  făcut  bine  sau  rău  prin  aceasta,  nu  este  uşor  de 
spus.  Poate  că  romano-catolicismul  a  câştigat  in  unitatea 
sa  de  cugetare,  deşi  neotomismul  nu  este  nicidecum  chiar 
atât  de  unitar  precum  s'ar  crede,  ci  prezintă  direcţiuni 
care  abia  se  pot  recunoaşte  între  ele. 3  Dar  un  lucru  este 
sigur.  Anume  că,  prin  această  recrudescenţă  a  tomismuîui 
medieval,  s'a  înnăbuşit  în  romano-catolicism  celălalt  curent 
de  gândire  creştină,  cel  augustinian,  care  s'a  vădit  în 
acelaşi  timp  mai  pătruns  de  duh  creştin  şi  totuşi  mai  con¬ 
ciliant  faţă  de  filosofia  modernă.  Astfel,  ca  să  dăm  numai 
un  exemplu,  bietul  preot  Lucien  Laberthonniere,  un  fin 
gânditor  augustinian  şi  un  suflet  ales,  a  văzut  suspendată 

1  I,  Didilescti,  op.  cit,,  p.  424, 

2  Ibtd,,  p.  422. 

2  Ibid,,  p,  428. 

apariţia  admirabilei  publicaţii  Annales  de  philosophie  chre- 
tlenne,  pe  care  o  conducea,  şi  el  însuşi  a  fost  constrâns 
să  nu  mai  publice  nimic  timp  de  20  de  ani,  adică  până  la 
moartea  sa. 

Dar  să  venim  şi  la  al  tredea  şi  ultimul  argument  al 
părintelui  Miclea,  în  favoarea  tezei  că  tomismul  este  „filo- 
sofia  creştină"  :  „Tomismul,  spune  d-sa,  este  filosofia  cre¬ 
ştină,  fiindcă  dintre  toate  filosofiile  creştine  ea  singură 
distingând  clar  cele  două  ordine  de  lucruri  —  raţiunea  şi 
credinţa  —  satisface  în  mod  eminent  atât  exigenţele  filo¬ 
sofice  cât  şi  cele  creştine.  Afară  de  aceasta,  este  singura 
sinteză  vie  şi  oiganică,  atât  a  adevărului  filosofic,  cât  şi 
a  celui  creştin".'  Ei  bine,  de  data  aceasta  preopinentul 
nostru  nu-şi  mai  scoate  argumentarea  din  spusele  tomiştilor 
sau  din  favoarea  de  care  se  bucură  filosofia  tomistâ  în 
Biserica  romano- catolică,  ci  din  însăşi  structura  acestei 
filosofii,  din  distincţia  formală  între  raţiune  şi  credinţă  şi 
din  sinteza  ce  ar  fi  realizând-o  între  adevărul  filosofic  şi 
cel  creştin.  Dar  tocmai  aici  discuţia  devine  mai  interesantă, 
căci  tocmai  distincţia  aceasta  pe  care  tomismul  o  vrea 
tranşantă  între  raţiune  şi  credinţă,  nu  este  nicidecum 
în  spiritul  filosofiei  creştine  tradiţionale  şi  depărtează 
tomismul  de  aceea  ce  poate  fi  numit  pe  drept  cuvânt  filo¬ 
sofia  creştina.  Sfinţii  Părinţi  ai  Bisericii  n'au  conceput 
niciodată  această  scindare  a  fiinţei  omeneşti,  pentru  a  ad¬ 
mite,  prin  credinţă,  adevărurile  creştine  şi,  prin  raţiune, 
o  filosofie  ale  cărei  adevăruri,  veşnice  şi  ele,  ca  şi  cele 
ale  credinţei,  să  concorde  cu  acestea.  Teologia  aceasta  a 
dublului  adevăr  concordist,  e  un  fel  de  teologie  cu  rafturi : 
jos,  filosofie  „pură",  întemeiată  pe  „raţiunea  naturală" ;  sus, 
teologie  pură,  întemeiată  pe  revelaţia  pozitivă.  Oricât  de 
fecundă  s'ar  fi  dovedit  cumva  în  teologie  sau  în  filosofie 
această  distincţie  formată  —  pe  care  o  fac,  ce-i  drept, 
chiar  şi  unii  augustinieni  —  ea  duce  la  dificultăţi  imense 
de  potrivire  a  adevărurilor  credinţei  cu  adevărurile  raţi¬ 
unii  şi  la  inevitabile  sacrificii  de  o  parte  sau  de  alta,  ori 
deschide  drumul  spre  separarea  completă  a  filosofiei  de 
teologie  şi  chiar  la  înduşmănirea  dintre  ele,  cum  s‘a  şi 


1  Filosofiile  şl  Filosofia  creştină,  p,  27, 

întâmplat  de  altfel  aproape  îndată  după  Toma  de  Aquino, 
Occam,  cel  dintâi,  şi  după  el  nurreroşi  alţi  filosofi  au  înţeles 
să  ducă  până  la  capăt  separarea  dintre  teologie  şi  filosofie 
şi  de  unde  până  atunci  credinţa  controla  adevărurile  filo¬ 
sofice,  unii  filosofi  mai  curagioşi  şi-au  luat  îngăduinţa 
să  controleze  adevărurile  credinţei  prin  raţiune.  Şi  astfel, 
conflictul  dintre  teologie  şi  filosofie,  odată  isbuenit  la 
începutul  Renaşterii,  n’a  mai  putut  fi  aplanat  nici  până 
astăzi.  Conflictul  acesta,  avându-şi  rădăcinile  în  concepţia 
tomistă  despre  dublul  adevăr  concordist,  ne  lămureşte  şi 
atitudinea  intransigentă  a  lui  Jacques  Maritain  faţă  de  în¬ 
treaga  filosofie  modernă  şi  dispreţul  nemăsurat  pe  care 
discipolul  său  deîa  Blaj  l-a  asvârlit,  în  disertaţia  sa  de 
acum  două  săptămâni,  asupra  întregei  cugetări  filosofice 
din  ultimele  şapte  secole.  Conflictul  de  care  vorbim  n'a 
avut  loc  în  cugetarea  răsăriteană  şi  nici  în  occident  n’ar 
fi  căpătat  această  amploare  fără  scolastica  tomistă,  deoa¬ 
rece  augustinismul,  fără  să  renunţe  la  credinţă,  ba  poate 
că  intensificând-o  aşa  cum  n'a  făcut  tomismul,  nu  numai 
că  n’a  barat  drumul  filasofiei  moderne,  ci  dimpotrivă  a 
deschis  acesteia  adevăratul  ei  făgaş,  acela  al  cercetării 
spiritului,  nu  ai  cercetării  exisienţei,  cum  făcea  natura¬ 
lismul  aristotelico-tomist.  Sfinţii  Părinţi  ai  Bisericii  răsă¬ 
ritene  n'au  dorit  niciodată  să-şi  facă  o  filosofie  „pură"  — 
şi  totuşi  „creştină"  —  alături,  deasupra  sau  dedesubtul 
învăţăturii  Bisericii.  Pentru  ei,  „adevărata  filosofie",  „sfânta 
filosofie",  era  învăţătura  creştină  însăşi,  adâncită  şi  trăită 
până  la  o  intensitate  nebănuită.  Sf.  Iustin  Martirul  şi  Fi¬ 
losoful,  obosit  de  peregrinările  prin  sistemele  filosofice,  îşi 
linişteşte  cugetul  în  adevărata  filosofie,  în  creştinism.  Şi 
tot  asemenea  se  va  întâmpla  cu  numeroşi  luceferi  ai  cu¬ 
getării  creştine,  căutători  ai  adevărului  pe  meleagurile  fi- 
losofiei  pur  raţionale,  ca  tomiştii  de  mai  târziu,  dar  vor 
poposi  obosiţi  pe  tărâmul  ferm  al  adevărului  creştin.  Aici 
vor  continua  să  filosofeze,  dar  nu  ca  cei  ce  nu  au  cre¬ 
dinţă,  ci  vor  adânci,  cu  mijloacele  credinţei  şi  ale  raţiunii 
totdeodată  —  am  zice  mai  bine  cu  ajutorul  raţiunii  lumi¬ 
nată  de  credinţă  —  toate  problemele  lumii  şi  ale  vieţii. 
Gnosticul  lui  Clement  Alexandrinul  nu  face  teologie  într'un 

sector  ai  sufletdui  său  şi  filosofie  pura  într'alt  sector, 
pentru  ca  să  vadă  la  urmă  dacă  Dumnezeu  a  aranjat  ca 
rezultatele  să  concorde  între  ele.  Gnosticul  lui  Clement 
Alexandrinul,  ca  şi  Berdiaev  din  ziua  de  azi,  care  se 
declară  el  însuşi  „gnostic**  sau  „teosof  creştin**, 1  se  adân¬ 
ceşte  pr<n  credinţă  în  adevărurile  creştine  şi  dinlâuntrul 
acestei  credinţe  i  se  desfăşoară  în  faţa  ochilor  uimiţi  ai 
minţii  un  Weltanschauung  specific  creştin,  o  ontologie,  o 
cosmologie,  o  gnoseologie,  o  antropologie,  o  filosofie  morala 
şi  socială,  ba  chiar  şi  o  estetică  creştină,  distinctă  de  tot 
ce  a  putut  să  dea  mintea  lăsată  la  propriile  ei  puteri.  Şi 
astfel  cugetul  creştinului  care-şi  adânceşte  credinţa  nu 
mai  are  nevoie  de  o  filosofie  separată,  din  moment  ce 
trăirea  însăşi  a  creştinismului  înseamnă  un  punct  de  ve¬ 
dere  sigur  asupra  lumii  şi  vieţii,  „Filosofia,  spune  un  gân¬ 
ditor  creştin  răsăritean  din  vremea  noastră,  este  o  măr¬ 
turisire  de  credinţă,  o  interpretare  speculativă  a  faptului 
creştin".2  „Metoda  filosofiei  creştine,  continuă  acelaşi  gân¬ 
ditor,  Gh,  Florovsky,  nu  este  o  metodă  de  reconciliere,  o 
metodă  concordantă,  care  adoptă  adevăruri  naturale  la  re¬ 
gula  credinţei.  Pentru  un  gânditor  creştin  nu  există  nicio 
despărţire  între  credinţă  şi  raţiune,  Filosofia  creştină  începe 
prin  adevărurile  credinţei  şi  în  ele  găseşte  lumina  raţiunii. 
Se  poate  spune  că  dogmele  creştine  conţin,  în  calitate  de 
premize,  întreaga  metafizică,  şi  metafizica  sigură  şi  ade¬ 
vărată,  Filosoful  creştin  trebue  să  găsească,  să  definească 
şi  să  explice  aceste  premize.  Este  o  exegeză  speculativă 
a  faptului  creştin".  Ceea  ce  nu  înseamnă  că  filosoful  cre¬ 
ştin  găseşte  în  dogmatica  Bisericii  răspunsuri  gata  făcute, 
definiţii  precise  pentru  toate  problemele  metafizice.  El 
trebue  să  cerceteze,  să-şi  intensifice  eforturile  mintale  şi, 
în  acelaşi  timp,  să-si  purifice  simţurile,  cum  cer  toţi  cu¬ 
getătorii  răsăriteni,  pe  urmele  lui  Platon,  Cercetarea  filo¬ 
sofului  creştin  are  însă  un  punct  de  plecare  altul  decât 
acela  al  unui  filosof  necredincios.  Sursa  inspiraţiei  sale 

1  Esprit  el  liberte,  trad.  par.  i,  P.  et  H.  M.,  Paris,  cd.  „Je  sers“,  1933,  p.  23. 

2  G.  Florovsky,  L'ldee  de  la  creation  dans  la  philosophie  chreiienne,  tn  A670Î' 
Revue  internaţionale  de  synthese  chretienne  orthodoxe,  Bucarest,  1928,  l-ere  annee, 
nr.  1,  p.  3. 

este  în  revelaţia  divină,  păstrată  in  experienţa  harîsmatkă 
a  Bisericii,  mărturisită  în  Sf.  Scriptură,  in  simboalele  de 
credinţă,  la  Sfinţii  Părinţi,  în  pietatea  liturgică.  Iată  un 
izvor  infinit  de  inspiraţie  speculativă  şi  care  nu  i  se  im- 
pune  filosofului  creştin  ca  ceva  exterior,  din  axitoritate, 
pentrucă  el  trăeşte  în  sânul  Bisericii,  participă  la  viaţa 
Bisericii.1 

Iată  deci,  exprimat,  cred,  cu  destulă  limpezime,  felul 
cum  este  conceput  raportul  dintre  credinţă  şi  raţiune, 
dintre  teologie  şi  filosofie,  inlăuntrul  cugetării  creştine  ră¬ 
săritene,  Şi  oricine  poate  vedea  asemănarea,  aş  zice  chiar 
identitatea  acestui  fel  de  a  vedea  cu  cel  augustinian,  care 
s‘a  cristalizat  în  formula  credo  ut  intelligam.  Dar,  în  acelaşi 
timp,  oricine  poate  fi  de  aceeaşi  părere  cu  noi,  că  o  astfel 
de  filosofie  creştină  îşi  poartă  pe  drept  numele  de  filosofie 
creştină.  Poate  mai  mult  creştină  decât  filosofie.  Cineva 
poate  să-i  zică  chiar  teologie,  dar  mai  bine  aşa,  decât  să 
numim  filosofie  creştină  o  cugetare  care  concordă  intâm- 
plâtor  —  alţii  zic  „necesar"  —  cu  adevărurile  credinţei, 
dar  pornind  de  oriunde,  numai  dela  Dumnezeu  nu,  fără 
să-şi  încorporeze  în  însăşi  principiile  sale  ceva  care  să-i 
dea  specificitatea  de  filosofie  creştină.  Căci  o  filosofie  ca 
cea  tomistă,  care  vrea  să  fie  în  acelaşi  timp  filosofie 
pură,  adică  întemeiată  numai  pe  lumina  raţiunii  naturale 
flutnen  naturalis  intelligentiae)  şi  totuşi  să  concorde  cu  ade¬ 
vărurile  creştine,  ba  chiar  să  se  numească  filosofie  creştină, 
o  astfel  de  filosofie  riscă  sau  să  nu  fie  luată  în  serios  de 
filosofi,  care  o  socotesc  drept  o  teologie  deghizată,  din 
moment  ce  socoteşte  drept  greşite  toate  afirmaţiile  raţiunii 
care  nu  concordă  cu  datele  revelaţiei,  sau  să  nu  fie  luată 
în  serios  de  credincioşi,  care  văd  raţiunea  deficientă  ridi¬ 
cată  la  rang  de  egalitate  cu  credinţa,  ba  chiar  izbutind 
uneori  să  se  descurce  singură  în  treburile  credinţei,  cum 
se  va  întâmpla  unor  teologi  romano-catolici,  scolastici  şi 
moderni. 

Urmărind  himera  unei  filosofii  creştine  cu  totul  se¬ 
parată  de  credinţă,  romano-catolicismul  tomist  este  de  altfel 
consecvent  cu  o  greşită  învăţătură  a  sa  despre  natura  omului 

*  V.!  G.  Florovsky,  op,  c/t.,  p.  3. 

şi  acţiunea  harului  divin.  N'aş  vrea  să  intru  acum  într’o 
discuţie  care  ar  îngreuna  expunerea,  dar  fiindcă  părintele 
Miclea  s'a  mirat  mult  cândva,  văzând  că  mă  întreb  dacă 
„structura  însăşi  şi  principiile  fundamentale  ale  fîlosofieî 
toraiste  coincid  cu  gândirea  filosofică  a  Părinţilor  biseri¬ 
ceşti  răsăriteni'V  aş  voi  să  arăt  pe  scurt,  numai  intr’un 
singur  punct,  cum  diferenţierile  dogmatice  dintre  cele  două 
confesiuni  atrag  după  ele  diferenţieri  filosofice  mai  mari 
chiar  decât  cele  provenite  de  pildă  din  faptul  că  răsări- 
tenii  folosesc  pe  Platon  şi  tomiştii  pe  Aristotel,  urmând 
poate  în  privinţa  aceasta  glasul  unei  chemări  tainice  care 
ii  atrage  pe  fiecare  spre  tipul  de  filosofie  ce  corespunde 
mai  bine  cu  înclinările  sale  fireşti.  Vreau  să  mă  opresc 
•  numai  o  clipă  asupra  consecinţelor  pe  care  le  are  in  or¬ 
dinea  filosofică  modul  cum  romano- catolicii  concep  starea 
primordială  a  omului  înainte  şi  după  căderea  în  păcat.  In 
această  privinţă,  părintele  rector  Stăniloae  spune  într'un 
studiu  închinat  antropologiei  ortodoxe,  că  „doctrina  catolică 
despre  starea  primordială  a  omului,  despre  natura  sau  chi¬ 
pul  dumnezeesc  al  lui,  roeşte  de  contradicţii  şi  de  inco- 
herenţe  care  se  repercutează  asupra  întregei  dogmatici”. s 
Nu  voiu  analiza  contradicţiile  şi  incoherenţele  doctrinei 
romano-catolice  cu  privire  la  starea  primordială  a  omului. 
Voiu  aminti  numai  un  lucru  elementar,  anume  acela  câ, 
potrivit  doctrinei  romano-catolice,  omul  primordial  era 
constituit  din  două  secţiuni:  o  secţiune  o  forma  natura, 
având  în  fiinţa  ei  germenele  morţii  şi  pofta  păcătoasă ; 
cealaltă  secţiune  o  forma  supr anafura,  donum  superadditum, 
în  virtutea  căruia  omul  era  nemuritor  şi  curat.  După  că¬ 
derea  în  păcat  —  păcat  săvârşit  de  altfel  printr’o  inex¬ 
plicabilă  slăbire  a  frânei  pe  care  supranatura  din  om  o 
exercita  asupra  poftei  păcătoase  —  donum  superadditum 
este  retras  omului,  lăsându-1  pe  acesta  în  stare  de  natura. 
Natură  bună  ?  Fireşte,  fiind  creatura  lui  Dumnezeu.  Dar 
atunci  de  unde  pofta  păcătoasă  ?  Tot  dela  Dumnezeu  ?  Dar, 


1  Pentru  ce  lomismul  nu  este  Jitasofia  creştină In  Gândirea,  an,  XXI,  1942, 
nr.  8,  p.  467. 

*  Antropologie  ortodoxă,  Comentarii  asupra  stării  primordiale  a  omului.  In 
Anuarul  Academiei  teologice  „Andrei ane"  (XVI,  1939-1940),  Sifeiu,  1946,  p,  8, 

în  fine,  am  făgăduit  să  nu  fiu  şicanator  pe  astfel  de  che¬ 
stiuni.  Fapt  este  că,  mai  ales  prin  exagerarea  protestantă, 
care  socoteşte  că  natura  omului  a  ieşit  cu  totul  coruptă 
din  experienţa  tristă  a  păcatului  strămoşesc  teologia  romano- 
catolică  a  accentuat  din  ce  în  ce  mai  mult  pe  bunătatea 
fundamentală  a  naturii  omeneşti,  încât  aşa  numita  „teo¬ 
logie  naturală1'  sau  filosofie  creştină  întemeiată  numai  pe 
luminile  naturale  a  luat  un  avânt  atât  de  mare  încât  a 
devenit  supărător  chiar  şt  pentru  romano-catolicism  la 
anumite  epoci.  Aşa  s’a  ajuns  la  acea  axtraordinară  filtrare 
raţională  a  dogmelor,  pe  care  romano-catolicismul  însuşi 
o  stigmatizează  prin  formula  scholastica  depravată  şi  care 
a  făcut  pe  Luther  să  afurisească  pe  toate  gamele  raţiunea 
şi  produsul  ei  detestabil:  scolastica.  In  ortodoxie  nu  se 
putea  ajunge  aici,  căci  ortodoxia  nu  cunoaşte  acel  dualism 
ontologic  în  omul  primordial:  natură  şi  donum  superadditum. 
Potrivit  concepţiei  ortodoxe,  darurile  pe  care  primul  om 
le-a  pierdut  prin  păcat  nu  erau  străine  firii  lui,  ci  formau 
înfăţişeri  ale  chipului  lui  Dumnezeu  în  om,  care  chip  se 
întunecă  in  urma  păcatului.  Natura  omului  nu  pierde  prin 
păcat  un  adăuguş  străin  de  fiinţa  sa,  ci  este  rănită,  slăbită 
în  funcţiile  ei  de  cunoaştere  şi  pervertită  în  simţirea  şi 
voinţa  sa.  Dar,  dîn  această  stare  avea  să  fie  ridicată  prin 
actul  de  sublimă  iubire  al  luî  Dumnezeu,  prin  întruparea 
Mântuitorului  şi  răscumpărarea  adusă  de  el,  care  dădeau 
omului  posibilitatea  de  redobândire  a  demnităţii  sale  pri¬ 
mordiale  şi  de  înălţare  pe  treptele  perfecţiunii  până  la 
asemănarea  mult  dorită  cu  Dumnezeu  însuşi,  până  la  în- 
dumnezeire. 

Acesta  e  termenul,  cutremurător  în  semnificaţia  sa 
adâncă,  dar  foarte  familiar  întvegei  cugetări  patristice  şi 
definind  scopul  ultim  al  întregei  strădanii  creştine.  Acesta 
este  dorul  ascuns  care  mână  pe  nevoitorii  răsăriteni,  flă¬ 
mânzi  de  absolut  şi  însetaţi  de  efluviile  harului  divin  ne- 
creat.  Ştim  că  teologia  romano-catolică,  tare  pe  raţiona¬ 
lismul  aristotelico-tomist,  se  înfioară  în  faţa  acestei  cute¬ 
zanţe  a  spiritualităţii  răsăritene  şi  nu  suflă  decât  foarte 
rar  câte  un  cuvânt,  şi  acela  de  desaprobare,  faţă  de  doc¬ 
trina  îndumnezeiru  omului,  atât  de  familiară  cugetării  pa- 

tristice.  Dar,  cu  toată  această  îndrăzneală  dc  năzuinţă  a 
spiritualităţii  răsăritene,  răsăritul  creştin  n'a  atribuit  nici¬ 
odată  naturii  omeneşti  ca  atare  puteri  nelimitate,  ca  în 
romano-catolicism,  nici  n’a  exagerat  slăbiciunea  r  menească, 
punând  totul  pe  seama  graţiei,  ca  în  protestantism.  Cuge¬ 
tarea  răsăriteană  ştie  slăbiciunea  firii  omeneşti,  dar  mai 
ştie  ceva,  anume  că  deficienţele  omului  le  suplineşte  ploaia 
graţiei  divine,  care  picură  necontenit  în  sufletul  omenesc 
deschis  pentru  primirea  ei.  Omul,  pe  cât  se  va  simţi  de 
neputincios,  lăsat  la  puterile  sale,  pe  atât  se  va  simţi  de 
tare  sub  dogoarea  harului  divin.  Dar  atunci  şi  filosofia  cre¬ 
ştină  pe  care  o  va  face  el  nu  va  semăna  nicidecum  cu  aceea 
ce  părintele  Ioan  Miclea  ne  prezenta  acum  două  săptă¬ 
mâni  drept  „filosofia  raţiunii  pure",  ferindu-se  de  data 
aceasta,  în  chip  prudent,  să-i  zică  „filosofia  creştină",  Gân¬ 
direa  creştină  răsăriteană  nu  uită  niciodată  rana  suferită 
de  natura  omenească  prin  păcat  şi  de  aici  decurge  acel 
duh  de  neîncredere  faţă  de  speculaţiile  raţionale  ale  filo¬ 
sofilor  desprinse  de  credinţă.  Dacă  părintele  Miclea  nu 
s’ar  fi  dat  cu  trup  şi  suflet  tomismului  intransigent  al  iui 
Jacques  Maritain  şi  s’ar  fi  inspirat  mai  degrabă  din  tomismul 
mlădios  al  unui  Rousselot,  al  unui  Sertillanges  sau  al  urnii 
Etienne  Gilson,  ar  fi  înţeles  că  distincţia  formală  dintre 
raţiune  şi  credinţă  într’o  fîlosofie  într'adevăr  creştină  este 
o  distincţie  formală  şi  nimic  mai  mult  şi  că  în  fond  nici 
Toma  de  Aquino  n’a  săpat  vreo  prăpastie  de  netrecut  între 
raţiune  şi  credinţă-1  Să  recitească  părintele  Miclea  in  deo¬ 
sebi  capitolul  ultim  din  lucrarea  lui  Etienne  Gilson  întitu¬ 
lată  Christianisme  et  philosophie ,  unde  acest  adânc  cunos¬ 
cător  nu  numai  al  filosofiei  medievale,  ci  şi  al  cugetării 
patristice,  chiamă  la  răspundere  teologia  romano-catolică 
pentru  raţionalismul  său,  pentru  uitarea  rănii  produsă  in 
firea  omenească  de  păcat  şi  pentru  minimalizarea  ajutorului 
harului  divin  în  actul  cunoaşterii  şi  al  acţiunii.  Aş  putea 
cita  pagini  întregi  în  sprijinul  tezei  pe  care  am  susţinut-o 
până  acum,  anume  aceea  că  filosofia  creştină  n’are  niciun 
motiv  să  se  pretindă  fîlosofie  ca  oricare  alta.  „Dacă  filosofia 

1  V.:  Etienne  Gilson,  Le  ThonUsme ,  iV-e  ed.,  Paris,  J.  \riu.  1942,  Introductio», 
pp,  7—40, 

noastră  tradiţională,  spune  Etienne  Gilson,  nu  găseşte  astăzi 
ascultarea  pe  care  noi  am  dori-o  pentru  ea,  nu  e  nicidecum 
pentru  că  e  suspectată  de  a  fi  o  credinţă,  ci  mai  degrabă 
pentru  că,  fiind  o  credinţă,  pretinde  că  nu  este,  şi  pentrueă 
nimeni  nu  vrea  să  ia  în  serios  o  doctrină  care  începe  prin 
a  renega  cea  mai  evidentă  dintre  originile  sale",1 

Nu  mai  stăruim  asupra  acestor  lucruri,  pentrueă  şi 
din  faptul  că  părintele  Miclea  s'a  ferit  în  conferinţa  d-sale, 
cum  am  spus,  să  mai  întrebuinţeze  termenul  de  ,.filosofia 
creştină"  pentru  filosofia  tomîstă,  da  de  bănuit  că  s'a  pe¬ 
trecut  în  cugetul  d-sale  vreo  schimbare  de  pe  vremea  dis¬ 
cuţiei  noastre  prin  presă.  Dar,  fiindcă  am  făgăduit  să  arăt 
punctul  de  vedere  ortodox  faţă  de  filosofia  tomîstă  şi  pen- 
trucă  ar  fi  imposibil  într'o  conferinţă  sa  punem  faţă  în  faţă 
toate  principiile  şi  întreaga  problematică  a  gândirii  răsări¬ 
tene  de-o-parte  şi  a  celei  tomiste  de  altă  parte,  mă  voiu 
mărgini  să  adaug  la  diferenţierea  tipologică  făcută  până 
acum  încă  o  singură  notă,  la  fel  de  fundamentală  şi  sufi¬ 
cientă,  cred,  pentru  a  lămuri  pe  părintele  Miclea  asupra 
deosebirilor  dintre  tomism  şi  cugetarea  filosofică  a  Sfin¬ 
ţilor  Părinţi  răsăriteni,  E  vorba  de  modul  cunoaşterii, 
adică  de  problema  capitală  a  oricărei  filosofii.  însuşi  pă¬ 
rintele  Miclea  spunea  undeva:  „Specificul  unei  filosofii  —  în 
germen  —  se  găseşte  în  teoria  cunoaşterii", 2  Şi  în  alt  Ioc: 
„Cheia  de  boltă  a  întregei  filosofii  creştine  credem  că  este 
problema  cunoaşterii.3  Ei  bine,  la  ce  se  reduce  în  ultimă 
analiză  teoria  cunoaşterii  in  tomism?  La  celebra  formulă 
a  adecvării  intelectului  cu  lucrul,  cu  existenţa:  adequatio 
rei  et  intellectus.  Este  acea  îndreptare  a  ochilor  minţii  în 
afară,  pentru  a  descoperi  în  lume  aceleaşi  legi  care  guver¬ 
nează  mintea  omenească.  Aceasta  este  expresia  cea  mai 
tipică  a  raţionalismului  filosofic  şi  de  aceea  nu  întârziem 
prea  mult  cu  expunerea  ei.  Este  o  cunoaştere  raţională, 
discursivă,  o  cunoaştere  mediată,  care  nu  sesizează  obiectul 
direct,  printr'o  pătrundere  intuitivă,  ci  printr'o  serie  de 
procedee  mintale  de  abstragere,  de  urcare  dela  efecte  la 

T  Etienne  Gilson,  ChrMlanisme  et  Philosophie.  Paris,  J.  Vrin.  19i6,  p.  16G 

‘  Tangente  româneşti  la  filosofia  creştină,  p,  50. 

3  Tangente,-.,  p.  18. 

cauze  şi  aşa  mai  departe.  Părintele  Miclea  se  poate  mândri 
chiar  de  „realismul  tomist”,  care  calcă  pe  pământ  tare  şi 
de  această  cunoaştere  raţională,  ce  se  desfăşoară  pe  linia 
naturalismului  aristotelico -iudeo -arabo- tomist.  Dar  oare 
acesta  să  fie  idealul  de  cunoaştere  al  unei  filosofii  creştine, 
care  năzueşte  să  ne  pună  în  legătură  cu  Absolutul?  Mă 
îndoiesc  şi,  fără  a  dispreţul  cunoaşterea  raţională,  care, 
după  părerea  lui  Bergson,  e  foarte  bună  mai  degrabă 
pentru  ştiinţa  naturii  neînsufleţite,  e  bine  să  rezervăm  pentru 
cunoaşterea  lucrurilor  duhovniceşti  un  procedeu  mai  du¬ 
hovnicesc:  mă  refer  la  cunoaşterea  intuitivă,  cu  toate  că 
ştiu  şi  dificultăţile  de  care  se  izbeşte  şi  acest  fel  de  cu¬ 
noaştere,  In  conferinţa  d-sale,  părintele  Miclea  rezerva 
cunoaşterea  intuitiva  „altor  fiinţe  decât  cele  omeneşti”, 
adică  îngerilor,  E  felul  de  a  vedea  al  şcoalei  din  care  d-sa 
face  parte,  dar  nu  e  nicidecum  acela  al  cugetării  creştine 
răsăritene,  nici  al  augustinismului.  Şi  acest  fel  de  a  vedea 
ţine  de  orientarea  generală  a  tomismului  spre  lumea  din 
afară,  spre  existenţă,  în  vreme  ce  orientarea  cugetării 
creştine  răsăritene  şi  a  augustinismului  este  spre  înlăuntrul 
sufletului,  reflectând  în  această  privinţă  orientarea  celor 
două  mari  curente  de  gândire  ale  antichităţii,  platonismul 
şi  aristotelismul.  „Calea  augustiniană  —  spune  d,  Mircea 
Vălcănescu  într’un  foarte  interesant  studiu  închinat  deo¬ 
sebirilor  tipologice  dintre  augustinism  şi  tomism  —  e  o 
cale  lăuntrică.  Drumul  către  Dumnezeu  trece  prin  sufletul 
omului”,  în  vreme  ce  „tomismuî  are  altă  orientare.  Cuge¬ 
tarea  lui  e,  toată,  îndreptată  spre  lumea  din  afară",1  Au- 
gustinienii  pleacă  dela  neliniştea  sufletească  a  omului,  dela 
frământările  sale  adânci,  cum  face  Pascal,  pentru  a  des¬ 
coperi  înlăuntrul  sufletului  acel  imbold  neadormit  spre  de¬ 
păşire  de  sine,  spre  transcendent,  de  unde  vine  „lumina 
cea  adevărată”  a  cugetului  omenesc,  Filosofia  augustiniană 
va  fi  deci  mai  mult  o  vorbire  a  sufletului  cu  sine  despre 
Dumnezeu,  Sufletul  omenesc  se  apleacă  asupra  sa  însăşi 
spre  a  găsi  pe  Dumnezeu,  şi  prin  El,  adevărul,  căci  Dum- 

1  Două  tipuri  de  filosofic  medievală,  în  Izvoare  de  filosofie.  Culegere  de  studii 
şi  texte,  îngrijită  de  C.  Floru,  C,  Noica  şi  M.  Vulcănescu,  Bucureşti,  I.  E,  Torouţiu, 

Pp.  30  şi  31, 

nezeu  e  „soarele  inteligibil*',  e  „lumina"  fără  de  care  nu 
există  cunoştinţă.  „La  limită,  adevărul,  împăcarea,  va  fi 
un  fel  de  „accordatio  mentis  cum  se",  care  tn  realitate 
înseamnă  „accordatio  mentis  cum  Deo",  Dumnezeu  fiind 
soarele  inteligibil  al  creaţiei  întregi".1  Cunoaşterea  tomistă, 
dimpotrivă,  fiind  pătrunsă  de  naturalismul  aristotelnic,  se 
îndreaptă  spre  lumea  din  afară,  cunoaşte  lucrurile  prin 
simţuri  şi,  cu  ajutorul  facultăţii  de  abstragere  cu  care  este 
înzestrată  inteligenţa,  scoate  esenţa  inteligibilă  a  lucrurilor. 
Chiar  şi  la  Dumnezeu  se  va  ajunge  tot  prin  lucruri,  tot 
printr’un  fel  de  abstragere,  punând  concluzii  pentru  exi¬ 
stenţa  Creatorului  din  existenţa  şi  rânduiala  din  lume. 
Este  o  cunoaştere  aposteriorică,  mediată,  raţională  până 
la  oboseală  şi  care  nu  ştim  dacă,  până  la  urmă,  ne  duce 
la  adevăratul  Dumnezeu,  acela  pe  care  sufletul  nostru  îî 
simte  ca  persoană  iubitoare  şi  care  se  apleacă  plin  de 
tandreţe  spre  făptura  Sa.  Nu  ştim  dacă  Dumnezeul  cunoscut 
prin  raţiune,  prin  lucruri,  dă  sufletului  omenesc  căldura 
de  care  acesta  simte  atâta  nevoie. 

Cu  totul  altfel  se  întâmplă  însă  în  cunoaşterea  intui¬ 
tivă  răsăriteană  şi  augustiniană,  în  cunoaşterea  prin  iubire 
sau  prin  connaturalitate.  Aici,  pe  măsură  ce  sufletul  ome¬ 
nesc  se  curăţă  de  întinăciunea  păcatului,  în  aceeaşi  măsură 
se  limpezeşte  chipul  lui  Dumnezeu  în  om  şi  efluviile  ha¬ 
rului  divin  necreat  ajută  eforturile  omeneşti,  printr’o  mi¬ 
nunată  colaborare  teandrică,  să  atingă  din  ce  în  ce  mai 
înalte  trepte  de  desăvârşire,  până  la  fericitoarea  asemănare 
şi  unire  cu  Dumnezeu.  Este  aceasta  cea  mai  frumoasă 
epopee  a  duhului,  pe  care  naturalismul  aristotelico-tomist 
n’o  ignorează,  dar  o  aruncă  în  lumea  cealaltă.  Spirituali¬ 
tatea  răsăriteană  nu  urmăreşte  cunoaşterea  şi  posedarea 
lumii  acesteia,  lucru  pe  care  îl  fac  şi  necredincioşii,  ci 
cucerirea  harului  Duhului  Sfânt,  prin  care  lumea  şi  viaţa 
se  transfigurează,  se  îndumnezeesc.  Theosis,  îndumnezeirea, 
am  spus  mai  sus,  este  scopul  ultim  al  luptei  sale  drama¬ 
tice,  dar  această  Thebaidă  a  sufletelor  contemplative,  scăl¬ 
date  de  efluviile  harului  divin  necreat,  repugnă  scolasti- 
cismului  medieval,  ca  şi  raţionalismului  modern  de  altfel.  In 

1  Ibid.,  p.  31. 

controversa  isihastă  din  veacul  al  3QV/-lea,  în  care  se  afirmă 
mai  răspicat  ca  oricând  punctul  de  vedere  al  cunoaşterii 
contemplative  răsăritene,  „se  înfruntă  mistica  răsăriteană, 
care  afirmă  o  cunoaştere  directă  şi  duhovnicească  a  lui 
Dumnezeu  cu  raţionalismul  scolastic,  care  nu  crede  decât 
în  ce  descopere  raţiunea  deductiv  din  natură",  spune  pe 
bună  dreptate  părintele  rector  Stăniloae,' 

Nu  e  vorba,  fireşte,  în  gnoseologia  răsăriteană,  de  re¬ 
nunţare  totală  la  raţiune  pentru  cunoaşterea  lui  Dumnezeu. 
Nici  vorbă  de  aşa  ceva.  Ba  poate  că  în  concepţia  răsări¬ 
teană  raţiunea  capătă  o  demnitate  încă  mai  înaltă  decât  în 
naturalismul  aristotelico-tomist.  Raţiunea  este  pentru  răsă- 
riteni  „tronul  lui  Dumnezeu"  în  sufletul  omului.  AcelvoO? 
platonician,  de  care  se  înfioară  cugetarea  tomistă,  este 
scânteie  de  Divinitate  în  sufletul  omenesc.  Cine  a  răsfoit 
Filocalia,  această  minunată  antologie  a  spiritualităţii  răsări¬ 
tene,  va  întâlni  pe  fiecare  pagină  cuvântul  „minte",  prin 
care  se  înţelege  însă  partea  cea  mai  înaltă  a  sufletului, 
aceea  care  are  frecvente  atingeri  cu  divinul,  ba  chiar  este 
de  esenţă  divină.  In  minte  se  apleacă  Dumnezeu  spre  crea¬ 
tura  sa,  luminând-o,  îndrumând-o,  ajutând-o  în  neputinţele 
firii  omeneşti.  Dar,  cum  am  spus,  „mintea"  din  Filocalie 
şi  din  întreaga  cugetare  răsăriteană  este  mai  mult  decât 
raţiunea  naturală,  decât  lumen  naturalis  intelligentiae,  de 
care  fac  atât  de  mult  caz  romano-catolicii.  Faţă  de  aceasta 
din  urmă,  e  drept,  răsăritenii  au  multe  şi  îndreptăţite  re¬ 
zerve,  cunoscând  avatarele  cugetării  filosofice  dealungul 
veacurilor,  tocmai  din  pricina  slăbiciunii  raţiunii  naturale. 
Şi  dacă  raţiunea  naturală  a  putut  totuşi  să  dea  ceva  bun, 
ba  chiar  a  putut  ajunge  prin  propriile  sale  puteri  la  no¬ 
ţiunile  de  Dumnezeu,  suflet,  nemurire,  etc.,  apoi  aceasta, 
spun  Sfinţii  Părinţi,  se  datoreşte  revelaţiei  naturale  făcute 
de  Dumnezeu,  se  datoreşte  Logosului,  la  care  au  participat 
şi  filosofii  de  dinainte  de  întruparea  Mântuitorului.  Oricum, 
raţiunea,  lăsată  la  propriile  eî  puteri,  poate  ajunge  să  cap¬ 
teze  părţi  de  adevăr,  dar  adevărul  deplin  nu  se  poate 
atinge  decât  prin  raţiunea  iluminată  de  credinţă,  Gnoza 

1  Viaţa  şi  învăţătura  sfântului  Grigorie  Palnma,  Sibiu,  „Seria  teologică", 
ÎWS.  p,  3, 

creştină  a  lui  Clement  Alexandrinul  de  pildă  este  o  cu¬ 
noaştere  intelectuala,  urmărind  mântuirea  prîntr'o  cunoa¬ 
ştere  mai  adâncită  şi  mai  savantă  a  adevărului  creştin,  dar 
termenul  final  al  acestei  cunoaşteri,  care  comportă  grade 
suitoare,  este  tot  îndumnezeirea,  îa  realizarea  căreia  con- 
tribue  iubirea  şi  apatia.  Gnoza  lui  Origen  va  depăşi  însă 
intelectualismul  clementin,  prea  platonic  şi  prea  stoic,  şi 
deşi  pleacă  dela  cunoaşterea  cosmosului  inteligibil,  sfârşeşte, 
mai  creştin  decât  Clement,  în  unirea  imediată  cu  Dumnezeu 
prin  purificare.  „Gnoza  care  îndumnezeeşte  pe  creştinul 
perfect  nu  mai  este  în  concepţia  origenistă  cunoaştere  pur 
speculativă,  pentru  că  voDg,  care  s'a  purificat  şi  ridicat  dea¬ 
supra  tuturor  lucrurilor  materiale,  pentru  a  avea  o  viziune 
limpede  a  lui  Dumnezeu,  s’a  îndumnezeit  în  viziunea  sa 
(ev  o?s  6ewp§v  Şsojrotsrtat).’  Aceeaşi  concepţie  o  găsim  la  Eva- 
grie  Ponticul  şi  în  şcoala  cappadociană,  pentru  a  culmina 
în  operele  misteriosului  autor  ce  şi-a  zis  Dionisie  Areo- 
pagitul.  Mai  târziu,  sf.  Maxim  Mărturisitorul,  gânditor  mai 
adânc  şi  mai  original  decât  sf.  loan  Dcmaschin,  sf.  Simeon 
Noul  Teolog,  marele  cugetător  mistic  dela  sfârşitul  veacului 
al  X-lea,  şi  sf.  Grîgorie  Palama,  campionul  răsăritean 
în  disputa  cu  Varlaam,  susţinătorul  raţionalismului  scolastic, 
toţi  aceştia  şi  numeroşi  alţi  Sfinţi  Părinţi  şi  gânditori  ră- 
săriteni,  patristici,  medievali  şi  moderni,2  au  continuat, 
adâncit  şi  desvoltat  gnoseologia  ortodoxă,  care  nu  şi-a  găsit 
încă  geniul  sintetizator,  dar  care  se  afirmă,  în  structura  ei, 
intuitivă,  imediată,  mistică,  prin  trăire  a  adevărului  şi  prin 
iubire,  adică  exact  contrariu  de  ceea  ce  părintele  Miclea 
ne-a  înfăţişat  drept  epistemologia  tomistă. 

Dacă  timpul  ne-ar  îngădui  să  punem  faţă  în  faţă  şi 
alte  aspecte  şi  principii  de  temelie  ale  tomismului  cu  gân¬ 
direa  răsăriteană,  s'ar  vedea  şi  mai  bine  că  întrebarea 
care  ne^am  pus-o  cu  privire  la  coincidenţa  structurii  şi 
principiilor  celor  două  tipuri  de  cugetare  creştină,  era  o 

1  Marica  C.  Gheorghe,  Cunoaşterea  contemplativă  după  doctrina  atonttă,  Teză 
de  licenţă  (mss.5,  prezentată  ia  Fac.  de  Teol.  din  Bucureşti,  1941,  p,  18. 

1  V.:  N.  Lossky,  Dle  Grundlegung  des  Intuitfvismus,  Halte,  Nîetneyer,  1908 
şi  L'lntuition,  ta  maiiere  et  ta  vie,  Paris,  Alean,  1928.  Sirnon  Frank,  La  connalssance 
et  l’etre,  coJL  „Pht’osophio  rfe  i'esprii".  Paris.  Montaigne,  1937, 

întrebare  serioasă,  chiar  foarte  serioasă,  şi  ne  mirăm  şi 
noi,  la  rândul  nostru,  de  mirarea  părintelui  Miclea. 

Cu  acestea  spuse,  cred  că  am  arătat  cam  ce  ar  putea 
sa  însemne  punctul  de  vedere  ortodox  într'o  discuţie  asupra 
filosofici  tomiste.  Rămâne  acum  să  vedem,  mult  mai  pe 
scurt,  care  este  sau  care  ar  trebui  să  fie  atitudinea  orto¬ 
doxă  faţă  de  filosofia  modernă.  In  această  privinţă,  ca  şi 
în  toate  privinţele  de  altfel,  gândul  nostru  se  întoarce  spre 
Sfinţii  Părinţi  ai  Bisericii,  căutând  la  ei  pildă  de  urmat. 

Ca  şi  pe  vremea  Sfinţilor  Părinţi,  în  faţa  Bisericii  cre¬ 
ştine  stă  şi  astăzi  o  filosofie,  căreia  nu-i  mai  putem  spune 
păgână,  dar  care  nici  creştină  nu  vrea  să  se  afirme,  deşi 
este  elaborată  într'o  eră  creştină.  E  filosofia  modernă,  care-şi 
propune  să  desvălue  toate  tainele  lumii  şi  ale  vieţii  numai 
cu  puterile  naturale  omeneşti.  Şi  deşi  ştim  cât  creştinism 
a  intrat  în  elaborarea  celor  mai  de  seamă  sisteme  filosofice 
moderne,  luăm  drept  bună  afirmaţia  că  filosofia  modernă 
este  un  gigantic  efort  ai  minţii  omeneşti,  independent  de 
vreo  implicaţie  teologală. 

In  faţa  filosofiei  antice,  Sfinţii  Părinţi  ai  Bisericii,  luaţi 
individual,  au  avut  atitudini  diferite.  Unii,  ca  Tertullian, 
Lactanţiu,  Arnobiu,  chiar  şi  sf.  Ioan  Gură  de  Aur,  au  ma¬ 
nifestat  o  adversitate  hotărîtă,  socotind  filosofia  ca  nefolo¬ 
sitoare  sau  primejdioasă  pentru  credinţă.  Majoritatea  Sfin¬ 
ţilor  Părinţi  răsăriteni  însă,  proveniţi  din  şcolile  filosofice 
ale  vremii  şi  deprinşi  cu  speculaţia  filosofică,  nu  puteau  să 
renunţe  atât  de  uşor  la  ea,  mai  ales  că  aveau  adesea  de 
luptat  cu  aceia  dintre  filosofii  păgâni  care  se  arătau  duş¬ 
mănoşi  faţă  de  Biserica  creştină.  Apoi,  nevoia  firească  de 
precizare,  sistematizare  şi  aprofundare  a  adevărurilor  re¬ 
velate  în  sf.  Evanghelie,  făcea  necesară  folosirea  filosofiei 
ca  instrumentul  cel  mai  adecvat  într’o  astfel  de  împrejurare. 
Mai  ales  că  şi  straturile  sociale  din  ce  în  ce  mai  înalte  pe 
care  le  cucerea  creştinismul  pretindeau  şi  o  prezentare  mai 
intelectualizată  a  adevărurilor  creştine.  Aşa  s'a  ajuns  la 
formularea  dogmelor  Bisericii,  care  nu  erau  şi  nu  sunt 
altceva  decât  prezentarea  filosofică,  pe  cât  cu  putinţă,  a 
adevărurilor  evanghelice  trăite  de  lumea  creştină  a  primelor 

secole.  Că  Sfinţii  Părinţi  au  găsit  în  platonism  mai  multe 
elemente  filosofice  utilizabile  în  formularea  dogmelor  şi  în 
întreţinerea  pietăţii  creştine,  decât  în  oricare  alt  curent 
filosofic  al  antichităţii,  lucrul  acesta  nu  ne  interesează  acum. 
Fapt  este  însă  că,  în  cugetarea  Sfinţilor  Părinţi  răsăriteni 
găsim,  chiar  sub  o  înfăţişare  contrară,  o  destul  de  bine¬ 
voitoare  atitudine  faţă  de  speculaţia  filosofică  a  vremii.  E 
destul  să  amintim  foarte  interesanta  teorie  a  Logosului, 
elaborată  de  sf.  Iustin  Martirul  şi  Filosoful  şi  potrivit  căreia 
filosofii  păgâni  au  izbutit  să  cunoască  şi  ei  fragmente  de 
adevăr,  adevărul  deplin  fiindu-ne  revelat  însă  numai  prin 
lisus  Hristos.  Teoria  Logosului,  clădită  pe  un  temeiu  pla- 
tonico-stoic  şi  însuşită  de  numeroşi  alţi  Sfinţi  Părinţi,  a 
ajutat  foarte  mult  la  apropierea  dintre  cugetarea  creştină 
şi  filosofia  păgână.  Clement  Alexandrinul,  ceva  mai  puţin 
Origen,  marii  Cappadocieni,  fericitul  Augustin  mai  ales, 
folosesc  din  plin  fot  ce  găsesc  bun  în  filosofia  şi  ştiinţa 
vremii  lor,  pentru  a  adânci  adevărurile  creştine,  fără  ca 
prin  aceasta  să-şi  pună  în  primejdie  credinţa,  cum  se  va 
întâmpla  altora.  Căci  filosofia  s'a  dovedit  în  decursul  vremii 
armă  cu  două  tăişuri,  ducând  la  erezii  şi  desordini,  când 
n’a  fost  folosită  cu  prudenţă.  Sf.  Ioan  Damaschîn,  încheind 
epoca  patristică,  dă  o  formulare  lapidară  atitudinii  creştine 
faţă  de  filosofie,  când  spune :  „Sâ  cercetăm  şi  scrierile 
înţelepţilor  păgâni,  poate  vom  găsi  şi  la  ei  ceva  bun  de 
învăţat  şi  vom  culege  de  acolo  ceva  folositor  sufletului. 
Căci  orice  meşteşugar  are  nevoie  de  anumite  unelte  pentru 
înfăptuirea  celor  ce  are  de  făcut.  Trebue  ca  reginei  să-î 
slujească  anumite  servitoare.  Să  primim  deci  învăţămintele 
care  servesc  adevărului  şi  să  respingem  impietatea  care 
tiranizează  învăţăturile  cele  rele.  Să  nu  ne  folosim  rău 
de  ceea  ce  este  bun ;  sâ  nu  abuzăm  de  arta  cuvintelor  în 
vederea  înşelării  celor  mai  simpli.  Ci  chiar  dacă  adevărul 
nu  are  nevoie  de  sofisme  felurite,  să  ne  folosim  de  ele, 
cel  puţin  pentru  combaterea  celor  care  se  luptă  pentru 
râu  şi  pentru  combaterea  ştiinţei  celei  false, 1 

Chiar  şi  fără  prea  mult  comentar,  se  înţelege  uşor  în¬ 
ţeleaptă  îndrumăre  pe  care  ne-o  dă  sf.  Ioan  Damaschîn, 


1  bvorul  cunoştinţei,  Migne,  P  G„  t,  94 :  col.  532, 

pentru  atitudinea  noastră  faţă  de  filosofia  necreştină.  Este 
o  atitudine  conciliantă,  fără  ca  să  acorde  totuşi  un  credit 
deplin  filosofiei.  Trebue  să  folosim  filosofia  ca  instrument, 
cum  se  foloseşte  tâmplarul  de  uneltele  sale,  dar  nu  trebue 
sâ  cerem  filosofiei  aceea  ce  ea  nu  ne  poate  da :  nu  trebue 
să-i  cerem  adevărul  deplin,  pe  care  îl  găsim  numai  în  Iisus 
Hristos.  De  asemenea,  să  facem  un  triaj  serios  în  materialul 
pe  care  îl  luăm  dela  filosofi  şi  să  adoptăm  numai  ce  ser¬ 
veşte  adevărului.  In  plus,  să  nu  ne  folosim  de  dialectica 
filosofilor,  pentru  a  induce  în  eroare  pe  cei  mai  simpli. 
Ar  fi  o  rea  folosire  a  filosofiei.  Totuşi,  cu  toate  că  ade¬ 
vărul  creştin  n'are  nevoie  de  prea  multă  dialectică,  să  fo¬ 
losim  arta  filosofică  cel  puţin  pentru  a  răspunde  adversa¬ 
rilor  creştinismului  şi  pentru  a  combate  sistemele  filosofice 
greşite. 

Aşa  au  procedat  apologeţii  creştini,  aşa  au  procedat 
Sfinţii  Părinţi  ai  Bisericii  şi  aşa  ni  se  recomandă  şi  nouă 
astăzi  să  procedăm.  In  felul  acesta,  ne  aflăm  la  egală  dis¬ 
tanţă  şi  de  tomismul  părintelui  Miclea,  care  duce  la  ghi¬ 
lotină  întreaga  filosofie  modernă,  şi  de  atitudinea  preopi¬ 
nentului  său,  dl  Petre  Hossu,  care  preconiza  aici,  Dumineca 
trecută,  renunţarea  la  orice  filosofie  creştină  şi  întoarcerea 
la  Evanghelie.  Biserica  ortodoxă  n'a  oficializat  cugetarea 
filosofică  a  vreunui  Părinte  bisericesc  sau  filosof  creştin 
şi  nu-şi  îngădue  să  arunce  la  coş  întreaga  cugetare  mo¬ 
dernă,  de  dragul  vreunei  filosofii,  chiar  dacă  aceasta  s'ar 
chema  „filosofia  raţiunii  naturale",  cum  îşi  zice  tomismul. 
Dar  în  acelaşi  timp  nici  nu  poate  să  dea  dreptate  întru 
totul  iui  Luther  împotriva  scolasticei,  cum  a  făcut  dl 
Petre  Hossu,  D-sa  ar  trebui  să  ţină  seamă  că  chiar  în 
sf.  Evanghelie  este  un  început  de  teologie,  un  început 
de  filosofie  creştină,  mai  ales  în  Evanghelia  după  sf.  Ioan 
şi  în  numeroase  locuri  din  epistolele  sf.  apostol  Pavel. 
Dar,  fireşte,  nu  este  încă  vorba  şi  n’ar  fi  trebuit  să  fie 
vorba  niciodată  de  o  filosofie  creştină  cu  totul  distinctă 
de  teologie.  Adevărurile  evanghelice  nu  puteau  însă  să 
nu  rodească  în  sufletul  Sfinţilor  Părinţi  o  amplă  filosofie 
creştină,  căci  numai  pe  vremea  noastră,  de  creştinism  su¬ 
perficial,  poate  cineva  să  ne  vorbească  despre  existenţa 

unui  monstru  omenesc,  în  sufletul  căruia  filosoful  să  dă¬ 
râme  toate  temeiurile  raţionale  ale  credinţei  şi  credin¬ 
ciosul  să  respingă  orice  servicii  pe  care  i  le  poate  aduce 
pricepera  filosofului.  E  monstrul  creştin  închipuit  de  filo¬ 
soful  Kant,  pe  urmele  indignării  lui  Luther  faţă  de  exa¬ 
gerările  scolasticei,  şi  este  sâmburele  din  care  va  ieşi  „teo¬ 
logia  crizei"  în  Germania  contemporană,  duşmănoasă  până 
la  absurd  faţă  de  tot  ce  e  speculaţie  filosofică  în  teologie, 
Solafideismul  „teologiei  dialectice"  germane  ni  se  pare  tot 
atât  de  nefiresc,  cât  şi  scholastica  depravata  a  evului  mediu. 
Intre  aceste  extreme,  gândirea  creştină  răsăriteană  se  aşează 
pe  calea  medie  şi  cuminte  a  echilibrului  între  natură  şi 
supranatural,  între  raţiune  şi  credinţă,  între  filosofia  cre¬ 
ştină  şi  dogma  creştină.  Un  gânditor  creştin  răsăritean  nu-şi 
va  putea  permite  să  spună  că  filosofîa  modernă  e  un  „joc 
de-a  baba  oarba",  cum  s'a  exprimat  părintele  Miclea,  sau 
că  filosofii  sunt  nişte  bieţi  „nenorociţi"1  pentrucă  nu  aderă 
la  filosofîa  lui  Toma  de  Aquino.  Dar  nici  nu  poate  renunţa 
la  experienţa  de  veacuri  a  cugetării  creştine,  care  s’a 
adâncit  şi  lărgit  sub  dogoarea  harului  divin  şi  cu  aju¬ 
torul  neputincioaselor  instrumente  ale  minţii  omeneşti. 
Noi  mergem  într’adevăr  înapoi  la  Evanghelie,  cum  ne  re¬ 
comandă  d,  Hossu,  dar  prin  experienţa  înţelepţitoare  a 
Sfinţilor  Părinţi.  Noi  stăm  deschişi  şi  binevoitori  in  faţa 
frământărilor  minţii  omeneşti  din  epoca  modernă,  dar  ne 
împrietenim  mai  degrabă  cu  cei  care  ne  înţeleg  şi  ne  iubesc, 
cu  filosofii  care  în  zbătania  minţii  lor  ating  poalele  cerului  şi 
se  prosternează.  Ne  împrietenim  cu  spiritualismul  unora  şi 
cu  intuiţionismul  altora,  cu  filosofia  scoţiană  a  simţului  comun  şi 
cu  tradiţionalismul  francez,  cu  filosofia  valorilor  şi  cu  filosofia 
existenţialistă.  Ne  împrietenim  cu  toţi  cei  la  care,  după  cuvântul 
sf,  loan  Damaschîn,  credem  că  poate  vom  găsi  ceva  bun.  Dar 
nu  poate  nimeni  să  ne  ia  în  nume  de  rău  faptul  că  ne 
războim  cu  materialismul,  cu  epicureismul,  cu  scepticismul 
şi  sofismul  —  împotriva  cărora  tunau  şi  fulgerau  Sfinţii 
Părinţi  ai  Bisericii  —  dacă  aceste  curente  filosofice  reapar, 
sub  alte  forme,  în  cultura  modernă.  Nu  ne  vom  face  niciodată 
din  tomism  o  filosof  ie  oficială  a  Bisericii,  cum  ne  invita  pă¬ 
rintele  Miclea,  promiţându-ne  că  în  felul  acesta  vom  putea 

lupta  în  chip  mai  eficace  împotriva  necredinţei  moderne,  dar 
nici  nu  înţelegem  să  renunţăm  cu  totul  la  luptă,  retranşându-ne 
într’un  fîdeism  călduţ  şi  neştiutor  de  ce  se  întâmplă  pe  lumea 
aceasta.  Scopul  creştinismului  n’a  fost,  ce-i  drept,  acela  de 
a  culturaliza  lumea,  ci  de  a  o  mântui,  de  a  mântui  chiar 
şi  pe  savanţi  şi  pe  filosofi.  Şi  d,  Petre  Hossu  are  dreptate 
când  spune  că  „creştinismul  nu  exaltă  valorile  intelectuale", 
dar  nu-i  mai  puţin  adevărat  că  avântându-se  către  cer, 
creştinismul  n’a  uitat  pământul  şi  s*a  întors  la  el  cu  roade 
coapte  din  grădina  Edenului  intelectual,  fecundând  tot  ce 
a  fost  mare  şi  frumos  în  cultura  şi  arta  modernă.  Căci 
valorile  intelectuale  cele  mai  înalte  îşi  au  creştetul  sus  în 
cer,  unde  Adevărul,  Binele  şi  Frumosul  poartă  numele  cu¬ 
noscut:  Dumnezeu. 


SFÂNTUL  IOAN  GURĂ  DE  AUR  Şl 
PLATON* 

de 

ŞT.  BEZDECHI 

Profesor  universitar,  Sibiu 


Cât  de  mult  desconsidera  Sfântul  pe  vestitul  filosof  se  vede  şi 
dintr'aeeea  că  îl  numeşte  inept  (Cuv,  pentru  Sf,  Vavila},  afirmând  că 
el  filosofeazâ  la  fel  cu  copiii,  „grămădind  nimicuri  peste  nimicuri  şi 
afirmând  ca  adevărate  lucruri  ridicule“  (Omii.  XXXVI  Ia  Fapt.  Apost. 
2),  că  era  cât  p'aci  să  fie  vândut  de  Dionisie 2  (Omil.  XXXVI  la  Matei 
4),  că  n’a  putut  să-şi  facă  prozeliţi  (Omil.  II  Ia  epist.  cate  rom.;  v, 
şi  Elser  o.  c.  559 ) ;  ba  uneori  îl  gratifică  cu  epitetul  de  „copilăresc, 
nebun  şi  absurd1'  (Cuv.  pentru  S.  Vavila  9}  iar  doctrina  lui  o  pecet- 
lueşte  cu  epitetul  de  neputincioasă,  de  vreme  ce  autorul  ei  n'a  pu¬ 
tut  să  înfăptuiască  nimic  din  cele  ce-şi  pusese  în  minte  (Omil.  IV 
ta  Fapt.  Ap.  4).  Căci  noua  disciplină  a  vieţii  pe  care  voia  să  o  in¬ 
troducă  PI.  nu  avea  alt  rezultat  decât  „să  mâne  sufletul  spre  un  fel 
de  beţie  şi  gunoi",  iar  învăţătura  lui  —  după  părerea  Sfântului  Ioan 
—  nu  era  decât  bălegar  (Omil  ÎV  la  Fapt.  Apost.  4).  Nu  trebue  să 
trecem  sub  tăcere  nici  reproşul  adresat  lui  PI.  că  ar  fi  obscur  (Omil. 
li  la  Ioan  3)  critică  prin  care  atât  de  îmbelşugatul  in  cuvinte  predi¬ 
cator  creştin  veştejeşte  stilul  celui  mai  rafinat  prozator  al  Atenei. 
Mustrare  ce  s'ar  potrivi  foarte  puţin  în  gura  Sf.  Ioan,  dacă  n’am  şti 
că  el  era  convins  că  atât  discipolul  lui  Socrate,  cât  şi  ceilalţi  filosofi 
eleni  s'au  servit  dinadins  de  acest  artificiu  pentru  ca,  „înveşmântân- 
du-şi  învăţătura  lor  in  ceaţa  şi  intunerec,  să-şi  acopere  depravata 
lor  doctrină  în  obscuritate  că  intr'un  văl"  (Omil.  II  la  Ioan  I}.  „Cât 
s'a  străduit  PI.,  spune  fiul  Anthusei,  ca  să  arate  că  sufletul  e  ne¬ 
muritor,  şi  după  ce  n’a  isbutit  să  convingă  pe  nimeni  despre  acest 
lucru,  şi-a  dat  sfârşitul  f“  (Omil.  IV  la  epist.  1  către  Corinteni  3). 


!  Urmare  şi  sfârşit  dela  p,  248. 

J  De  fapt  Platou  a  fost  chiar  vândut  de  acel  (iran,  lucru  ce  nu  1  -,tia  Sfântul. 

Altădată,  ca  şi  Aristefan  lui  Socrate,  obiectându-i  că  se  îndeletni¬ 
ceşte  cu  lucruri  zadarnice,  exclamă :  „Cât  s'a  străduit  PI-  cu  studiul 
liniilor,  unghiurilor  şi  punctelor,  al  numerelor  perechi  şi  neperechi, 
egale  între  ela  şi  neegale  şi  alte  asemenea..,  pânze  de  păianjen  1  Căci 
acestea  sunt  mai  inutile  vieţii  decât  ţesătura  făcută  de  mica  insectă; 
şi  după  ce  el  (Pi.)  n  a  adus  niciun  fel  de  folos,  nici  mare,  nici  mic, 
şi-a  sfârşit  viata"  (Tot  acolo}. 

Uneori  arată  că  filosofia  lui  a  fost  fragilă  şi  netraînica,  şi  apoi 
depăşită  şi  dată  uitării  decând  au  apărut  Apostolii:  „învăţăturile  lui 
Pltagora  şi  Platou,  care  înfloreau  înainte,  au  fost  înghiţite  de  tăcere 
şi  azi  cei  mai  mulţi  nu  le  cunosc  nici  măcar  din  nume"  1  (Omil  II  fa 
loan  c.  1).  „Unde-i  acum  Platon  —  exclamă  el  altă  dată  (Omil.  XXXIII 
la  Matei)  - —  unde-i  gloata  stoicilor?"  Dar  că  învăţătura  păgânilor  nu 
fusese  cu  totul  dată  uitării,  se  vede  din  aceea  că  nu  numai  Gentilii, 
ci  şi  mulţi  dintre  creştini  citeau  cu  lăcomie  operele  elene  şi  llrîs. 
nu  uită  să-i  mustreze  adesea  pentrucă  îşi  pângăresc  sufletul  cu  ase¬ 
menea  „necurăţenii".2 

Ca  să-i  desbare  de  această  deprindere,  el  compară  pe  Plalon 
cu  Apostolii,  ca  să  le  dovedească  cum  că  aceştia  îi  sunt  superiori, 
căci  fiul  iui  Ariston,  ca  şi  ceilalţi  filosofi  „externi",  făceau  totul 
pentru  faimă,  pe  când  Apostolii  „pentru  bunătatea  (şi  blândeţea)  su¬ 
fletului  lor"  (Omil.  XXXV  la  epist.  I  către  Corint.  Patr.  gr.  LXI  301), 
Petru  Apostolul  a  întrecut  pe  prinţul  filosofilor  „care  şi-a  irosit  toată 
viaţa  cu  dogme  goale  şi  zadarnice"  (Omil.  IV  la  Fapt,  Apost.}.  Şi 
asta,  pentrucă  „mintea  lui  (Petru)  era  mult  mai  potrivită  pentru  filo¬ 
sofic,  decât  a  acelora  (Pitag.  şi  PI.),  şi  de  aceea  Hrislos  a  lucrat  intru 
Petru,  nu  întru  aceia;  acela  era.  copil  căseând  după  o  glorie  deşartă, 
pe  când  Petru  era  filosof  şi  destoinic  de  a  primi  harul"  (Tot  acolo). 
De  aceea  pe  filosofii  sus  numiţi  şi  pe  toţi  ceilalţi  rătăciţi  i-au  întrecut 
mult  Apostolii,  încât  aceştia  făceau  figură  de  filosofi,  iar  aceia,  de 
nebuni  şi  zănateci"  {Omil.  LIII  la  loan).  Ucenicii  iui  lisus  erau  de 
bună  seamă  inculţi;  „dar  daca  Pavei  era  neînvăţat,  şi  totuşi  a  biruit 


1  Aci  Sf.  loan  se  contrazice,  căci  în  altă  parte  afirma  odată  (Omit.  XXI  la 
Ep,  către  Efeseni  1-2)  că  ei  nu  vrea  să  îndepărteze  pe  creştini  dela  cărfile  păgâne, 
ci  doar  să-i  împiedece  de  a  zăbovi  prea  mult  asupra  tor.  V,  şi  Naegele  o,  c.  107. 

2  Eiser  o.  c,  552:  „Lui  (loan)  îi  părea  că  dispariţia  păgânismului  e  ţinută  in 
loc  de  filosofia  recalcitrantă “  ;  şi  p.  559:  „Cel  mai  trist  lucru  in  toată  această  che¬ 
stiune  îi  părea  episcopului  zelos  pentru  mântuirea  sufletelor  (credincioşilor)  că  stă  in 
împrejurarea  că  chiar  mulţi  creştini  se  lăsau  molipsiţi  de  acest  raţionalism  păgân, 

pc  Platou,  atunci  victoria  lui  a  fost  strălucită.  De  unde  se  vede  că 
a  învins  prin  harul  lui  Dumnezeu"  (Omil.  III  la  epist.  I  către  Corin- 
teni  4).  „De  cât  de  puţin  preţ  —  exclamă  zelosul  episcop  tn  altă  parte  — 
sunt  filosofii  bătrâni  comparaţi  cu  evanghelistul  Ioan.  Unii  dintre  el, 
ca  Pitagora  şi  Platon,  au  descoperit  unele  lucruri,  căci  ceilalţi  nici 
nu  merită  să  fie  pomeniţi,  atât  au  lost  de  ridlculi“  (Omil.  II  la  Ioan). 
Cât  de  mult  a  diluat  Hris,  numele  şi  autoritatea  filosofici,  Hris.,  care 
a  gratificat  cu  acest  nume  pe  toţi  Apostolii  şl  pe  atâţia  bărbaţi  ve- 
ştiţi,  cred  că  nu  scapă  nimănui.1  Dar  acest  lucru  nu  trebue  să  ne 
mire  când  ştiut  este  că  pentru  vestitul  predicator  fiiosofia  se  reducea 
doar  la  o  disciplină  morală. 

Ca  să  facă  acea  comparaţie  între  Apostoli  —  mai  ales  —  şi 
între  cugetătorul  atenian,  severul  arhiepiscop  al  Constantinopolului 
fusese  determinat  de  faptul  că  unii2  dintre  păgâni  indrâsniseră  să  com- 
compare  pe  corifeul  filosofilor  cu  Hristos.  De  oarece,  însă.  renumitul 
Părinte  al  Bisericii  socotea  că  aceasta  comparaţie  este  nu  numai  ri¬ 
dicolă,  dar  chiar  nelegiuită,  a  demonstrat  că  Platon  nu  poate  fi  pus 
alături  nici  de  Apostoli,  nici  măcar  de  cei  din  urmă  dintre  creştini, 
n.  cum  si  fie  asemănat  cu  lisus,  Mântuitorul  lumii.8  Această  străduinţa 
a  sfântului  ne  face  să  credem,  adecă  să  constatăm,  că  în  treacăt 
fie  spus  —  numele  şi  opera  întemeietorului  Academiei  nu  se  pierduse 
de  iot  din  amintirea  oamenilor  in  acea  vreme,  dacă  marele  său  ad¬ 
versar  creştin  simte  nevoia  să  aducă  vorba  despre  c!  afât  de  des. 


Dacă  uneori  Sfântul  laudă  pe  prinţul  filosofilor,  face  acest  lucru 
mal  mult  împotriva  voinţei  sale,  urmând  părerea  acelora  care  scri¬ 
seseră  mai  înainte  despre  acel  ilustru  gânditor  păgân,  cum  făcuse  un 


Elser  o.  c,  570  :  Noţiunea  dc  filosofie  e  trivializată  (verflacht)  la  Hris.”. 

3  in  orice  caz  e  probabil  că  Celsus  e  unul  dintre  aceştia. 

3  V,  Omil.  LXVI  la  Ioan  şi  fer.  Augustin  despre  cct.  divină  II  14;  „Noi  spunem 
că  Platon  nu  e  nici  zeu,  nici  semizeu,  şi  nici  nu-t  comparăm  cu  vreun  sfânt  înger  al 
măritului  Dumnezeu,  nici  cu  vreun  proroc  grăitor  de  adevăr  sau  cu  vreun  Apo¬ 
stol,  ori  cu  vreun  martir  creştin  sau  nici  chiar  cu  un  creştin  oarecare”. 
Când  citim  acestea,  suntem  aproape  înclinaţi  să  credem  —  aducând  Sfântului  Ioan 
aceeaşi  obiecţie  pe  care  el  însuşi  o  aducea  lui  Platon  {în  Omil.  VII  ia  Epist.  către 
Corinteni)  —  că  fer.  Augustin,  care  puţin  mai  înainte  pune  pe  PI.  mai  presus  de 
croi,  a  adăogat  aceste  cuvinte  ca  să  scape  de  primejdia  de  a  cădea  in  erezie. 

Iustin,  Clein.  Alex.  sau  un  Origen.  Dar  astfel  dc  elogii  sunt  foarte 
rare  în  gura  discipolului  lui  Libaniu  şi  nici  n’au  cine  ştie  ce  valoare, 
pentrucă  se  referă  la  lucruri  de  minimă  importanţă  şi  au  fost  astfel 
Întocmite  ca  să  dea  mai  multă  eficacitate  omiliilor  neîntrecutului  pro¬ 
povăduitor.1  Căci  atunci  când,  de  pildă,  ridică  în  slăvi  pe  Platou 
afirmând  că  el  a  fost  mai  însemnat  ca  Dionisie,  tiranul  Siciiiei,  glo¬ 
rificat  într'un  glas  de  toată  lumea,  a  unul  ce  dispretueşte  fastul  pu¬ 
terii  şi  dusese  o  viată  lipsită  de  strălucirea  externă,2  scriitorul  creştin 
nu  urmăreşte  altceva  decât  să  arate  că  chiar  printre  păgâni  aceia 
cari  au  fost  oameni  mai  de  seamă,  au  ales  un  fel  de  viaţă  mai  simplă, 
ca  sa  zic  aşa,  monahală.  Tot  în  această  categorie  intră  epitetul  de 
sublim,  cu  care  odată  Sfântul  îl  dărueşte  pe  marele  filosof,  cât  şi  lau¬ 
dele  cu  care  îl  acopere  când  aprobă  părerea  lui  despre  bunătatea 
lui  Dumnezeu3  ssu  îşi  însuşeşte  dictonul  lui;  „toate  cele  ale  priete¬ 
nilor  sunt  comune". 

Dacă,  insă,  vajnicul  apărător  al  nouei  credinţe  ar  ii  cunoscut  mai 
temeinic  doctrina  lui  Pîaton,  ar  fi  putut  să  observe  că  principiile  de 
căpetenie  aie  acestuia  consună  cu  învăţătura  creştină.  Sfântului  Pă¬ 
rinte  i-a  scăpat  că  el,  când  scria  opusculul  său  „Despre  nepătrunsa 
fire  a  lui  Dumnezeu", 4 *  era  de  acord  cu  discipolul  lui  Socrate,  care 
are  în  această  problemă,  o  părere  analoagă.  Dar,  ca  să  trec  la  altă 
asemănare,  care  dintre  păgâni  a  lăudat  în  chip  mai  statornic  viaţa 
solitară  ca  promotoare  a  fiiosofiei  ?  Cine  altul  decât  întemeietorul 
Academiei,  lucru  de  care  Sf.  loan,  care  aici  era  de  aceeaşi  părere'* 
cu  filosoful  păgân,  putea  să-şi  aducă  aminte?  Dar  n'a  făcut-o  pen- 
îrucă  nu  citise  dialogul  Teetet6  al  lui  Platon. 

Pe  lângă  apropierile  de  mai  sus,  aş  mal  adăoga  şi  foarte  asemâ- 
nătoarea  lor  opinie  despre  mizerabila  soartă  rezervată  trupului  în 
această  vale  a  plângerii.  Căci  dacă  discipolul  lui  Socrate  afirma  că 


1  Elser  o.  c.  564. 

2  Impotr,  duşmanilor  \  ieţii  monastice  Iî  5. 

3  Despre  feciorie  VIII 

1  v,  Patr.  gr.  LXVIII  î 21 :  „Nici  chiar  fericiţii  îngeri  nu  pot  sa  cuprindă  cu 
mintea  pe  Dumnezeu”  ;  şi  Omil.  LXIIf  la  foan,  apoi  Clem,  Alex  ;  îndemn  către  pă¬ 
gâni  6.  A  se  compara  aceste  pasagii  cu  Tirneu  al  Iui  Pîaton  28  c  ;  „Pe  făuritorul  şi 
pe  părintele  acestui  univers  e  greu  să-l  descoperim”. 

1  v.  împotriva  duşmanilor  vieţii  mon,  passim. 

6  v,  173  d. 

trupul  e  un  mormânt,1 *  nu  altfel  gândea  nici  Hirte.,*  nici  Augustin,3 4  tare, 
eu  atâtea  secole  după  Plafon,  avea  sa  spună ;  „N'avem  nici  un  alt 
motiv  ca  să  trăim  iu  acest  trup,  decât  ca  să  ne  ispăşim  păcatele", 
părere  care  sc  subînţelege  şi  în  multe  din  omiliile  Sf.  Ioan.  Nu  ştiu 
dacă  la  cele  de  mai  sus  trebue  să  adaog  că  amândoi,  atât  Sf.  Ioan, 
cât  şi  filosoful  păgân,  au  avut  o  părere  analoagă  despre  viata  şi  con¬ 
ivenţele  omeneşti,  re  care  le  socoteau  vrednice  de  un  sincer  dispreţ, 
întrucât  viaţa  nu  este  decât  o  pregătire  pentru  moarte. 

Un  scriitor  al  timpurilor  mai  noul  (Naegele  op.  cit.  97),  care  a 
încercat  mai  de  mult  să  limpezească  problema  tratată  de  noi  în 
cele  de  mai  sus,  a  afirmat  că  Hrisostom  a  avut  intenţia  de  a  tempera 
prea  marea  dragoste  a  unor  creştini  pentru  scrierile  păgâne,  iar  scopul 
său  n'a  fost  altul  decât  să  apropie  învăţătura  „cea  din  afară"  de 

aceea  a  dreptcredincioşilor,  ca  să  le  armonizeze  între  ele,  inten(ie 
ce,  de  bună  seamă,  poartă  in  sine  pecetea  unui  suflet  foarte  împă¬ 
ciuitor,  când  încearcă  să  contopească  intre  ele  lucruri  aşa  de  dis¬ 
parate.  Dar  înainte  de  a  ne  formula  o  părere  în  această  chestiune, 

ţinem  să  atragem  atenţia  că  trebue  să  se  facă  o  distincţie  între  tâ¬ 

nărul  Ioan,  blând  *  censor  al  Gentililor,  uneori  chiar  elogiatorul  lor,5 6 
şi  intre  bătrânul  episcop  sau  mitropolit,  un  sincer  duşman  şi  detractor 
al  doctrinelor  şi  culturii  păgâne;  că  mai  trebue  apoi  sase  facă  deo¬ 
sebire  între  monahul  sau  preotul  de  curând  ieşit  din  şcoala  lui 

Ltbaniu,  care  nu  uitase  disciplina  retorică,  şi  intre  severul  şi  austerul 
ierarh,  censor  neînduplecat  al  moravurilor  şi  al  vieţii  altora,  care 
consecvent  critica  vehement  pe  filosofii  păgâni. 5  Căci,  deşi  crono¬ 
logia  operelor  lui  Hris.  nu  c  stabilită  cu  precizie,  există  anumite 
indicii  d'n  care  putem  vedea  că  Sfântul  a  avut  fată  dc  cultura  elenă 
o  atitudine  deosebiiă  in  deosebite  perioade  ale  vieţii  sale,  Şi  de 
lucrul  acesta  cred  că  trebue  în  primul  rând  să  ţină  seamă  cei  care 
va  încerca  să  lămurească  definitiv  această  problemă.  Am  impresia 
că  majoritatea  pasagiilor  —  şi  dintre  acestea,  acelea  cu  mai  mare 

1  Cratylus  400  c. 

?  v.  Omiliile  despre  statui,  passim. 

3  Despre  cetatea  iui  Dumnezeu,  XII  2'i. 

4  Totuşi  in  opusculul  Despre  sf,  Vavila,  scris  iu  tinereţe,  autorul  ataca  cu 
înverşunare  pe  filosofii  păgâni  şi  pe  Iulian  Apostatul. 

5  V.  Împotriva  duşmanilor  vieţii  moa.  li  5. 

6  Lui  Hris.,  spre  sfârşitul  vieţii,  i  s'a  întâmplat  acekş  lucru  ca  fer,  Augusfin, 
(v.  Labriolle  op.  cit.  526J, 

putere  probatorie  —  întrebuinţate  spre  a  dovedi  că  vajnicul  predi¬ 
cator  n'a  fost  duşmanul  culturii  păgâne,  ba  că  chiar  ar  fi  recoman¬ 
dat-o  —  sunt  scoase  din  operele  ce  aparţin  tinereţii  sale. 

Dar  oricare  ar  fi  adevărul  in  această  chestiune,  să  trecem  la 
distincţiunea  pe  care  am  semnalat-o  în  al  doilea  rând.  Cu  privire  la 
aceasta  se  poate  afirma  cu  siguranţă  că  dacă  vestitul  arhiepiscop  n'a 
fost  totdeauna  şi  în  genere  duşman  al  retorilor  păgâni,  în  schimb  a 
fost  un  constant  şi  tenace  adversar  al  filosofiei  şi  filosofilor  nea¬ 
murilor  ;  şi  pe  bună  dreptate,  din  punctul  său  de  vedere,  căci  retorii 
şi  sofiştii  erau  mai  puţin  primejdioşi  pentru  creştini  decât  filosofii 
păgâni.  Intr’adevăr,  din  şcolile  dascălilor  de  elocinţâ  credincioşii  nouei 
religii  —  ai  cărei  fruntaşi  socotiseră  că  o  vorbire  aleasă,  după  toate 
regulele  artei,  avea  să  fie  folositoare  şi  Bisericii  —  se  alegeau,  oricum, 
cu  un  profit,  cu  o  îndemânare  utilă  1  viitorului  predicator,  pe  când 
filosofii  —  cel  puţin  după  părerea  Iui  Hri?.  —  erau  mult  mai  vătă¬ 
mători,  căci  ei  stricau  sufletele.  Iată  de  ce  Sfântul  ii  critică  aproape 
fără  încetare.2  De  aceea  îl  atacă  aşa  de  vehement  şi  pe  Iulian  Apo¬ 
statul,  care  nu  numai  că  combătuse  energic  religia  creştină,  dar  se  şi 
străduise  să  dovedească  prin  argumente  filosofice  superioritatea  ve¬ 
chilor  credinţe,  „interzicând  3 4  totodată  creştinilor  să  studieze  pe  autorii 
păgâni,  şi  decretând  ca  şcolile  de  literatură  (adică  retorică),  să  fie 
accesibile  numai  acelora  cari  se  închinau  la  vechii  zei  şi  zeiţe".  Şi 
după  cum  ştim,  acest  decret  a  stârnit  indignarea  multor  Părinţi  ai 
Bisericii,  dintre  cari  cei  mai  mulţi  era”  încredinţaţi  că  creştinilor  nu 
le  va  fi  nici  uşor,  nici  folositor  să  ignoreze  tezaurele  culturii  elene. 
Foarte  puţini  au  putut  să  creadă  contrarul  ;  şi  unul  din  aceştia  era 
discipolul  lui  Libaniu,  care  după  ce  a  învăţat  să  dispreţuiască  operele 
Gentililor,  a  afirmat  că  credincioşilor  le  e  de  ajuns  lectura  cărţilor 
sacre.  Dacă  totuşi  ei  uneori,  mai  conciliant,  recunoaşte  că  şcolile  pă¬ 
gâne  nu  trebue  să  fie  distruse,*  susţinând  că  n'ar  fi  în  intenţia  lui  să 
desfiinţeze  învăţătura  păgână,  ci  numai  să  împiedece  pe  credincioşii 
săi  să-i  acorde  o  atenţie  exagerată,  apoi  fie-ne  îngăduit  să  consi¬ 
derăm  această  afirmaţie  ca  nefiind  pornită  din  adâncul  sufletului,  ci 


1  V.  mai  sus  cap,  II. 

2  Cuv.  pentru  Sf.  Vavila  passim. 

3  Ruf.  Inst.  £cles,  X  33  şi  Imperatoris  luliani  epistulae,  ieges,  etc.  (Coli.  des 
Univ.  de  France)  Bidez-Cumont  1922.  p,  L>9, 

4  Împotriva  duşrn,  vieţii  mon,  III  11  ;  v.  şi  Naegele  o.  c,  107. 

ca  un  mijloc  diplomatic  de  a  face  o  concesie  gustuiui  public  şi  unei 
atotputernice  tradiţii.  Căzuse  el,  de  bună  seamă,  că  îi  va  fi  peste 
putinţa  să  împiedece  pe  creştini  de  a  se  hrăni  dela  isvoarele  culturii 
elene.  Lucru  pe  care  Siântui,  duşman  ireductibil  al  memoriei  împă¬ 
ratului  Iulian,  putea  să-l  realizeze  cu  atât  mai  puţin  cu  cât  şcolile 
păgâne  se  sprijineau  în  genere  cam  pe  aceleaşi  principii  fundamentale 
ca  şi  cele  creştine.  Oricine  vrea  să  compare  într'un  spirit  imparţial 
metoda  după  care  trebue  să  fie  instruiţi  şi  educaţi  tinerii  după  pă¬ 
rerea  lui  Hris.,1  cu  aceea  pe  care  o  încuviinţează  şi  o  recomandă 
Apostatul,2  va  observa  că  ele  se  potrivesc  într’un  punct  esenţial:  şi 
împăratul  păgân,  şi  episcopul  creştin  susţin  că  în  şcoală  trebue  format 
sufletul  elevului,  nu  „să  i  se  ascută  limba11.  Dacă  Sfântul  ar  fi  avut 
mereu  prezent  în  minte  această  potrivire  de  program,  poate  nu  l-ar 
fi  gratificat  cu  atâtea  injurii  pe  împăratul  filosof. 

Dar  cred  că  mai  există  şi  alte  motive  pentru  care  Hui  Anthusei 
urmarea  cu  invectivele  sale  pe  exponenţii  gândirii  păgâne.  Intre 
acestea,  cel  mai  de  seamă  constă  —  bănuesc  —  in  aceea  că  mai  toţi 
filosofii  dispreţuiau  viaţa  activă,  participarea  la  treburile  politice,  pe 
când  Hris.,  el  care  odinioară  scrisese  opusculul  „împotriva  duşma¬ 
nilor  vieţii  monastice"  şi  lăudase  viaţa  solitară,  a  socotit  mai  târziu 
că  „nu  e  nimic  mai  plăcut  lui  Dumnezeu  decât  să  duci  o  viaţă  în¬ 
chinată  folosului  obştesc1’  (Omtl.  LXXVI11  la  Matei  c.  3),  părere  pe 
care  o  cred  cu  totul  sinceră,  căci  corespundea  perfect  adevăratului 
său  temperament  şi  era  expresia  unei  profunde  convingeri  a  celui 
mai  strălucit  orator  creştin,  care  după  ce  a  înţeles  că  traiul  în  pustiu 
nu  e  potrivit  firii  sale,  s’a  coborît  în  forul  Bisericii  ca  să  ia  în  piept 
lupta  cu  duşmanii  creştinismului  şi  să  răpună  pe  duşmanii  credinţei 
cu  ajutorul  divinei  sate  elocinţe.  Vestitul  patron  al  ortodoxiei  orien¬ 
tale  a  învăţat  să  se  cunoască  pe  sine  încetul  cu  încetul.  Astfel  el  şî-a 
exprimat  adevărata  lui  părere  despre  menirea  vieţii  creştine  (şi  de¬ 
spre  acest  adevăr  luase  cunoştinţă  abia  mai  târziu,  aproape  de  raa- 

!  Omit.  XXI  ia  Epist.  către  Efes.  i — 2:  „E  nevoe  de  omenie,  nu  de  cuvinte, 
cie  caracter,  nu  de  eJocinţâ,  de  fapte,  nu  de  vorbe...  nu  să-fi  ascuţi  Hruba,  ci  să-ţi 
ourăteşti  sufletul", 

a  Cf,  Iul.  Epist,  42  o,  c,  p.  70:  „Socotim  educaţie  temeinică  nu  pe  aceea  ce 
constă  in  cuvinte  şi  in  meşteşugul  variat  a!  vorbirii,  ci  pe  aceea  ce  pregăteşte  un 
cuget  plin  de  gânduri  sănătoase păreri  juste  despre  ce  e  bine  şi  ce  c  rău...  căci 
dascălii,  pe  lângă  celelalte,  nu  vor  să  fie  no  mai  dascăli  de  vorbe  (goale)  ci  de 
caractere”. 

turitafe)  nu  atunci  când  proslăvea  traiul  monahicesc,  ci  acum  când 
spunea  că  viaţa  nu  e  altceva  decât  timp  hărăzit  pentru  luptă.1  Când 
ştim  acestea,  ne  e  mai  uşor  să  pricepem  de  ce  oratorul  dornic  de 
luptă  nu  poate  să  aibă,  datorită  temperamentului  său,  decât  dispreţ 
şi  aversiune  pentru  filosofii  inactivi  şi  inerţi.  Ca  tânăr,  Hris.  va  fi 
avut  ambiţia  să  ajungă  un  alt  Pavel,  dar,  fără  să  vrea,  n’a  ieşit  decât 
un  Demostene  ai  Bisericii. 

Şi  deoarece  înire  filosofi  şi  retori  sau  oratori  —  deobicei  ex¬ 
ponenţi  ai  vieţii  active  —  a  dăinuit  o  veşnică  discordie,  nu  e  exclusă 
probabilitatea  ca  şi  din  această  pricină  Hris.  să  fi  fost  împins,  oare¬ 
cum  de  firea  sa  năvalnică,  ca  să  ia  atitudine  împotriva  iubitorilor  de 
înţelepciune.  Căci  el,  deşi  uneori  critică  pe  retori,  de  cele  mai  multe 
ori  îi  cruţă,  pentrucă  şi  el  era  un  strălucit  retor  (retor  înseamnă  în 
elenă  şi  orator)  creştin ;  în  schimb,  însă,  pe  filosofi,  şi  mai  ales  pe 
Platon,  îi  urmăreşte  necontenit  cu  ironiile  şi  injuriile  sale,  şi  îi  com¬ 
bate  cu  vehemenţă,  imputându-i,  de  pildă,  prinţului  gânditorilor  ate- 
nleni,  între  multe  altele,  că  „a  plăsmuit 2  nişte  dogme  atât  de  uşura¬ 
tice  şi  zadarnice1',  pe  care  pe  toate  „Petru  le-a  dărâmat  cu  un  singur 
cuvânt".  Dar  nici  una  din  acuzaţiile  pe  cari  i  le  aduce  Hris.  lui  Platon 
n’a  fost  mai  inoportună  decât  aceea  prin  care  discipolul  retorului 
Libaniu,  discipol  ce  îşi  dăruise  mai  toată  viaţa  cuvântărilor,  învino¬ 
văţea  pe  autorul  lui  Gorgias  că  ar  fi  jertfit  prea  mult  elocinfii:  pe  PI. 
care  spusese  că  retorica  nu  e  altceva  decât  o  artă  a  linguşirii, 3  şi 
că  forma  e  lucru  secundar  pe  lângă  găsirea  adevărului,  care  e  lucrul 
de  căpetenie. 4 

Dar  e  îndeobşte  cunoscut  că  nemuritorul  Părinte  al  Bisericii  nu 
a  fost  numai  retor,  ci  şi  un  orator  de  o  extraordinară  eficacitate,  ale 
cărui  cuvântări  de  foc  au  mărit  considerabil  prestigiul  şi  autoritatea 
ortodoxiei  orientale ;  dar  pe  acest  strălucit  cuvântător  nu-1  putem 
scuti  cu  totul  de  vina  ambiţiei,  deoarece  ştim  că  el,  deşi  învinuise 
pe  filosofii  „externi"  că  făceau  totul  pentru  a-şi  satisface  ambiţia, 
mersese  până  acolo  că  socotea  mai  culpabili  pe  credincioşii  ce  nu 
ascultau  cu  luare  amiate  predicile  sale,  decât  pe  aceia  cari  nu  posteau.5 
Astfel  că,  dacă  luăm  în  consideraţie  toate  acestea,  putem  să  înţelegem 

'  V.  Patr.  gr.  XLVIFI  51.  XLlX  772,  LI  78,  etc. 

2  Omil.  IV  la  Fapt.  Apost.  c,  4, 

3  Gorgias  502  d-e. 

4  Teetet  172  d. 

5  Omil.  X-a  despre  statul  c.  I  4. 

că  Sfântul,  când  ataca  aşa  de  înverşunat  pe  filosofi,  nu  apăra  numai 
cauza  Bisericii,  ci  —  poate  fără  să-şi  dea  seama  • —  şi  pe  aceea  a 
retorilor  şi  a  retoricei. 

Se  spune,  cu  drept  cuvânt,  că  el  a  combătut  în  primul  rând  pe 
exponenţii  gândirii  şi  concepţiei  despre  lume  şi  Dumnezeu  a  păgâ¬ 
nilor,  pentrucă  li  socotea  vătămători  pentru  sufletele  credincioşilor; 
dar  fiul  Anthusei  mai  spune  că  „filosofii  trebuesc  urîţi"  1  (Omil.  III  la 
Epist.  către  Rom.  v.  Patr,  gr.  LX  414).  Dacă  primul  aspect  al  atitu¬ 
dinii  sale  faţă  de  ei  era  dictat  de  prudenţă  şi  pornit  din  grija  pentru 
viitorul  Bisericii,  in  schimb,  însă,  afirmaţia  că  ei  trebuesc  şi  urîţi  era 
expresia  temperamentului  unui  orator  şi  unui  om  de  acţiune,  care 
prin  definiţie  este  ostii  omului  contemplativ,  vânătorului  de  himere. 
Deci  iar  revenim  la  o  faza  a  vechei  lupte  dintre  filosofic  şi  retorică, 
luptă  ce  are  la  bază,  cred,  deosebire  de  temperament. 

Am  fost  adesea  înclinat  să  atribui  această  atitudine  ostilă  a 
Sfântului  faţă  de  Platon,  faptului  că  nu  l-a  cunoscut  decât  superficial. 
Ce  mult  l-a  iubit  pe  discipolul  lui  Socrate  un  Origen,  care  îl  cu¬ 
noştea  admirabil!  Ar  fi  uşor,  pare-se,  să  tragem  concuzia  că  dacă 
l-ar  fi  cunoscut  şl  marele  arhiepiscop  mai  bine,  ar  fi  avut  altă  atitudine 
faţă  de  păgânul  ce  s'a  apropiat  cel  mai  mult  de  creştinism.  Poate... 
Şi  totuşi,  nu !  Discipolul  lui  Libaniu,  care  desigur  citise  dialogul  Gor- 
gias,  unde  se  vestejeşte  sângeros  retorica,  nu  putea  decât  să  simtă 
crescându-i  aversiunea  pentru  acela  pe  care,  cu  toate  acestea,  o  să-l 
acuze  că  prea  face  caz  de  retorică. 2  Hotărât  lucru:  Sf.  loan,  învă¬ 
ţăcel  al  unui  retor,  creştin  ardent  şi  pe  deasupra  şi  Sirian,’  nu  putea, 
chiar  dacă  ar  fi  cunoscut-o  oricât  de  bine,  să  fie  îndrăgostit  de 
opera  aceluia  pentru  care  nu  avea  nici  un  fel  de  afinitate  spidtuală. 
Căci  nici  unul  dintre  Părinţii  Bisericii  n'a  fost  un  reprezentant  aşa 
de  genuin  al  temperamentului  şi  complexiunii  psihice  a  Orientului,  a 
acelui  Orient  care  pe  acea  vreme  îngenunchiase  filosofia  occidentală 
păgână,  îmbrăţişând  credinţa  în  locul  cunoaşterii,  autoritatea  lui 
Dumnezeu  în  locul  liberei  cercetări,  revelaţia  şi  graţia  divină  în  locul 
ştiinţei,  supunerea  faţă  de  Dumnezeu  în  locul  liberului  arbitriu, 4 


'  Bânuesc  că  Sf.  nu  citise  Gorgias,  atunci  când  a  făcut  această  declaraţie- 
2  Bardenhewer  o.  c.  Iii  356. 

'*  v.  Wilamovitz  o  c.  212.  Cred  câ  e  exclus  ca  Sf,  fosa  sâ  fi  fost  grec.  v, 
Naegele  o,  c.  101.  Altfel  credea  Willcmain:  „11  est  par  exceltence  le  grec  devenu 
chiâtien". 

4  v,  Ed,  Meyer  o.  c.  111  133. 

Precum  Iulian  a  fost  numit  de  creştini  apostat,  tot  aşa  şi  Hris. 
de  către  păgâni,  căci  doar  astfel  pot  fi  interpretate  cuvintele  prin 
care  Libaniu  se  plânge  că  cel  mai  strălucit  elev  al  său  a  fost  furat 
de  creştini.  Acesta  a  fost,  poate,  şi  unul  din  motivele  pentru  care 
elocventul  predicator  a  atacat  pe  împăratul  renegat  cu  atâta  violenţă, 
încât  uneori  n'a  depăşit  numai  orice  măsură,  dar  a  trecut  şi  peste 
limitele  adevărului. 

De  aceea  nu  putem  fi  de  acord  cu  spusele  Iui  Palladius, 1  care 
afirmă  că  Sf.  Ioan,  după  ce  a  primit  botezul,  n’a  ştirbit  faima  ni¬ 
mănui,  căci  nu  ştiu  să  fi  existat  un  mai  înverşunat  detractor  al  faimei 
lui  Plafon  şi  Iulian  ca  discipolul  Iui  Libaniu.  Şi  lucrul  acesta  nu 
trebue  să  ne  mire,  căci  din  momentul  în  care  Socrate  a  fost  osândit 
de  către  un  poet,  un  sofist  şi  un  retor  să  bea  paharul  cu  venin,  di¬ 
ferendul  între  filosofie  şi  retorică  avea  să  se  perpetueze  mereu  dea- 
lur.gul  veacurilor. 


1  Dialog  despre  viata  Sf.  Ioan  Guri  de  Aur. 

Aproape  în  fiecare  zi  de  lucru,  pe  treptele  catedralei 
ortodoxe  române  din  Sibiu  urcă  încet  un  venerabil  preot 
român,  subţire  la  trup,  dar  drept,  slab  la  faţă,  dar  cu  scli¬ 
piri  de  ascuţită  inteligenţă  şi  hotărîre  dârză  în  privire.  Ei 
intră  zilnic  în  casa  Domnului,  nu  numai  în  timpul  liturgiei 
de  Duminecă,  pentru  ca  în  linişte  şi  reculegere  să-şi  facă 
rugăciunea  sa  de  cerere  şi  să  mulţumească  Atotputernicului 
Stăpân  şi  Tată,  că,  deşi  încă  din  tinereţe  avut-a  parte  de-o 
sănătate  pururea  in  luptă  cu  suferinţa,  totuşi,  iată  că  acum 
se  învredniceşte  să  împlinească  frumoasa  şi  tot  mai  rara 
vârstă  omenească  de  75  de  ani. 

Şi  frumoasa  catedrală  din  Sibiu  îşi  deschide  uşile  cu 
recunoştinţă  acestui  ales  slujitor  al  ei,  pentrucă  întreg  ta¬ 
lantul  ce  i  l-a  dăruit  Dumnezeu,  l-a  pus  doar  în  slujba 
acestei  catedrale  şi  a  multor  alte  locaşuri  de  închinare  în 
aceeaşi  dreaptă  lege,  ca  şi  în  slujba  neamului,  ce  se  închină 
într  ansele. 

El,  protopresbiterul,  profesorul  şi  compozitorul  Timotei 
Popovici,  a  împodobit  cu  cântece  corale  mii  de  sfinte  liturgii 
săvârşite  în  catedrala  din  Sibiu.  Sub  măreaţa  cupolă  a 
acestei  catedrale  a  făcut  să  răsune  pentru  întâia  oară  cu¬ 
ceritoarele  noastre  colinde  şi  cântece  de  stea,  culese  şi 
armonizate  pentru  cor  mixt.  Tot  P.  C,  Sa  are  meritul 
deosebit  de  a  fi  adus  în  reperitorul  muzical  al  mişcării  re¬ 
ligioase  „Oastea  Domnului"  duhul  cântărilor  bisericeşti,  aşa 
cum  s’au  cristalizat  ele  in  stranele  aceleiaşi  catedrale  din 
Sibiu. 

Revenind  asupra  activităţii  pe  teren  muzical  liturgic, 
trebue  să  spunem  că  încă  din  anul  1896,  când  a  fost  ales 
profesor  de  muzică  la  şcoalele  centrale  ortodoxe  române 
din  Braşov,  părintele  (pe  atunci  numai  dl  profesor)  Timotei 
Popovici  s’a  manifestat  ca  un  zelos  propagator  al  cântării 
bisericeşti  corale.  Cu  voci  tinere  de  copii  sub  14  ani  a 
alcătuit  un  foarte  apreciat  cor  pe  3  voci,  cu  care  cânta  in 
toate  duminecile  şi  sărbătorile  la  biserica  „Sfântul  Nicolae" 
din  Schei,  (Pentru  acest  cor  a  compus  părintele  acele  mi¬ 
nunate  cântări  ale  sfintei  liturghii,  armonizate  pentru  3  voci 
egale,  cari,  pentru  frumuseţea  lor,  s’au  desfăcut  până  azi 
în  şase  ediţii). 

Chemat  în  anul  1899  profesor  la  Seminarul  „Andreian" 
din  Sibiu,  părintele  Timotei  Popovici  continuă  şi  în  acest 
oraş  activitatea  sa  corală  bisericească,  conducând  incă  în 
vechea  bisericuţă  de  pe  locul  catedralei  de  azi,  şi  apoi  în 
catedrală,  fie  corul  teologilor,  fie  acel  minunat  cor  biseri¬ 
cesc  mixt,  alcătuit  pe  atunci  din  cele  mai  alese  şi  mai  cul¬ 
tivate  voci  de  intelectuali  români  sibieni. 

Cum  aceste  coruri  nu  cântau  în  toate  duminecile  şi 
sărbătorile  de  peste  an,  activitatea  părintelui  Timotei  pe 
acest  teren  culminează  în  anul  1922,  când,  cu  binecuvân¬ 
tarea  I,  P,  Sfinţitului  Mitropolit  Nicolae,  înfiinţează  corul 
permanent  al  catedralei,  subvenţionat  de  stat,  cor  pe  care-1 
conduce  fără  nicio  retribuţie  personală  timp  de  18  ani. 

Alcătuit  din  funcţionari  şi  meseriaşi  muzicali  din  oraş 
—  bărbaţi  şi  femei  —  şi  întărit  cu  corul  mixt  al  Şcoalei 
normale  „  Andreiu  Şaguna",  corul  catedralei  număra  aproape 
200  de  persoane,  şi  era  printre  cele  mai  bune  şi  mai  core¬ 
spunzătoare  coruri  bisericeşti  din  ţară, 

Binefăcătoarea  lucrare  duhovnicească  a  acestui  cor  nu 
poate  fi  comparată  decât  cu  roadele  pastorale  ale  celor 
mai  bune  predici  şi  ale  celor  mai  cutremurătoare  Hturghisiri 
din  catedrală. 

Dar  activitatea  muzicală  liturgică  a  părintelui  Timotei 
nu  are  numai  caracter  local.  Prin  alcătuirea  sa,  corul  ca¬ 
tedralei  din  Sibiu  a  fost  şi  a  rămas  o  adevărată  şcoală 
de  viitori  conducători  de  coruri  bisericeşti.  Foarte  mulţi 

tineri  ucenici  din  acest  cor,  mai  cu  seamă  eleve  şi  elevi 
normalişti,  urmând  pilda  maestrului  lor,  au  înfiinţat  — 
şi  dânşii  —  minunate  coruri  bisericeşti,  în  satele  sau  oră¬ 
şelele  în  cari  au  primit  posturi  de  luminători  ai  popo¬ 
rului.  Acest  lucru  l-au  putut  realiza  uşor  pentrucă,  după 
ce  i-a  învăţat  să  cânte  şi  să  conducă  cântările  corale  li¬ 
turgice,  părintele  Timotei  le-a  pus  la  îndemână  şi  reper¬ 
toriul  necesar. 

In  decursul  vremii,  P.  C.  Sa  a  compus  şi  a  editat  cân¬ 
tările  sfintei  liturgii  —  cu  melodii  deosebite  —  pentru 
aproape  toate  alcătuirile  posibile  de  cor  bisericesc.  Aceste 
lucrări  muzicale  s’au  desfăcut  în  ediţii  de  mii  de  exem¬ 
plare,  cari,  deşi  absolut  toate  Irumos  legate  în  scoarţe 
trainice,  au  fost  şi,  câte  au  mai  rămas,  sunt  şi  astăzi  cele 
mai  ieftine  tipărituri  de  acest  gen  din  ţară.  (Părintele  Ti¬ 
motei  n'a  râvnit  niciodată  să  facă  din  talantul  său  un  izvor 
de  câştig  material). 

Cine  ar  putea  să  aprecieze  roadele  duhovniceşti  pe 
cari  aceste  compoziţii  liturgice  le-au  cules  pe  seama  Bi¬ 
sericii  neamului?  Ele  s'au  cântat  şi  se  mai  cântă  şi  astăzi 
în  o  mulţime  de  biserici  din  ţară.  Zeci  de  mii  de  tineri 
s’au  legat  sufleteşte  de  slujba  sfintei  liturghii,  pentru  toată 
viaţa,  cântându-le  în  vreun  cor  fie  şi  numai  doi  sau  trei 
ani.  Sute  de  mii  de  credincioşi  au  trăit  taina  sfintei  litur¬ 
ghii,  ajutaţi  de  armoniile  acestor  imnuri  liturgice, 

Şt  acum,  câteva  cuvinte  despre  colindele  şi  cântecele 
de  stea  amintite  la  început. 

Ca  să  putem  preţui  după  dreptate  rostul  educativ  pe 
care  l-au  îndeplinit  ostenelile  părintelui  Timotei  Popovici 
şi  pe  acest  ogor,  să  ne  gândim  ce  erau,  sau  mai  bine 
zis  ce  nu  erau  colindele,  în  marile  oraşe  din  ţară, 
înainte  de  primul  răsboiu  mondial  şi  până  în  cei  dintâi 
ani  de  după  acest  războiu.  Programele  serbărilor  aşa  zisului 
pom  de  crăciun  (împrumutat  de  la  străini),  cu  declamări, 
cuvântări  şi  travestirea  cuiva  în  Moş  Crăciun,  aveau  drept 
parte  muzicală  corurile:  „O  Tannenbaum“,  „Noel‘\  sau 
alte  asemenea  cântece  străine,  în  traducere  românească  sau 
chiar  cu  textul  lor  original  Acestea,  în  transcripţii  pentru 

voce  şi  pian,  se  cântau  şi  in  familiile  bogate.  In  capitală, 
ca  şi  în  unele  mari  oraşe  din  ţară,  grupuri  de  tineri  local¬ 
nici  „colindau”  în  ajunul  Crăciunului,  sau  cu  o  seară  înainte 
de  ajun,  romanţe  sau  cântece  imorale,  şi  terminau,  în  cel 
mai  bun  caz,  cu:  „Ne  daţi,  ori  nu  ne  daţi". 

In  asemenea  stare  de  degradare  a  tradiţiilor  româneşti 
de  Crăciun,  părintele  Timotei  a  început,  în  19  Decemvrie 
1926,  seria  —  neîntreruptă  de  atunci  —  a  concertelor 
anuale  de  colinde  şi  cântece  de  stea  date  în  catedrala  din 
Sibiu.  Programul  primului  concert  de  colinde  avea  urmă¬ 
toarea  lozincă,  devenită  şi  ea  tradiţională :  „Pentru  reîn¬ 
vierea  şi  cinstirea  vechilor  şi  frumoaselor  noastre  cântece 
de  Crăciun  şi  pentru  înviorarea  sufletului  nostru  creştin 
românesc". 

Răsunetul  pe  care  l-au  avut  în  ţara  toată  aceste  con¬ 
certe,  unele  radiodifuzate,  a  fost  atât  de  mare,  iar  roadele 
culegerii  de  21  colinde  lucrate  pentru  cor  mixt  şi  pentru 
cor  de  bărbaţi  şi  publicate  în  anul  1928,  au  fost  atât  de 
bogate,  încât  tradiţionala  lozincă  „pentru  reînvierea  şi  cin¬ 
stirea  vechilor  şi  frumoaselor  noastre  cântece  de  Crăciun".., 
a  devenit  astăzi  anacronică  şi  începutul  ei  va  trebui  schimbat 
în  „pentru  păstrarea  şi  cinstirea..."  etc. 

Nu  putem  stărui  aci  şi  asupra  operei  de  primenire  şi 
îmbisericire  a  repertoriului  muzical  al  mişcării  religioase 
„Oastea  Domnului",  operă  săvârşită  tot  de  părintele  Timotei. 
De  asemenea,  nu  intr’o  revistă  de  ştiinţă  şi  cultură  teolo¬ 
gică  este  locul  de  a-i  arăta  marile  merite  ca  neîntrecut 
compozitor  de  muzică  patriotică  şi  în  gen  poporal  lumesc. 
Avem  însă  datoria  de-a  sublinia  că  chiar  şi  în  compozi¬ 
ţiile  şi  concertele  sale  cu  caracter  poporal  lumesc,  părin¬ 
tele  Timotei  Popovici  s'a  dovedit  totdeauna  un  apărător  şi 
propagator  neînduplecat  al  moralei  creştine.  Atât  de  curate 
sunt  textele  literare  alese  de  părintele  Timotei  spre  înves- 
mântare  în  haină  muzicală,  încât,  dacă  cele  mai  lungi  n’ar 
avea  şi  fireşti  dificultăţi  tehnice  muzicale  de  intonare,  toate 
compoziţiile  sale  ar  putea  fi  date,  fără  nici  o  teamă,  să 
fie  cântate  până  şi  de  vocile  nevinovate  ale  copiilor.  Şi  nu 
odată  s'a  întâmplat  ca  la  un  festival  artistic  muzical,  corul 
respectiv  să  suprime  din  program,  sau  să  întrerupă  la 

mijloc  execuţia  vreunei  cântări  cu  text  prea  lumesc,  în 
urma  intervenţiei  spontane  şi  categorice,  făcută  în  mod 
public  de  un  auditor  pe  care  foarte  mulţi  dintre  acei  ce-1 
cinstesc  îl  numesc  simplu :  părintele  Timotei. 

Compozitorul  Timotei  Popovici,  fără  îndoială,  nu  este 
numai  al  Bisericii,  ci  şi  al  neamului.  Numele  său  s'a  înscris 
de  mult  în  paginile  istoriei  muzicii  româneşti  şi  încă  de 
mulţi  ani  elevii  şcolilor  secundare  îi  învaţă  biografia  şi  îi 
analizează  lucrările,  în  orele  de  muzică, 

Şaptezecişicinci  de  am  de  viaţă  —  până  acum  —  şi  o 
jumătate  de  veac  de  activitate  atât  de  rodnică,  sunt,  desigur, 
un  dar  de  sus.  înaintea  unui  atât  de  mare  dar  dela  Dum¬ 
nezeu,  ne  descoperim  smeriţi,  iar  omului  ales  care  s’a  în¬ 
vrednicit  de  acest  dar,  ii  aducem  întregul  nostru  omagiu. 


PREOTUL  DIN  BONNAL 

IDEALUL  DE  PREOT  LA  PESTALOZZI 
de 

Preot  Prof.  ZOSIM  OANCEA 

Inspector  şcolar  secundar  confesional,  Sibiu 


I.  INTRODUCERE 

1.  Din  viaţa  lui  Pestalozzi 

Măreţe  sunt  figurile,  care,  prin  puterea  gândirii,  prin 
energia  voinţei  sau  prin  îndrăsneala  faptei  lor,  au  rămas 
in  istorie  piscuri  proeminente,  deapururi  călăuzitoare  ale 
omenirii. 

Dar  sublime,  copleşitoare  faţă  de  acestea,  sunt  figurile, 
care  au  ars  şi  s'au  mistuit  în  focul  sfânt  al  iubirii  de  Dum¬ 
nezeu  şi  de  aproapele.  Titani  ai  desinteresului,  ai  lepădării 
de  sine  şi  ai  voinţei  de  a  face  totul  pentru  smulgerea  ome¬ 
nirii  din  mizeria  trupească  şi  sufletească,  ei  au  arătat  lumii, 
în  diferite  chipuri,  puterea  ispăşitoare  şi  mântuitoare  a 
jertfei,  pe  care  au  primit-o,  oricât  ar  fi  fost  de  umilitoare 
şi  dureroasă  uneori,  ca  o  firească  şi  supremă  răsplătire. 

Unul  dintre  aceştia  a  fost,  fără  îndoială,  Johann  Hein- 
rich  Pestalozzi,  pedagogul  care,  prin  teorie  şi  practică,  e 
de  două  veacuri  idealul  neîntrecut  al  şcoalei  de  pretutin- 
denea,  omul  care,  în  ceea  ce  priveşte  iubirea  jertfelnica 
de  oameni,  a  fost  aşezat  de  unii  cercetători  ai  vieţii  sale 
îndată  după  Iisus  Hristos, 

S'a  născut  la  12  Ianuarie  1746  în  Ziirich,  fiind  fiul 
unui  medic  care  muri  de  timpuriu. 

Rămas  orfan  de  tată,  a  fost  crescut  de  mama  sa  şi  de 
credincioasa  servitoare  Babeli,  într’o  atmosferă  de  adâncă 
evlavie. 

Datorită  acestei  creşteri,  primul  său  gând  fu  să  se  facă 
preot,  însă  atmosfera  de  puternic  iluminism  care  domnea 

în  Zurich  il  călăuzi  pe  alte  drumuri.  După  ce  termină 
studiile  superioare  la  „Collegium  humanitatis",  se  hotărî 
să  studieze  agricultura  şi  se  duse  in  acest  scop  la  moşierul 
Tschtffeli  in  Kirchberg. 

Entusiasmat  de  întreprinderea  acestuia,  cumpără  şi  el, 
la  1768,  un  pământ  pustiu  lângă  satul  Birr  şi-i  dădu  nu¬ 
mele:  „Neuhof“. 

Se  căsători  la  anul  1769.  Cât  de  fericit  a  fost  in 
această  căsătorie,  cu  toate  greutăţile  materiale  în  care  s'a 
sbătut  tot  timpul,  se  vede  din  emoţionantul  amănunt  dela 
înmormântarea  soţiei  sale.  înainte  de  a  o  cobori  în  mor¬ 
mânt,  a  spus  el  însuşi  câteva  cuvinte,  declarând  că  doi 
prieteni  a  avut  în  viaţă,  care  nu  l-au  înşelat  şi  nu  l-au 
trădat  niciodată,  Biblia  şi  soţia.  De  unul  se  desparte,  dar 
ii  rămâne  celălalt,  care-1  va  călăuzi  până  la  moarte.1 

Nemergându-i  bine  întreprinderea  începută  1a  Neuhof, 
se  hotărî,  la  anul  1774,  să  înfiinţeze  acolo  un  institut  pentru 
copiii  săraci,  spre  a  le  da  şi  educaţie  şi  instrucţie.  La 
1780  îi  desfiinţă,  din  cauza  greutăţilor  materiale. 

In  anul  1792  fu  proclamat  cetăţean  francez,  în  tovă¬ 
răşia  lui  Washington  şi  a  lui  Klopstok.2 

La  1798,  când  Francezii  au  devastat  cantonul  Unter- 
wald  şi  au  ars  oraşul  Stans,  guvernul  elveţian  a  înfiinţat 
un  institut  de  educaţie  pentru  copiii  săraci  şi  i-a  încre¬ 
dinţat  conducerea  lui  Pestalozzi, 

Revenind,  însă,  Francezii,  la  1799,  au  făcut  din  insti¬ 
tutul  lui  Pestalozzi  spital.  El  se  mută  la  Burgdorf,  în  can¬ 
tonul  Bern. 

La  1804,  nevoit  să  părăsească  şi  acest  institut,  se  mută 
mai  întâi  la  Miinchenbuchsee,  iar  după  câteva  luni  la  Yverdon, 

Aici  îşi  petrecu  anii  săi  cei  mai  rodnici,  până  la  1825, 
când  trebui  să-şi  desfiinţeze  institutul  şi  să  se  reîntoarcă 
melancolic  şt  obosit  Ia  Neuhof, 

Muri  Ia  17  Februarie  în  Brugg  şi  fu  înmormântat  în 
Birr,  unde  i  s’a  ridicat  un  monument  cu  inscripţia: 

1  Informaţie  verbală  dela  Păr.  Dr.  Nicolae  Terchiiă,  profesor  !a  Academia 
teologică  „Andreiană"  din  Sibiu. 

2  I  Mibăiiescu :  Kant  şi  Fichte,  p.  210, 

„Salvatorul  săracilor  în  Neuhof 

Predicatorul  poporului  în  Leonard  şi  Gertruda 

Părintele  orfanilor  în  Stans 

Fondatorul  şcoalei  populare  în  Burgdorf 

Educatorul  omenirii  la  Yverdon 

Om,  creştin,  cetăţean 

Totul  pentru  alţii,  nimic  pentru  sine“.1 

2.  Pestalozzi  şi  religia 

Dacă  Pestalozzi  este  mare  şi  nemuritor  în  cultura  ome¬ 
nirii,  aceasta  se  datoreşte  faptului  că  el  şi-a  aşezat  toată 
opera  vieţii  sale  pe  temelia  de  stâncă  a  religiei. 

Intr 'adevăr,  puţini  sunt  pedagogii  şi  în  general  oamenii 
culturii  şi  ştiinţei  universale,  care  să  se  fi  sprijinit  în  toată 
viaţa  lor  atât  de  mult  pe  puterile  religiei  şi  sâ-i  fi  înălţat 
imne  atât  de  sublime  ca  el, 

„Cum  se  topeşte  negura  de  raza  soarelui,  care  coboară 
de  pe  cerul  liniştit  şi  fără  de  nori,  aşa  se  topeşte  aprin¬ 
derea  sălbatică  a  pornirilor  tulburi  din  întunecata  noastră 
natură  de  strălucirea  sfinţeniei  tale,  când  cazi  peste  ea  din 
cerul  fără  de  nori  şi  nebântuit  de  vânturi. 

De  Dumnezeu  iubită,  de  când  s'a  întemeiat  pământul, 
şi  omul  îşi  săvârşeşte  pe  el  nevolnica-i  lucrare,  tu  ai  biruit 
cea  dintâi  sălbaticele  porniri  ale  neîmblânzitului  gen  omenesc ! 

Stăpână  a  pământului,  pe  sute  şi  mii  de  altare  îţi  aduce 
omenirea,  de  când  există,  jertfa  ei.  Căci  de  când  există 
ea,  credinţa  în  Dumnezeu  îi  împacă  cele  mai  dinlăuntru 
ale  naturii  sale  şi  toate  neamurile  pământului  îşi  murmură, 
în  genunchi,  înaintea  ta,  cererile  şi  mulţumirile  lor.  Ele 
adoră  fiecare  umbră  a  icoanei  Dumnezeului  tău  şi  se  în¬ 
chină  fiecărei  urme  a  paşilor  săi,  chiar  în  cel  mai  înşe¬ 
lător  noroiu“.)l 

Ea,  religia,  este  singura  frână  a  tiranilor  şi  neînfrânata 
putere  a  celor  asupriţi, 

„0,  de  Dumnezeu  sfinţită!  Tu  areţi  puternicului  în 
sclavul  său  pe  fiul  veşniciei.  Tu  sileşti  ochiul  tiranului 

1  G.  G.  Anionescu,  Pestalozzi,  Bucureşti  1936,  p.  50. 

2  J.  H,  Pestalozzi.  L.ienhard  und  Gertrud,  ed.  1785:  Săuitltche  Werke,  toni.  IU, 
Berlin  und  Leipzig  1928,  p.  416 — 417. 

să  se  îndepărteze  dela  sângele  robului  tău.  Tu-1  faci  să 
tremure  în  faţa  dreptului  săracilor  şi  înaintea  lacrimilor 
orfanilor.,, 

Tu-i  ridici  pe  oameni  deasupra  nedreptăţii  şi-i  faci 
pe  închinătorii  tăi  să  rabde  cu  mărinimie  sufleteasca  ne- 
îndurarea  nebunilor".1 

Religia  este,  apoi,  chezăşia  armoniei  sociale.  Ea  sin¬ 
gură  poate  lumina  conştiinţa  conducătorilor,  cu  simţul  pa¬ 
ternităţii,  şi  îmblânzi  furia  poporului,  cu  cel  al  filiaţiunii. 

„Paternitate  şi  filiaţiune,  aceste  binecuvântări  ale  casei 
tale,  omule,  sunt  urmările  credinţei". 2 

„Principele,  care  este  copilul  lui  Dumnezeu,  este  co¬ 
pilul  Tatălui  său. 

Principele,  care  este  copilul  tatălui  său,  este  tatăl 
poporului  său. 

Supusul,  care  este  copilul  Dumnezeului  său,  este  co¬ 
pilul  Tatălui  său. 

Supusul,  care  este  copilul  tatălui  sau,  este  copilul 
principelui  său. 

Starea  principelui,  icoană  a  divinităţii,  tatăl  unei  naţiuni. 

*  Starea  supusului,  fiu  al  principelui,  care  împreună  cu  el 
este  copil  al  lui  Dumnezeu.  Cât  de  blândă,  de  fină,  şi  de  tare 
este  această  ţesătură  între  raporturile  naturale  ale  omenirii. 

O,  omenire,  în  sublimitatea  ta!... 

Principii  care  cred  în  Dumnezeu  şi  recunosc  starea 
de  frăţietate  a  omenirii,  găsesc  în  această  credinţă  dispo¬ 
ziţia  sufletească  spre  orice  datorie  a  stării  lor.  Ei  sunt 
oameni  făuriţi  cu  puterea  lui  Dumnezeu,  spre  binecuvân¬ 
tarea  popoarelor  lor. 

Principii  care  nu  recunosc  starea  de  paternitate  a 
Dumnezeirii  şi  starea  de  fraternitate  a  omenirii,  găsesc  în 
această  necredinţă  isvorul  celei  mai  înspăimântătoare  ni¬ 
miciri  a  credinţei  în  datoriile  lor.  Ei  sunt  oameni  ai  groazei 
şi  puterea  lor  lucrează  pustiire".3 

1  Ibid.,  417—418. 

2  Peslalozzi,  Abendstunde  eiaes  Finsiedleis ;  S,  W,  tom.  i,  Berlin  nnd  LeipBg 
192 T,  p.  275. 

3  Ibib.,  p.  276-277, 

Credinţa  în  Dumnezeu  este,  în  sfârşit,  singurul  liman 
de  pace  sufletească  individuală. 

„Neprihănită  binecuvântare  a  omenirii,  tu  eşti  puterea 
si  urmarea  credinţii!  O,  chilie  a  mea,  îmbracă-te  în  bu¬ 
curie  !  Căci  şi  tu  eşti  urmarea  acestei  credinţe. 

Ferice  de  mine  şi  de  coliba  mea \ ... 

O,  dacă  i-aşi  putea  arăta,  celui  care  se  îndreaptă  spre 
coliba  mea,  doar  umbra  puterii  Dumnezeului  meu! 

O,  soare,  tu  icoană  a  puterii  Lui,  ziua  ta  s'a  sfârşit! 
Tu  te  ascunzi  orizontului  meu.  O,  zi  a  desăvârşirii  mele ! 
O,  nădejde  a  dimineţii  ce  va  să  vină!  O,  putere  a  cre¬ 
dinţei  mele!"  1 

Este  adevărat  că  mare  parte  a  vieţii  sale,  sub  in- 
fluinţa  iluminismului,  Pestalozzi  a  profesat  şi  a  luptat  teo¬ 
retic  pentru  o  religie  naturală.  Totuşi,  n'a  rupt  niciodată 
total  legătura  teoretică,  fără  a  mai  vorbi  de  cea  practică, 
cu  creştinismul.  Chiar  în  opera  citată  mai  sus,  apărută  la 
anul  1770,  în  care  caracterul  de  religie  naturală  este  foarte 
pronunţat,  găsim  afirmată  cu  o  rară  putere  şi  frumuseţe 
lucrarea  divină  a  Mântuitorului, 

„Omul  lui  Dumnezeu,  care  prin  suferinţe  şi  moarte 
a  restaurat  simţul  în  general  pierdut  al  filiaţiunii  faţă  de 
Dumnezeu,  este  Mântuitorul  lumii.  El  este  preotul  jertfit  al 
lui  Dumnezeu,  El  este  mijlocitorul  între  Dumnezeu  şi  ome¬ 
nirea  uitată  de  Dumnezeu.  învăţătura  Sa  nu  este  o  filosofie 
populară  făcătoare  de  dreptate,  ea  este  descoperirea  lui 
Dumnezeu  Tatăl,  făcută  copilului  său  pierdut,  neamul 
omenesc".2 

In  cele  din  urmă,  însă,  după  o  bogată  experienţă, 
Pestalozzi,  ajuns  celebritate  mondială,  s'a  aruncat  total  la 
picioarele  Iui  Iîsus,  a  ancorat  iarăşi  in  credinţa  suptă  la 
sânul  mamei  sale  şi  întărită  în  casa  copilăriei.  Drept  dovadă 
dăm  mărturisirea  lui,  din  o  prelucrare  a  operei :  „Cum  îşi 
învaţă  Gertruda  copiii",  apărută  între  anii  1802 — 1804. 

„Iisuse  Hristoase,  eu  mă  proştern  în  adoraţie,  în  ţărână, 
înaintea  Ta,  cu  cea  mai  adâncă  smerenie  omenească  a  în¬ 
văţăturii  Tale.  Numai  în  Tine  găsesc  duh  şî  viaţâ,  în  Tine 

'  lbid„  p:  280—281.  2  Ibid.,  p,  281. 

numai  aflu  mântuire  din  moartea  în  care  se  prăbuşeşte 
toată  ştiinţa  pământului,  ca  şi  toate  năzuinţele  inimii  mele, 
dacă  nu  sunt  după  voia  şi  în  duhul  Tău",1 

3.  Preoţie  şi  vocaţie. 

Reprezentantul  religiei,  chemat  s'o  poarte  ca  o  torţă 
veşnic  aprinsă  prin  întunerecul  vieţii  omeneşti,  este  preotul. 
El  este  începutul  şi  sfârşitul  oricărei  lucrări  de  redeştep¬ 
tare  şi  mântuire  a  omenirii  decăzute. 

„Preoţii,  zice  Pestalozzi,  sunt  propovăduitorii  paterni¬ 
tăţii  lui  Dumnezeu  şi  ai  fraternităţii  umane  şi  starea  lor 
este  punctul  central  de  unire,  prin  credinţa  în  Dumnezeu, 
între  condiţiile  naturale  ale  omenirii  şi  starea  ei  de  bine¬ 
cuvântare",  2 

„Credinţa  poporului  în  preotul  lui  Dumnezeu  este  li¬ 
niştea  vieţii  mele. 

Preotul  divinităţii  este  neprihănită  patrie  a  omenirii  i 

Puterea  ta,  prea  sfinţite,  este  lumina  lui  Dumnezeu ! 

Lumina  lui  Dumnezeu  este  iubire,  înţelepciune  şi  pa¬ 
ternitate",' 

Dar  ca  să-şi  poată  îndeplini  acest  rol,  preotul  trebue 
să  aibă  vocaţie. 

Preotul  fără  vocaţie  este  o  nenorocire  pentru  paro- 
hienii  săi,  iar  în  ceea  ce-1  priveşte  pe  el  personal,  este  un 
adevărat  vârtej  de  nemulţumiri  şi  frământări  sufleteşti.  Iată 
cum  ni  l  descrie  Pestalozzi: 

„El  trăieşte,  dacă  în  tinereţe  a  fost  silitor,  în  Biblia 
greacă  şi  ebraică,  iar  dacă  a  fost  leneş,  în  micile  scrieri 
şi  jurnale  din  anii  de  student.  Evanghelia,  pe  care  trebue 
s'o  propovăduiască,  e  pentru  el  o  carte,  pe  care  o  are  în 
sine  mai  puţin  decât  oricare  altul,  şi  nu  o  putere  a  lui 
Dumnezeu,  spre  mântuirea  tuturor  celor  ce  cred-  O  spune 
şi  el,  dar  fără  sare,  fără  putere  şi  fără  viaţă...  Datoriile 
sale  parohiale  îi  sunt  datorii  comerciale,  iar  venitele  nu  le 
priveşte  decât  ca  intrate  ale  comerţului  pe  care-1  exercită. 

1  Peetalozzi,  Fragment  zu  «iner  Neaurbeitung  von:  Wie  Gertrud  ihre  Kinder 
ehrt,  S.  W.  tom,  XVI,  Berlin  und  Leipzig  1935,  p,  184, 

-  Peetalozzi.  Abendstunde  eines  EinsiedSers,  op  cit,  p,  293. 

3  Ibid,  p.  280, 

Dar  oricât  i-ar  merge  de  bine,  se  simte  totuşi  întunecat, 
pentru  că  nu  e  ceea  ce  ar  trebui  să  fie,  nu  poate  ceea  ce 
ar  trebui  să  poată,  nu  face  ceea  ce  ar  trebui  să  facă  şi 
nu  poate  ceea  ce  ar  face  bucuros-  Suspină  pentru  mizeria 
vremii,  este  îngrijat  de  afaceri,  îşi  are  cărţile  aşezate  în 
ordine,  nu  neglijează  nici  o  predică,  nici  o  catehizaţie . . . 

E  un  om  al  cărţii  şi  nu  se  ridică  deasupra  desfigurării 
vremii,  care  a  făcut  din  el  ceea  ce  este.  Trebuia  să  fie 
tuturor  toate  în  sat  fi  e  îndepărtat  de  toate  inimile... 

Predică  ceasuri  întregi  oamenilor  simpli  despre  folosul 
şi  neasemănatul  succes  al  rugăciunii  în  luminarea  minţii, 
însă  învăţământul  său  pentru  copii  şi  şcolile  sale  sunt  astfel 
organizate,  ca  şi  când  ar  fi  fost  anume  destinate  să  împie¬ 
dice,  cu  orice  chip,  pentru  o  sută  şi  unul  de  ani,  intrarea 
luminării  minţii  în  sat.  El  a  învăţat  slujba  preoţiei  ca  un 
comerţ  şi  o  îndeplineşte  ca  atare",1 

„Asemenea  oameni  nici  nu  au  adesea  religie  în  inimă. 
Ţin  însă  predicile  ca  mijloc  necesar  de  înfrânare  pentru 
oamenii  săraci,  comuni,  care  ar  dori  bucuros  să  mănânce 
mult,  să  bea  mult  şi  să  lenevească  mult,  dar  nu  pot.  Ei 
înşişi  se  socotesc  pe  sine  privilegiaţi  în  a  mânca  bine,  a 
bea  bine  şi  a  lenevi  mult.  Toate  viciile  trândăviei  şi  ale 
sensualităţii  le  sunt  caracteristice".2 

Dar  dacă  un  astfel  de  preot  fără  vocaţie,  robit  inte¬ 
resului  personal  şi  pământului,  sau  pierdut  într'un  intelec¬ 
tualism  sec  şi  fără  duh  este  o  adevărată  calamitate  ce  se 
poate  abate  asupra  unei  parohii,  cu  urmări  nefaste  pentru 
multe  generaţii,  preotul  adevărat  al  lui  Hristos,  preotul  de 
vocaţie,  pentru  care  Biblia  şi  darul  preoţiei  sunt  într 'adevăr 
puteri  ale  lui  Dumnezeu  spre  mântuirea  celor  ce  cred, 
este  cea  mai  mare  binecuvântare  a  cerului, 

E  ceea  ce  vrea  să  arate  Pestalozzi  în  minunata  figură 
de  preot,  prezentată  în  opera  de  căpetenie  a  sa :  „Leonard 
şi  Gertruda",  Ioachim  Ernst  din  Bonnal,  pe  care  vom  căuta 
s'o  desprindem  şi  s'o  înfăţişăm  în  cuprinsul  acestei  lucrări. 

(Va  urma) 

1  Pestalozzi,  Fragment  zu  einer  Neuarbeitung  von  „Wie  Gertrud,,,"  op.  cit. 

p,  181—182. 

1  Ibid.,  p,  183. 

SUB  STREAŞINĂ  BISERICII 

Prelucrări ' 
de 

SABIN  SIBIANU 

2.  BISERICUŢA  NOASTRĂ 

Ingădue,  orăşene,  unui  preot-ţăran  să-ţi  vorbească  ceva 
despre  bisericuţa  lui  din  sat.  Nu !  Nu  despre  a  lui,  despre 
a  noastră.  Intr'adevăr,  asta-i  revelaţia  care  mi-a  făcut  atât 
de  dragă  biserica  satului:  nici  chiar  preotul  nu  poate  şi 
nu  trebue  să  zică  biserica  mea,  ci  a  noastră.  Şi  astfel  vor¬ 
besc  toţi  cei  ce  vieţuiesc  în  satele  noastre.  Toţi!  Inţelege-mă: 
asta-i  cu  totul  altceva  decât  atunci  când  păstoresc  o  pa¬ 
rohie  de  zecemii  de  suflete,  cu  o  biserică  măreaţă  pe  care 
cincimii  dintre  enoriaşii  mei  n’au  văzut-o  nici  măcar  odată 
pe  dinlăuntru ;  iar  pe  dinafară,  superficial,  din  întâmplare, 
în  treacăt. 

Adevăr  grăesc  vouă  (o  ştiu  prea  bine,  că  şi  eu  am 
fost  cândva  orăşan,  iar  astăzi  sunt  preot-ţăran,  pentru  care 
pricină  faceţi  bine  şi  iertaţi-mi  vorba  aspră  ca  glia  dar¬ 
nică):  voi  priviţi  catedrala  voastră  cu  alţi  ochi  decât  aceia 
cu  cari  bieţii  noştri  ţărani  îşi  învălue  bisericuţa  lor  sără¬ 
căcioasă,  (La  urma  urmelor,  păzit-a  Sfântul,  ea  nu-i  chiar 
aşa  de  sărăcăcioasă).  Voi  vă  admiraţi  bisericile,  noi  le  în¬ 
drăgim  pe-ale  noastre,  suntem  aproape  geloşi  de  ele,  ne 
pironim  mereu  privirea  asupra  lor,  învăluindu-le  cu  dra¬ 
goste,  desmierdându-le  parc'ar  fi  vii.  Nici  unul,  dar  absolut 
nici  unul  din  amănuntele  acestor  sfinţite  locaşuri  de  închi¬ 
năciune  nu  scapă  privirii  noastre.  Tot  ceea  ce  constitue 
zestrea  lor,  pe  dinlăuntru  şi  pe  dinafară,  s'a  făcut  din 
agonisita  noastră,  A  noastră  a  tuturor  —  şi  nu  numai  din 
prisosul  vreunui  unchiu  sau  a  vreunei  mătuşi  întorşi  din 

1  După  Karl  Pfleger:  Im  Schatten  des  Kirehtuirms,  Stiile  Erlebuîsse.  3  Auf- 
lage,  Paderboru,  Verlag  Ferdinand  Schoningh  19  ’6, 

America  —  să  zicem  —  cari  n’au  fost  binecuvântaţi  de 
Dumnezeu  cu  casă  grea  de  copii,  şi  cari  abia-şi  mai  pot 
ţinea  socoteala  depunerilor  împrăştiate  pe  la  bănci. 

Iată,  bunăoară,  iconostasul.  Tot  satul  s'a  ortăcit  la 
împodobirea  lui.  Câţiva  creştini  au  plătit  tâmplarul  care 
a  furnizat  lemnul,  l-a  sculptat  şi  montat  în  locul  prescris. 
Alţii  au  luat  asupra  lor  cheltuielile  împreunate  cu  zugră¬ 
virea  uşilor  împărăteşti.  Sfinţii  îngeri  de  pe  uşile  laterale 
sunt  dania  gospodarului  din  capul  satului.  Icoanele  mai 
mititele  de  pe  cele  două  rânduri  de  deasupra  uşilor  îm¬ 
părăteşti  au  fiecare  câte  un  ctitor,  iar  cele  dintre  uşi  au 
fost  săvârşite  cu  toată  cheltuiala  boierului  nostru.  Preo¬ 
teasa  şi  notărăşiţa  au  cusut  draperiile  dela  uşi,  iar  dăs¬ 
căliţa  şi  femeile  din  Reuniunea  „Sfânta  Maria“  au  ţesut 
scoarţele  aşternute  în  faţa  iconostasului  şi  mândreţea  de 
covor  care  coboară  dela  piciorul  sfântului  prestol,  prin 
uşile  împărăteşti,  până'n  mijlocul  naosului,  Scurt:  tot  po¬ 
melnicul  parohiei  mele  e  scris  în  aceste  danii  făcute  cu 
inimă  bună,  adică  aşa  cum  lui  Dumnezeu  îi  place  (vezi  II 
Corinteni  9,  7), 

Deoparte  şi  de  alta  a  iconostasului,  cu  prăjinile  bine 
fixate  în  stativele  lor,  flutură  praporii  bisericuţei  —  între 
ei,  acela  al  „Oastei  Domnului"  —  pe  cari  în  zile  anumite 
de  praznic  îi  scoatem  afară  cu  cântări  de  laudă  şi-i  purtăm 
în  procesiune  pe  uliţe,  până  afară  la  hotar.  Să  mă  credeţi : 
voi,  orăşenii,  nici  când  n’aţi  contemplat  cu  atâta  ardoare 
drapelele  voastre  confecţionate  din  materiale  costisitoare. 
Noi?  Noi  sorbim  din  ochi  praporii  bisericuţei,  măcar  că 
nu-s  împovăraţi  de  aurării  şi  pietre  scumpe. 

Şi  apoi  (vă  rog  să  aveţi  răbdare  şi  de  data  aceasta, 
căci  va  fi  ultima  oară  când  vă  indispun  cu  asemenea  com¬ 
paraţii),  voi,  orăşenii,  nici  când  nu  ascultaţi  dangătele  clo¬ 
potelor  cu  răsuflarea  tăiată,  cum  le  ascultăm  noi  —  mai 
ales  atunci  (şi  asta  se'ntâmplă  des!)  când  clopotarul  este 
un  om  pe  cât  de  destoinic  în  slujba  lui,  pe-atât  de  evlavios. 
Cu  câtă  negrăită  bucurie,  cu  câtă  înfiorată  plăcere  le-am 
auzit  sunând  întâia  oară,  când  meşterul  trimis  de  turnă¬ 
toria  de  clopote  dela  oraş  ni  le  aşezase  în  turnul  biseri¬ 
cuţei.  Mi-aduc  aminte,  parc’ar  fi  fost  ieri:  Sufletele  noastre 

5*. 

s’au  topit  în  sunetele  lor  melodioase  şi  grave,  s'au  făcut 
una  cu  ele  cânt  de  preamărire  şi  de  bucurie.  Şi  aşa  va 
fi  totdeauna,  dela  leagăn  până  la  mormânt:  vor  cânta  mereu 
împreunându-ne  simţirile  într’un  cuget  şi  o  voinţă,  deschi¬ 
zând  fiecăruia  din  noi  inima  spre  chemările  Cerului  şi 
mâna  spre  grabnică  ajutorare  a  celui  ce  are  trebuinţă  de 
reazim  în  nevoi.  Dangătul  lor  prelung  ne  va  aduce  aminte 
mereu  că  în  viaţa  aceasta  trecătoare  avem  ceva  cu  mult 
mai  scump  decât  casa  părintească,  decât  curtea  plină  de 
semnele  belşugului  unei  bune  gospodăriri  a  avutului  nostru, 
decât  glia  care  ne  umple  hambarele  cu  grăunţele  darni¬ 
celor  ei  rodiri,  ceva  ce  ne  face  pe  noi,  oamenii,  să  fim 
din  ce  în  ce  mai  buni  întreolaltă,  îngăduindu-ne  ca  fraţii: 
credinţa  în  dumnezeirea  Domnului  şi  Mântuitorului  nostru 
Iisus  Hristos,  Clopotele  bisericuţei  din  sat  nu  vor  tăcea 
nicicând  neajunsa  sfinţenie  şi  împărăteasca  măreţie  a  acestei 
credinţe,  care  ne  face  părtaşi  de  viaţa  fără  de  sfârşit  a 
Nemuritorului  împărat. 

Tot  respectul,  cinstiţi  orăşeni,  pentru  bisericile  voastre 
somptuoase,  pentru  catedralele,  basilicele  şi  domurile  voa¬ 
stre  gigantice,  clădite  după  cele  mai  rafinate  prescripţii 
ale  artei  arhitecturale,  în  cele  mai  variate  stiluri.  Ele  îmi 
plac  tot  atâta  cât  şi  vouă ;  dar  totuşi :  ceea  ce  spun  eu 
despre  bisericuţa  noastră  din  sat,  şi  peste  tot  despre  bise¬ 
ricile  dela  ţară,  e  adevărat.  Voi  nu  cunoaşteţi  acest  adevăr, 
pentru  că  nu  l-aţi  trăit  ca  unul  care  vieţuieşte  de  ani  de 
zile  sub  streaşină  bisericii  săteşti.  Iar  adevărul  acesta  sună 
aşa :  biserica  este,  la  dreptul  vorbind,  sufletul  satului,  inima 
lui,  plămânul  Iui. 

O  văd  din  tinda  casei  parohiale.  E  zi  de  Sâmbătă,  pe 
la  vecernie.  Bisericuţa  zace  trudită  şi  trainică,  expresie  a 
veciniciei,  pe  culmea  din  mijlocul  satului.  Pe  cărările  cari 
străbat  cimitirul  ce-o  înconjoară,  câteva  perechi  de  suflete 
cucernice  se  urnesc  spre  lăcaşul  de  rugăciune  obştească. 
Mă  aşteaptă  să  le  fac  slujba  rituală  şi  eu  nu  mă  las  aşteptat. 
In  portiţa  „progadiei“  mă  întâmpină  zvonul  lin  ca  o  ru¬ 
găciune  al  frunzelor  de  plop  ce  tremură'n  adierea  asfin- 
ţitului.  Parcă  străjuesc  odihna  atâtor  generaţii  coborîte  cu 
trupul  sub  glia  acoperită  de  ierburi  groase  şi  tufe  de  flori. 

Cu  adevărat»  loc  sfinţit  este  acesta.  Unele  după  altele,  şi¬ 
raguri  întregi  de  oameni  şi-au  hrănit  aici  cele  mai  curate 
simţăminte  ale  lor,  îmbunaţi  şi  împăcaţi  cu  sufletul,  co¬ 
borau  de-aici  toată  liniştea  unui  suflet  legat  pentru  dea- 
pururi  de  Cer  în  casele  lor,  în  curţile  lor,  pe  ogoarele  lor. 
Biserica  aceasta  măruntă  de  statură  ascunde  toată  taina 
binecuvântărilor  cari  se  revarsă  îmbelşugat  asupra  oame¬ 
nilor,  asupra  caselor  şi  asupra  ţarinilor  fertile  cari  încing 
satul  cu  o  centură  de  avuţie  largă  cât  zarea.  Ea  împrăştie 
strigoii  credinţelor  deşarte,  ea  curmă  lucrările  cele  meşte¬ 
şugite  ale  diavolului  şi  tot  ea  este  aceea  care  stârpeşte  orice 
urmă  de  egoism  hrăpăreţ  din  inimile  plugarilor.  Bisericuţa 
din  sat  este  toată  filosofia  şi  toată  civilizaţia  noastră, 

Fericită-i  ţara  care-o  are  încă! 


MIŞCAREA  LITERARĂ 

Tudor  Vianu :  FILOSOFIA  CULTURII.  Bucureşti,  Editura  Pu- 
blicom  1944, 

Dl  Prof.  Tudor  Vianu,  teoreticianul  nostru  consacrat  al  Esteticei, 
competent  însă  în  diferite  ramuri  ale  filosofiei  —  şi  critic  literar 
ponderat  şi  luminos  —  ne-a  dat  de  curând  şi  un  tratat  de  „filosofia 
culturii",  „cea  mai  tânără  ramură  a  sistemului  filosofic". 

Noua  disciplină  filosofică,  având  un  caracter  sintetic  de  genera¬ 
lizare  asupra  diferitelor  specii  ale  culturii,  a  apărut,  fireşte,  mai  târziu. 
Ea  s’a  desvoltat  în  secolul  trecut  şi  a  devenit  o  preocupare  tot  mai 
ispititoare  a  gânditorilor  veacului  nostru.  Oswald  Spengler,  N.  Ber- 
diaeff,  H.  Massis,  H.  Keyserling,  G.  Simmel,  etc.  sunt  nume  des  pro¬ 
nunţate  şi  discutate  de  contimporanii  noştri,  deoarece  cercul  celor  ce 
se  interesează  de  problemele  culturii  devine  mereu  mai  mare. 

Cuprinsul  cărţii  de  faţă  a  constituit  obiectul  unui  curs  de  filo¬ 
sofia  culturii,  ţinut  de  dl  Vianu  la  Facultatea  de  Filosofie  şi  Litere 
din  Bucureşti,  între  anii  1929 — 1935.  E  primul  curs  de  filosofia  cul¬ 
turii  {inut  la  o  universitate  românească  şi  foarte  rar  apăruse  un  astfel 
de  curs  şi  la  universităţile  străine.  La  noi,  după  ce  la  Bucureşti  se 
făcuse  de  dl  T.  Vianu  pe  lângă  obligaţiile  proprii  de  Estetică,  s'a  în¬ 
fiinţat  o  catedră  de  filosofia  culturii  la  Universitatea  din  Cluj-Sibiu. 

La  cererea  foştilor  săi  auditori,  de  a-şi  tipări  cursul,  dl  T,  V, 
a  făcut-o  anul  trecut.  Corespundea  unei  reale  nevoi  de  orientare  în 
problemele  culturii  a  publicului  nostru  şi  de  aceea  autorul  merită  re¬ 
cunoştinţă. 

Ce  este  filosofia  culturii?  „Filosofia  culturii",  spune  dl  V.,  ge¬ 
neralizează  asupra  materialului  pe  care  îl  procură  ştiinţele  speciale 
ale  culturii,  în  acelaşi  fel  în  care  filosofia  naturii  generalizează  asupra 
rezultatelor  pe  care  i  le  oferă  ştiinţele  particulare  ale  naturii"  (p.  19). 
Ea  teoretizează  asupra  valorilor,  condiţiilor,  sensurilor  şi  idealurilor 
culturii. 

După  ce  defineşte  filosofia  culturii,  deosebind- o  de  filosofia 
istoriei,  şi  după  alte  prealabile  precizări,  se  ocupă  de  teoria  valorilor, 
ceea  ce  constitue  obiectul  primei  secţiuni  a  cărţii  —  teoria  formală  a 
culturii. 

Stabileşte  valorile  culturale  în  număr  de  şases  valoarea  eco¬ 
nomică,  teoretică,  etică,  politică,  estetică  şi  religioasă.  Fiecare  dii 
ele  are  o  finalitate  intrinsecă,  fiind  astfel  ireductibilă  la  o  alta.  Nu 


REVISTA  TEOLOGICA 


335 


se  poate  stabili  un  raport  de  subordonare  a  uneia  faţă  de  alta,  con¬ 
siderată  ca  o  categorie  mai  largă,  ca  specia  faţă  de  gen,  de  pildă. 
„Se  poate  spune  că  valorile  n’au  alt  genus  proximus  decât  totalitatea 
lor”  (p.  34). 

Nu  totdeauna  însă  a  fost  aşa.  In  unele  epoci  de  cultură,  o  anu¬ 
mită  valoare  a  fost  ridicată  la  rangul  de  supraordonată  faţă  de  cele¬ 
lalte  valori.  Astfel,  în  antichitate,  valoarea  teoretică  avea  supremaţia 
faţă  de  celelalte.  Socrate,  de  pildă,  credea  că  omul  este  bun  în  măsura 
in  care  cunoaşte  binele.  Numai  un  ignorant  săvârşeşte  răul.  Evul-Mediu 
a  subordonat  toate  valorile  celei  religioase.  Vremea  noastră  am  putea 
spune  că  preţueşte,  în  chip  deosebit,  valoarea  estetică. 

Epoca  modernă,  datorită  mai  ales  lui  Immanuel  Kant,  a  făcut  dife¬ 
renţierea  valorilor,  stabilind  autonomia  şi  ireductibilitatea  lor.  S  a  spus 
că  prin  aceasta  s'a  ajuns  la  despuierea  culturii  de  un  miez  semni¬ 
ficativ  şi  unic.  Omul  s’a  retranşat  în  sfera  unei  valori  predilecte,  ig¬ 
norând  pe  celelalte.  Individualismul  modern  a  dus  astfel  Ia  o  desor- 
ganizare  a  societăţii-  Dl  T.  Vianu  aminteşte  de  acest  rău  al  culturii 
moderne,  dar  dincolo  de  el,  crede  în  utilitatea  diferenţierii  valorilor. 
Dece  ?  Pentrucă  „această  diferenţiere  a  valorilor,  care  permite  creşterea 
multiplicarea  şi  diferenţierea  mijloacelor  noastre  intelectuale,  morale, 
estetice,  poate  are  ţinta  de  a  împinge  mai  departe  stăpânirea  omului 
asupra  naturii  şi  creşterea  necontenită  a  spiritului  său"  (p.  47), 

Desigur,  o  diferenţiere  a  valorilor  a  fost,  până  la  urmă,  cel  puţin 
firească  şi  deci  inevitabilă,  dar  o  complectă  autonomie  ce  duce  uneori 
nu  numai  la  preponderenţa  dar  chiar  la  exclusivitatea  uneia,  pro¬ 
duce  fărâmiţarea  unităţii  culturii.  E  adevărat,  cum  spune  dl  Vianu, 
că  diferenţierea  valorilor  face  posibilă  perfecţionarea  mijloacelor  de 
realizare  a  lor  şi  deci  de  creştere  a  spiritului  omenesc,  dar  această 
creştere  nu  totdeauna  ia  calea  armonică  a  tuturor  valorilor,  ci  adesea 
numai  direcţia  uneia.  Astfel,  dacă  epoca  modernă  a  mers  spre  o  im¬ 
presionantă  stăpânire  asupra  naturii,  afirmându-se  mereu  valoarea  teo¬ 
retică  şi  cea  economică,  ea  a  pus  în  umbră  valoarea  morală  şi  cea 
religioasă. 

Cu  toate  acestea  dl  T.  V,,  recunoscând  că  fazele  istorice  sunt  ire¬ 
versibile  şi  că  odată  făcută  diferenţierea  valorilor  nu  se  mai  poate  re¬ 
veni  asupra  ei,  nu  se  arată  prea  îngrijorat  de  diminuarea  sentimen¬ 
tului  de  totalitate  în  faţa  vieţii,  la  omul  modern.  Dsa  crede  în  posi¬ 
bilitatea  ca  din  însuşi  punctul  de  vedere  al  unei  valori  diferenţiate 
omul  să  cucerească  perspectiva  totalităţii  (p.  49). 

Dacă  ar  fi  să  deplângem  autonomizarea  valorilor,  gândindu-ne  la  o 
epocă  de  desvoltare  armonică,  unitară  a  lor,  apoi  această  epocă  nici  n’a 
existat  vreodată,  zice  dsa.  Orice  epocă  istorică  a  fost  călăuzită,  pre¬ 
ponderent,  de  o  anumită  valoare,  ceea  ce  a  dus  ta  „unitatea  de  stil" 
şi  deci  la  caracterizarea  ei  faţă  de  alte  epoci.  Orice  epocă  însă,  a 
activat  în  domeniul  tuturor  valorilor  —  chiar  dacă  nu  egal  în  toate. 

Mai  presus  dc  orice  insă,  dl  Vianu  crede  în  posibilitatea  rezo¬ 
nantei  unei  valori  asupra  celorlalte.  „Nici  una  din  valori,  adâncită, 
nu  e  lipsită  deci  de  facultatea  de  a  ne  îmbogăţi  cu  o  seamă  de  daruri 
capabile  a  fi  folosite  şi  în  alte  împrejurări  decât  in  acele  proprii 
valorii  originare"  (p.  58).  Recunoaştem  câ  la  personalităţile  puternice, 
cel  puţin,  acest  lucru  este  posibil. 

Cu  aceasta,  autorul  trece  la  analiza  mai  îndeaproape  a  conflic¬ 
telor  dintre  valori  şi  a  posibilităţii  de  armonizare  a  lor. 

In  ce  priveşte  valoarea  economică,  uşor  e  divizată  de  norma  ma¬ 
ximului  de  randament  prin  minimum  de  efort,  ceea  ce  a  provocat  critica 
antichităţii  că  intră  în  conflict  cu  valoarea  teoretică,  estetică  şi  mo¬ 
rală  ;  ea  nu  e  totuşi  incompatibilă  cu  acestea,  crede  dl  Vianu,  Dim¬ 
potrivă,  dsa  afirmă  că  omul  economic,  burghezul  ca  tip  reprezentativ, 
trebue  să  fie  disciplinat,  ordonat,  sobru,  căci  fără  aceste  virtuţi  nu 
e  posibilă  producerea  de  bunuri  materiale.  Aminteşte  principiile  pe 
care  trebue  să  le  respecte  omul  economic,  stabilite  de  B,  Franklin  i 
temperanţa,  tăcerea,  ordinea,  decizia,  moderaţia,  zelul,  loialitatea,  etc. 
Omul  economic  nu  e  lipsit  apoi  nici  de  reflectarea  filosofică,  nici  de  ati¬ 
tudinea  religioasă. 

Se  poate,  desigur,  ca  Franklin,  Ford,  Mociorniţa,  să  fie  capabili 
de  trăirea  altor  valori,  dar  nouă  ni  se  pare  că  tocmai  valoarea  eco¬ 
nomică  stă  mai  puţin  în  legătură  cu  celelalte.  Economismul  industrial 
şi  confortul  modern  au  redus  mult  din  trăirea  valorilor  culturale. 
Omul  economic  rămâne  adesea  ahtiat  de  producerea  şi  posesia  va¬ 
lorii  sale. 

Ştiinţa,  ca  expresie  a  valorii  teoretice,  în  sensul  ei  mecanicist 
— •  fără  deci  a  recunoaşîe,  în  interpretarea  realităţii,  ideia  de  finalitate  — 
nu  prea  era  favorabilă  moralei.  In  ultima  vreme  însă,  finalitatea  a 
pătruns  şi  în  ştiinţă,  biologic  mai  ales,  ceea  ce  a  făcut  posibilă  o  apro¬ 
piere  de  morală.  Obiectivitatea  spiritului  ştiinţific  influinţează  în  mod 
firesc  ideea  de  morală. 

Ştiinţa,  deşi  contează  numai  cu  legi  naturale  ţi  respinge  ideia 
de  supranatural,  se  poate  pune  de  acord  şi  cu  religia.  Religia  nu  e 
doar  o  formă  inferioară  de  explicare  a  lumii,  ci  ea  corespunde  mai 
ales  unei  nevoi  de  adorare,  al  cărei  resort  profund  este  credinţa. 
Aici  autorui  foloseşte  nimerit  acest  citat  din  Pascal ;  ,, Nimic  nu  stă 
într'un  acord  mai  bun  cu  raţiunea  decât  negarea  raţiunii  In  lucrurile 
credinţei,  nimic  nu  stă  însă  mai  mult  în  contradicţie  cu  raţiunea  decât 
negarea  ei  în  lucrurile  care  nu  sunt  un  obiect  al  credinţei". 

Consecvenţa  şi  veracitatea  ştiinţifică  conduc  la  sanctuarul  re¬ 
ligiei.  Exislă,  în  fine,  întrebări  la  care  nu  ştiinţa  ci  religia  poate  răs¬ 
punde,  Aşa  dar  ideea  de  conlucrare  şi  completare  reciprocă  poate 
aduce  armonie  între  ştiinţă  şi  religie.  Ceea  ce  însă  trebue  combătut  în 
lumina  analizelor  de  până  acum,  spune  dl  T.  V.,  este  aroganţa  ştiin¬ 
ţifică  şi  dogmatismul  ei  limitat  şi  miop,  nişte  feluri  de  a  fi  pe  care 
adevăraţii  savanţi  nu  le  practică  niciodată"  (p.  93). 

Arta  nu  e  neapărat  în  coliziune  cu  morala,  E  drept  că  unii 
gânditori  vechi,  ca  Platon  şi  Aristotel,  ca  şi  unii  teologi  creştini,  din 
cauză  că  arta  deschide  sufletul  din  lumea  simţurilor,  au  considerat-o 
dăunătoare  moralei,  dar  ea,  fără  a  predica  intenţionat  morala,  cre- 
iază  o  stare  de  înaltă  spiritualitate,  care  predispune  spre  viaţă  morala. 

Politica  şi  morala,  la  fel,  se  pot  concilia.  Norma  interioară  a  va¬ 
lorii  politice  este  puterea,  pe  când  a  moralei  este  iubirea.  Valoarea 
politică  este  extrinsecă,  e  un  mijloc  pentru  realizarea  scopurilor  mo¬ 
rale  ale  omenirii,  —  valoarea  morală  este  intrinsecă.  Nu  trebuesc  con¬ 
fundate.  Machiavelli  a  ridicat  valoarea  politică  la  rangul  de  scop  în 
sine,  subordonându-1  chiar  valoarea  morală.  Un  mare  om  de  stat  e 
capabil  de  o  viaţă  morală  distinsă  şi  cu  atât  mai  mult  de  a  inţelege 
valoarea  teoretică  sau  estetică. 

Iată  cum  izbuteşte  dl  T.  Vianu  să  pună  în  armonie  valorile  cul¬ 
turii.  Recunoaşte  că  una  din  cauzele  crizei  culturii  moderne  este 
exclusivitatea  unor  valori,  dar  nu  consideră  imposibil  un  acord  al  lor. 
Dacă  nu  ne  gândim  la  o  unificare  pe  cale  logică,  o  putem  obţine 
prîntr'o  trăire  adâncă,  intensă,  a  uneia  dintre  ele,  care  să  aibă  astfel 
rezonanţă  asupra  celorlalte.  Intr'adevăr,  această  solidarizare  a  valorilor 
în  unitatea  structurii  sufleteşti,  o  vedem  realizată  ia  personalităţi,  la 
, .oameni  mari". 

Admirăm  la  dl  Vianu  obiectivitatea  şi  râvna  de  a  pune  în  ar¬ 
monie  ceea  ce  adesea  oameni  cu  pretenţii  de  cultură  ţin  în  stare  de 
conflict. 

Cu  aceasta  se  termină  secţiunea  I-a,  „teoria  formală  a  culturii", 
urmând  a  II-a,  întitulată  „teoria  materială  a  culturii".  Aici  autorul 
expune  condiţiile  creaţiei  culturale.  Un  factor  al  culturii  este  mediul, 
dar  susţinerile  lui  Montesquieu  şi  Taine  sunt  exagerate.  Mediul  este 
o  condiţie  a  culturii  numai  in  funcţie  de  valoarea  omului. 

Autorul  vorbeşte  apoi  de  condiţia  economică,  ce  nu  trebue  ne¬ 
socotită,  dar  nici  să  i  se  acorde  un  rol  prea  important. 

In  ce  priveşte  tasa,  e  prea  mult  ceea  ce  afirmă  Gobineau  şi 
Chamberlain,  dar  dacă  rasa  reprezintă  totodată  şi  un  anumit  mediu, 
atunci  în  legătură  cu  acesta  —  şi  nu  indiferent  de  el  —  ea  este  una 
dintre  condiţiile  materiale  ale  culturii. 

Trecând  la  „condiţiile  spirituale",  prezintă  ca  factor  important 
tradiţia  —  „influînţa  muncii  culturale  anterioare  asupra  celei  prezente", 
întrucât  e  o  experienţă  verificată  îndelung,  ea  poate  să  îndrumeze 
creaţia  culturală  cu  mai  multă  precizie  şt  siguranţă  decât  inteligenţa 
individuală.  „Tradiţia  este  însă  o  forţă  necesară  şt  binefăcătoare, 
atunci  când  se  echilibrează  cu  libertatea  şi  inovaţia",  zice  autorul, 

Influinţa  tradiţiei  asupra  vieţii  culturale  stă  in  legătură  cu  mă¬ 
rimea  sau  „cantitatea  grupului  social".  „Cu  cât  grupul  social  este 
mai  întins,  cu  atât  influinţa  tradiţiei  este  mai  slabă"  şi  invers  (p.  157). 

Urmează  o  altă  secţiune  a  sistemului:  mijloacele  culturi.  Un 
mijloc  de  producere  a  culturii  este  tehnica  în  sens  larg.  Tehnica, 

în  sensul  maşlnismului,  a  dus  la  unele  inconveniente  pentru  cultură. 
A  mijlocit  o  specializare  profesională  îngustă,  fără  orizont,  care,  fi¬ 
reşte,  nu  poate  acoperi  întregul  cuprins  al  vieţii-  Industrialismul  mo¬ 
dern  cu  caracterul  său  cantitativ-materialist,  cu  ritmul  său  preci¬ 
pitat,  a  sufocat  anumite  valori  şi  însăşi  personalitatea  umană. 

In  familie  se  pun  bazele  culturii.  Părinţii  trebue  să  aibă  grije 
de  a  ascunde  laturile  negative  ale  vieţii  —  nesocotirea  şi  înfrângerea 
valorilor.  Acestea  trebue  să  apară  totdeauna  luminoase  şi  biruitoare. 

Cultura  e  continuată  de  şcoală.  Ea  s'a  desvoltat  după  afirmarea 
ideii  de  valoare  şi  egalitate  a  omului  şi,  prin  urmare,  e  o  instituţie 
democratică.  Şcoala  să  nu  depărteze  de  viaţă.  „Idealul  unei  desvoltări 
normale  ar  fi  prin  şcoală  înapoi  către  viaţă.  0  cultură  cu  adevărat 
asimilată  ar  fi  aceea  care  a  dărâmat  schelăria  pe  care  şcoala  a  în¬ 
văţat-o,  după  ce  s’a  folosit  de  ea"  (p  197). 

Cultura  populară,  cu  fondul  ei  de  tradiţii  şi  deci  de  experienţe 
ale  neamului,  opreşte  subconştientul  creator  al  omului. 

După  ce  autorul  a  desbătut  problema  valorilor,  a  arătat  con¬ 
diţiile  şi  mijloacele  creaţiei  culturale,  a  fost  necesar  să  se  ocupe  de 
problema  scopurilor  către  care  se  îndreaptă  procesul  cultural.  Se 
deschide  astfel  a  IlI-a  secţiune  a  cărţii ;  idealul  cultural. 

Ce  se  urmăreşte  prin  cultură :  desvoltarea  raţiunii,  adică  ceea  ce 
după  concepţia  raţională  constituc  fondul  excelent  al  spiritului  ome¬ 
nesc  ?  Tinde  cultura  la  desvoltarea  unor  valori  specifice  unei  naţiuni, 
cum  afirmă  concepţia  istorică,  sau  la  desăvârşirea  integrală  a  propriei 
tale  persoane,  cum  susţine  concepţia  umanistă,  activistă  ?  Care  dintre 
aceste  trei  idealuri :  raţionalist,  istoric,  umanist,  trebue  ales  ? 

Concepţia  raţionalis'ă  e  unilaterală,  întrucât  îşi  propune  desvol¬ 
tarea  numai  a  raţiunii,  neglijând  alte  laturi  ale  sufletului.  Istoricul, 
preconizând  desvoltarea  unui  ciclu  închis  de  trăsătm  i  caracteristice, 
produce  o  ruptură  cu  cultura  universală,  în  timp  ce  dincolo  de  dife¬ 
renţele  specifice  culturilor  popoarelor,  există  note  esenţiale  culturii 
în  genere.  Istorismul  atrage  asupra  culturii  legate  de  un  anumit  climat 
puţin  fatalism  şi  chiar  pesimism.  Intre  diferitele  stiluri  culturale  —  după 
expresia  lui  Nietzsche  —  n’ar  exista  posibilitate  de  comunicare  şi 
înţelegere,  cum  susţine  Oswald  Spengler.  Dar  însuşi  Hegel,  care  a  con¬ 
tribuit  într’o  largă  măsură  la  promovarea  concepţiei  istorice  a  culturii 
şi  a  creiat  noţiunea  der  Voiksgeist,  a  găsit  ieşirea  spre  o  realitate 
spirituală  mai  largă,  logosul  universal  al  istoriei,  ceea  ce  el  numeşte 
der  Weltgeist.  Aceasta  il  şi  face  să  scrie  o  filosofie  a  istoriei  uni¬ 
versale. 

Dl  Tudor  Vianu  preconizează  o  concepţie  activistă  a  culturii, 
după  care  cultura  e  „un  produs  al  libertăţii  omeneşti,  orientată  către 
nişte  scopuri  rezultate  din  spontaneitatea  firii  umane"  (p.  248).  Ex¬ 
presia  ei  simbolică  o  dă  mitul  prometeic. 

Epoca  noastră  e  lipsită,  cum  se  spune,  de  un  subconştient  cre¬ 
ator?  Nu,  spune  dl  T.  V„  ea  are  la  temelie  un  mit  generos  şi  fe- 

cund,  mitul  prometeic.  Acesta  a  fost  totdeauna  mitul  culturii  omeneşti. 
A  variat,  în  diferite  timpuri,  numai  interpretarea  lui. 

In  prelucrarea  modernă  —  Goethe  e  reprezentativ  —  Prometeu 
e  absolut  de  vină  şi  cosiderat  ca  prieten  nedesminţit  al  oamenilor. 
La  moderni,  mitul  prometeic  a  devenit  un  simbol  al  cultului  creaţiei. 
Afirmarea  liberă  a  energiei  creatoare,  învingând  toate  obstacolele  şl 
îndurând  suferinţă,  caracterizează  spiritul  prometeic  al  epocei  moderne, 
crede  dl  T.  V.  Spre  deosebire  de  antichitate,  care  vedea  o  ordine 
imutabiiă  a  lucrurilor,  lumea  modernă  contează  cu  devenirea  perpetuă 
spre  o  schimbare  şi  perfecţionare  a  tuturor.  E  o  concepţie  activistă 
a  culturii. 

Tip  reprezentativ  al  spiritului  prometeic  in  cultura  modernă 
este  în  poezie  Goethe  cu  Faust  al  său,  iar  în  filosofie  este  Kant  cu  a 
sa  „răsturnare  copernicană11,  după  care  temeiul  adevărului  stă  în  ra¬ 
ţiunea  umană. 

Autorul  termină  valorosul  său  studiu  cu  recomandarea,  pentru 
cultura  românească,  a  unei  concepţii  activiste,  care  ar  putea  duce 
la  o  desvoltare  armonică  a  puterilor  neamului. 

„Filosofia  culturii"  e  o  carte  care  ar  face  cinste  oricărei  litera¬ 
turi  filosofice  şi  care  trebue  să  stea  pe  masa  de  lucru  a  oricui  simte 
nevoia  plăcerilor  înalte  ale  spiritului.  GH.  IFÎIMJE 

■A 

Emilian  Vasilescu:  RAPORTUL  DINTRE  RELIGIE  $1  FILO¬ 
SOFI  E,  Bucureşti  1943. 

Problema  raportului  dintre  filosofie  şi  religie  este  „cea  mai  de¬ 
licată,  cea  mai  răscolitoare  de  pasiuni  şi  cea  mai  desbătută"  (M. 
Florian),  Caracterul  delicat,  răscolitor  de  pasiuni  şi  ardent  al  acestei 
probleme  rezidă  în  natura  fiinţei  omeneşti,  dornică  să  ancoreze  ia 
ţărmul  izbăvitor  ai  transcendenţei  şi  să  culeagă  mărgăritarele  preţioase 
ale  valorilor  absolute.  Setea  de  absolut,  precum  şi  necesitatea  unei 
explicări  mulţumitoare  a  lumii  şi  a  vieţii,  fiind  inerentă  spiritului 
uman,  acesta  încearcă  să  străbată  dincolo  de  cotidian  cu  ajutorul 
credinţei  şi  raţiunii.  In  această  explorare  religia  întrebuinţează,  cu 
precădere,  credinţa  ;  filosofia  întrebuinţează  cu  precădere,  dacă  nu  cu 
exclusivitate,  raţiunea.  Din  lipsa  de  respect  a  obiectului  şi  metodei 
uneia  faţă  de  cealaltă  s'au  ivit  antagonisme  între  ele,  In  realitate,  însă, 
amândouă  au  ca  ţintă  supremă  cucerirea  înălţimilor  metafizice  şi 
desprinderea  sensului  pe  care-1  are  existenţa  în  ansamblul  ei.  Lucrul 
acesta  îl  demonstrează  Păr.  Em.  Vasilescu  în  studiul  condensat  pe  care 
il  înfăţişăm  aci. 

Autorul  face  o  scurtă  prezentare  istorlc-critică  a  problemei, 
sfârşind  cu  câteva  consideraţii  asupra  raportului  dintre  teologia  or¬ 
todoxă  şi  filosofie. 

In  antichitate,  la  Greci,  filosofia  s'a  desvoltat  fără  împotriviri 
din  partea  religiei.  Tot  ce  se  putea  extrage  din  mitologia  populară, 
îndeosebi  elementele  raţionale,  era  integrat  în  sistemele  marilor  filosofi. 

F.poea  patristica  şi  medievală,  la  aparenţa,  a  fost  dezastruoasă 
pentru  destinul  filosofici.  Hlosofia,  xn  această  epocă,  a  irebuit  să-şi 
întrerupă  activitatea  din  cauza  opoziţiei  categorice  pe  care  i-o  făcea 
creştinismul  —  susţin  detractorii  valorilor  revelate,  Susţinerea  aceasta 
nu  este  decât  parţial  întemeiată,  fiindcă  decadenţa  filosofici  păgâne 
se  datoreşte  unor  cauze  independente  de  creştinism  (d.  e,  sub  înrâu¬ 
rirea  spiritului  roman,  preocupările  fi'osofiei  sunt  îndreptate  spre 
probleme  de  morală  individuală).  Numărul  sf.  Părinţi  potrivnici  filo¬ 
sofici  este  infim ;  majoritatea  dintre  ei  au  întrebuinţat  terminologia 
filosofică  pentru  a  face  accesibile  adevărurile  revelate  inteleciuali- 
tăţii  de  atunci.  Unii  dintre  sf.  Părinţi  descoperind  în  filosofia  greacă 
adevăruri  înalte,  cari  concordau  cu  doctrina  creştină,  afirmau  că 
acestea  sunt  probe  peremptorii  ale  existenţei  unei  revelaţii  naturale 
în  gândirea  precreştină.  Dintre  sf.  Părinţi  cari  au  accentuat  necesi¬ 
tatea  unei  conlucrări  armonioase  a  religiei  cu  filosofia,  pomenim  pe: 
Clement  Alexandrinul,  Vasile  cel  Mare,  Grigorie  de  Nazianz,  Grigorie 
de  Nissa,  Ioan  Damaschinul,  iar  dintre  apuseni  pe  fer,  Augustin. 

In  epoca  modernă  şi  contemporană  întâlnim  curente  filosofice 
categoric  ostile  religiei  şi  curente  filosofice  favorabile  religiei.  !n  ta¬ 
băra  filosofilor  ostili  religiei  întâlnim  pe  :  Feuerbach,  Strauss,  Bruno 
Bauer,  Max  Stirner,  Nietsche,  Haeckel,  etc..„  Titanul  filosofiei  euro¬ 
pene,  I.  Kant,  propune  o  soluţie  împăciuitoare  între  filosofic  şi  re¬ 
ligie.  Cea  mai  interesantă  soluţie  este  aceea  dată  de  reprezentanţii 
filosofiei  valorilor  t  W.  Windelband,  H.  Rickert,  N.  Hartmann,  Louis 
Lavelle,  Rene  Le  Senne  etc..„  după  părerea  cărora  filosofia  şi  re¬ 
ligia  se  întâlnesc  în  absolut,  Dumnezeu  fiind  pentru  filosofic  un  im¬ 
perativ  logic,  iar  pentru  religie  o  realitate  absolută. 

In  partea  finală,  autorul  demonstrează  că  înăuntrul  concepţiei 
creştine  problema  raportului  dintre  filosofie  şl  religie  se  desleagă 
dela  sine-  Spiritul  uman  primeşte  din  Raţiunea  supremă  lumina  cre¬ 
dinţei  şi  lumina  cunoştinţei,  Cu  ajutorul  acestora  omul  păşeşte  pe 
drumul  izbăvirii  depline. 

Având  calităţi  ştiinţifice,  stilistice  şi  metodologice  excepţionale, 
studiul  Păr.  Em,  Vasilescu  referitor  ia  „Raportul  dintre  religie  şi 
filosofie”  este  deosebit  de  preţios  pentru  toţi  cei  ce  se  interesează 
de  factorii  constitutivi  ai  culturii  umane, 

Preot  Prof.  IOAN  BUNEA 
T 


Coriolan  Petrami:  BISERICA  REFORMATĂ  DIN  SIGHET  ŞI 
BISERICILE  DE  LEMN  DIN  MARAMUREŞ.  —  BISERICA  SF.  NT- 
COLAE  DIN  BRAŞOV  ŞI  ODOARKLE  EI.  Sibiu,  „Cartea  Româ¬ 
nească  din  Cluj"  1945,  p.  15. 

Domnul  profesor  Coriolan  Petrami  dela  Universitatea  din  Cluj, 
eminent  cunoscător  în  probleme  de  istoria  artei  şi  apreciat  ca 
alare  în  cercurile  cele  mai  competente  din  ţară  şi  din  străinătate, 
publică  un  nou  studiu  de  specialitate  şi  anume  despre  Biserica  re- 

formată  din  Sighet  şi  bisericile  de  lemn  din  Maramureş  şi  Biserica 
Sf,  Nicolae  din  Braşov  şi  odoarele  ei.  Ca  întindere,  studiul  ocupă 
doar  15  pagini.  Documentarea  care  îl  însoţeşte  însă  la  tot  pasul,  îi 
împrumută  o  însemnătate  deosebită  din  punct  de  vedere  ştiinţific, 
întâia  parte,  care  se  ocupă  de  Biserica  reformată  din  Sighet, 
combate  pas  cu  pas  unele  afirmaţii,  privind  acelaş  subiect,  ale  dlui 
prof.  Al.  Filipaşcu.  Stadiul  precizează  că  respectiva  biserică  nu  este 
zidită  în  stil  bizantin,  ci  „in  cel  de  tranziţie  dela  romanic  la  gotic” 
ţp.  2);  „arcurile  frânte  deasupra  pilaştrilor  navei  de  mijloc,  apsida 
poligonală,  ferestrele  şi  lipsa  cupolei  ne  învederează  aceasta"  (p.  2). 
Apoi,  cu  privire  la  datare,  „ Biserica  din  Sighet  este...  din  juni.  I  a 
sec.  X IV;  ca  stil  şi  amănunte  un  monument  apusean,  nu  bizantin “  (p.  4), 
„Ceea  ce  ne  interesează  pe  noi  în  primul  rând  este  dacă  această 
biserică  a  fost  originar  românească  ori  nu"  (p.  4),  In  anul  1938 
(L'Art  Roumain  de  Transylvanie,  p.  87),  profesorul  Petranu  răs¬ 
pundea  afirmativ.  îşi  menţine  părerea  şi  azi  (cf,  p,  5),  fiindcă  „biserica 
nu  avea  sacristia  indispensabilă  cultului  romano-catolic,  deci  trebuia 
să  fi  fost  ortodoxă"  (p.  5). 

Aceasta  este  părerea  istoricului  de  artă,  rămânând  însă  nece¬ 
sară  „o  nouă  cercetare  şi  cumpănire"  (p.  5)  şi  a  istoricilor  români. 

Studiul  aduce  date  însemnate  şi  cu  privire  la  bisericile  de  lemn 
din  Maramureş,  arătând  că  la  înălţarea  lor  a  contribuit  o  artă  „ro¬ 
mânească"  (p.  8).  Doar  la  turnul  bisericilor  admite  „o  influinţă  a  Sa¬ 
şilor"  (p.  8).  Ei  dădeau  turnului  un  scop  de  apărare.  „Meşterii  ţărani 
români  ai  turnurilor  bisericilor  de  lemn  însă  nu  au  fost  simpli  imita¬ 
tori,  ci  au  transformat  scopul  de  apărare  al  turnurilor  săseşti  in  unul 
pur  artistic,  fără  scop  practic  de  apărare"  (p.  10). 

Tocmai  din  aceste  motive,  dl  C.  Petranu  rezumă  următoarea 
concluzie  edificatoare:  „ Fa(â  de  turnurile  greoaie  germane  şi  ungu¬ 
reşti  Românul  a  introdus  svelteţă,  graţie,  eleganţă,  caracter  misterios- 
romantic,  cari  calităţi  nu  se  găsesc  la  cele  săseşti  şi  ungureşti  (p.  10). 


In  partea  a  doua,  studiul  dlui  prof.  C.  Petranu  cuprinde  obser- 
vaţiuni  critice  de  specialist  asupra  monografiei :  Biserica  Sf.  Nicolae 
din  Braşov  şi  odoarele  ei,  de  dl  C.  Muşlea.  Sunt  înfăţişate  meritele 
şi  umbrele  lucrării.  „Utilitatea  lucrării  este  învederată"  (p.  13).  Dar 
di  C.  Muşlea  a  „luminat  monumentul  şi  tezaurul  din  punct  de  ve¬ 
dere  istoric"  (p.  13),  Ar  trebui  să  se  adauge  şi  ochiul  critic  al  unui 
istoric  de  artă,  pentru  ca  lucrarea  să  fie  împlinită.  Până  la  ivirea  unui 
asemenea  specialist,  lucrarea  dlui  C.  Muşlea  rămâne  în  primul  plan. 

Studiul  dlui  prof.  C.  Petranu  este  un  luminiş  într'un  câmp  de 
cercetare  foarte  întins,  poartă  însemnătate  evidentă  pentru  specialiştii 
îri  istoria  artei  şi  in  istoria  generală,  dar  nu  este  mai  puţin  însemnat 
nici  pentru  slujitorii  altarelor.  DUMITRU  CĂLUGĂR 

PRÂZNUIREA  ÎMPLINIRII  UNUI  PĂTRAR  DE  VEAC  DE 
ARHIPĂSTORIRE  A  I.  P.  SF.  MITROPOLIT  NICOLAE.  Praznicul 
Pogorîrii  Duhului  Sfânt  din  anul  acesta  a  fost  sărbătorit  în  cetatea 
de  scaun  a  Mitropoliei  Ardealului  cu  rugăciuni  cucernice  către  Pă¬ 
rintele  ceresc,  căruia  i-am  dat  muiţămită  pentru  toate  binefacerile  ce 
le-a  revărsat  asupra  înalt  Prea  Sfinţitului  nostru  Mitropolit  Nicolae. 
Sau  împlinit  atunci  douăzecişicinci  de  ani  de  când  luminatul  profesor 
de  Teologie  dela  vechiul  Institut  teologic-pedagogic  „Andreian11  a 
fost  hirotonit  întru  arhiereu  şi  orânduit  în  jeţul  şagunian,  pe  care 
voturile  unanime  ale  reprezentanţilor  clerului  şi  poporului  dreptcre- 
dincios  de  dincoace  de  munţi  i-l  hărăziseră  însufleţiţi  de  cele  mai 
bune  nădejdi  în  activitatea  sa  ulterioară, 

Număroşi  membri  ai  Societăţii  misionare  „Oastea  Domnului”, 
veniţi  de  cu  vreme  din  diverse  părţi  ale  ţării,  cu  inimi  înflăcărate 
de  simţirea  religioasă  pe  care  altă  dată  o  vedeam  tălâzuindu-se  în 
valuri  groase,  la  procesiunile  de  Rusalii  de  pe  străzile  Sibiului,  au 
sârguit  la  praznic  şi'n  acest  an,  în  ciuda  anevoioaselor  condiţiuni  de 
călătorie  cari  se  cunosc.  De  dimineaţă,  curtea  spaţioasă  a  Academiei 
teologice  „Andreiane"  fremăta  sub  paşii  lor  înfioraţi  de  bucurie  du¬ 
hovnicească.  Praporii  „Oastei  Domnului",  cari  au  putut  răsbi  până'n 
„Ierusalimul"  acestei  frăţii  religioase,  erau  aliniaţi  în  faţa  Reşedinţei 
mitropolitane  când  măreţul  sobor  de  preoţi  şi  diaconi  a  purces  din 
Catedrală,  in  dangăt  de  clopote  şi  cântări  înălţătoare,  să-l  conducă 
la  altar,  cu  alaiul  îndătinat,  pe  înalt  Prea  Sfinţitul  nostru  Mitropolit 
Nicolae, 

Sfânta  Liturghie  arhierească  a  fost  de-o  măreţie  rară. 

La  sfârşitul  ei,  I,  P,  Sf.  Sa  a  predicat  poporului  despre  prime¬ 
nirea  vieţii  obşteşti  prin  revărsările  darurilor  Duhului  Sfânt. 

Cu  acelaşi  ceremonial,  I.  P.  Sf,  Sa  a  fost  condus  la  Reşedinţă, 
asaltat  fiind  din  toate  părţile  de  credincioşii  prezenţi  la  praznic. 

Cu  toate  că  I-  P.  Sf.  Sa  şi-a  exprimat  dorinţa  de-a  se  renunţa 
la  orice  fel  de  subliniere  festivă  a  împlinirii  unui  pătrar  de  veac 
de  când  păstoreşte  cu  înţelepciune  Mitropolia  Ardealului,  salonul  de 
recepţie  al  Reşedinţei  mitropolitane  a  fost  umplut  curând  de  cei  ce 
s’au  înfăţişat  acolo  pentru  a-i  face  urări  din  acest  prilej.  In  asistenţă  s 
dl  General  de  Divizie  Bă'descu  Radu,  dl  Inspector  general  sanitar 
Dr.  Gheorghe  Preda,  vicepreşedintele  „Astrei",  I.  P.  C.  AriEmandrit- 
Vicar  Teodor  Scorobeţ  cu  consilierii  şi  funcţionarii  arhiepiscopeşti, 

Păr.  prof.  univ,  Ioan  Lupaş,  Părintele  Rector  Dr,  D,  Stâniloae  cu 
profesorii  Academiei  teologice  „Andreiane",  dl  director  Prof.  Ion 
Sandu  cu  profesorii  Şcoalei  normale  de  băeţi  „A.  Şaguna",  dra  di- 
rectoară  Prof.  Maria  Iuga  cu  profesoarele  Şcoalei  normale  „A.  Şa- 
guna“,  Pâr.  consilieri  eparhiali  Dr.  Sebastian  Stanca  (Cluj)  şi  I. 
Rujdea  (Sighet),  dl  director  de  spital  Dr.  Liviu  Ionaşiu,  dnii  Ştefan 
Duca  şi  Ioan  Marcu  din  partea  personalului  Tipografiei  şi  Librăriei 
arhidiecezane,  ş.  a. 

Când  I.  P.  Sf.  Sa  şi-a  făcut  intrarea  în  salonul  de  recepţie,  a 
luat  cuvântul  I.  P.  C.  Arhimandrit  Teodor  Scorobeţ,  vicar  arhiepis- 
copesc,  care  a  exprimat  urările  preoţimii,  poporului  şi  instituţiilor 
noastre  bisericeşti. 

In  numele  Episcopiei  Maramurăşului  a  făcut  urări  I.  P.  Sf. 
Sale  Pâr.  consilier  episcopesc  I.  Rujdea,  iar  din  partea  reuniunilor 
femeilor  române  dna  Prof.  Lucia  Cosma. 

Tuturora  le-a  răspuns  I.  P.  Sf.  Sa. 

In  după  amiaza  primei  zile  de  Rusalii,  I.  P.  Sf.  Sa  Mitropolitul 
nostru  Nicolae  a  petrecut  mai  bine  de  două  ore  între  membrii  So¬ 
cietăţii  misionare  „Oastea  Domnului",  împărt<şindu-le  cuvântul  Evan¬ 
gheliei  lui  Hristos  în  cadrele  adunării  care  s  a  desfăşurat  în  aula 
Academiei  teologice  „Andreiane". 

Dr.  GRIGORIE  T.  MARCU 


(se) 


NOTE  Şl  INFORMAŢIUNI 


DIN  prilejul  împlinirii  a  do- 
uăzecişicinci  de  ani  de  când  a 
fost  rânduit  la  cârma  Bisericii 
ortodoxe  române  din  Ardeal,  I. 
P.  Sf.  nostru  Mitropolit  Nicolae 
a  acordat  distincţiuni  unui  număr 
însemnat  de  membrii  ai  clertilui 
în  subordine,  cari  s'au  distins 
pe  tărâm  pastoral,  cultural  şi 
administrativ. 

Intre  cei  ce  au  fost  distinşi  de 
către  1.  P.  Sf.  Sa  se  află  şi  ur¬ 
mătorii  membrii  ai  grupării  „Re¬ 
vistei  Teologice"  :  Prot.  Emilian 
Stoica-Sighişoara  (crucea  de  sta¬ 
vrofor),  Preot  Dr.  Nicolae  Neaga, 
profesor  la  Academia  teologică 
„Andreiană",  Preot  Dr.  Iosif  Hra- 
dil  şi  Preot  Gheorghe  Secaş, 
consilieri  arhiepiscopeşti  (hiro- 
tesiţi  protopopi),  Diacon  Alexan¬ 
dru  Popa  consilier  arhiepiscopesc 
(hirotesit  presbiter),  Diacon  Dr.  E- 
milian  Vasilescu,  profesor  la  Aca¬ 
demia  teologică  „Andreiană",  Pr. 
Gheorghe  Şoima,  Preot  Dr.  Cor- 
neliu  Sârbu,  conferenţiari  la  Aca¬ 
demia  teologică  „Andreiană"  şi 
Preot  Nicodim  Belea,  duhovni¬ 
cul  Academiei  teologice  „An- 
dreiane"  (distinşi  cu  brâu  roşu). 

Dintre  ceilalţi  clerici  distinşi 
reţinem  pe  Păr.  Ioan  Duma, 
protopopul  tractului  Jiu  (crucea 
de  stavrofor),  Pâr.  Ştefan  Morariu, 
revizor  eparhial  (hirotesit  pro¬ 
topop)  şi  Păr.  Ioan  T,  Munteanu, 
funcţionar  consistorial  [brâu  roşu). 


MINISTERUL  Cultelor  a  anun¬ 
ţat  că  între  Bisericile  ortodoxe 
ale  României  şi  Rusiei  a  inter¬ 
venit  un  acord  în  sensul  ca  pre¬ 
oţii  români  din  Basarabia  sâ  se 
întoarcă  la  parohiile  lor.  Ace¬ 
ştia  vor  fi  primiţi  cu  atenţiune 
şi  se  vor  bucura  de  aceleaşi  În¬ 
lesniri  ca  şi  preoţii  ruşi, 

.♦ 

TIPOGRAFIA  noastră  Arhi- 
diecezană  este  pe  punctul  de  a 
încheia  tipărirea  unui  studiu 
despre  Sfinţii  Români,  de  Preo¬ 
tul  Dr.  Liviu  Stan,  profesor  la 
Academia  teologică  „Andreiană". 
Studiul  apare  în  colecţia  „Seria 
Teologică". 

•& 

TELEGRAFUL  ROMÂN  a 
publicat  in  nr,  24 — 25  (17  Iu¬ 
nie)  a.  c.  textul,,  conferinţei  cu 
titlul :  „Biserica  în  Uniunea  So¬ 
vietică,  după  mărturiile  din  Bi¬ 
serica  rusească",  pe  care  Păr. 
Rector  Dr.  D.  Stăniloae  a  ro¬ 
stit-o  în  18  Martie  a  c,  în  ca¬ 
drele  ARLUS-ului,  secţia  Sibiu. 

GR.  T.  M. 

T 

ABONAŢII  noştrii  sunt  insi¬ 
stent  rugaţi  să-şi  achite  restan¬ 
ţele  de  abonament.  Scumpetea 
crescândă  a  tiparului  şi  hârtiei 
ne  impune  sarcini  financiare  su¬ 
plimentare,  cărora  trebue  să  le 
facem  faţă  în  termen.  „R,  T." 

